യൂണികോഡ് - വിക്കിപീഡിയ\n(യൂണീകോഡ് എന്ന താളിൽ നിന്നും തിരിച്ചുവിട്ടതു പ്രകാരം)\nലോകഭാഷകളിലെ ലിപികളുടെ കമ്പ്യൂട്ടറുകളിലുള്ള ആവിഷ്കാരത്തിനായി നിർമ്മിച്ചിരിക്കുന്ന ഒരു മാനദണ്ഡമാണ് യൂണികോഡ്. ഇംഗ്ലീഷ് അറിയുന്നവർക്കുള്ളതാണ് കമ്പ്യൂട്ടറെന്ന അബദ്ധധാരണ പൊളിച്ചെഴുതിയതാണ് യൂണീകോഡിന്റെ നേട്ടം. പുതിയ പല ഓപ്പറേറ്റിങ്ങ് സിസ്റ്റങ്ങളും, എക്സ്.എം.എൽ., ജാവാ തുടങ്ങിയ സാങ്കേതിക വിദ്യകളും യൂണീകോഡിനെ പിന്തുണക്കുന്നുണ്ട്. യൂണികോഡ് കൺസോർഷ്യം എന്ന ലാഭരഹിത സംഘടനയാണ് യൂണീകോഡിന്റെ നിർമ്മാണത്തിനു പിന്നിൽ. ലോകത്ത് നിലനിൽക്കുന്ന എല്ലാഭാഷകളേയും ഒരുമിച്ചവതരിപ്പിക്കുക എന്നതാണ് ഈ സംഘടനയുടെ പ്രഖ്യാപിത ലക്ഷ്യം. എല്ലാ പ്രാദേശിക ഭാഷാ ഉപയോക്താക്കൾക്കും അവരവരുടെ ഭാഷകളിൽ കമ്പ്യൂട്ടർ ഉപയോഗിക്കാനുള്ള അവസരം സൃഷ്ടിച്ചതാണ് യൂണീകോഡിന് പിന്നിൽ പ്രവർത്തിക്കുന്ന യൂണീകോഡ് കൺ‌സോർഷ്യത്തിന്റെ സംഭാവന. ഈ സംഘടനയുടെ ഔദ്യോഗിക സൈറ്റാണ് യൂണീകോഡ് ഡോട്ട് ഓർഗ്. കാലാകാലങ്ങളിൽ യൂണിക്കോഡിനെ യൂണികോഡ് കൺസോർഷ്യം പരിഷ്ക്കരിക്കാറുണ്ട്. പുതിയ അക്ഷരങ്ങൾ കൂട്ടിച്ചേർത്തും നിലവിലുള്ള പ്രശ്നങ്ങൾ പരിഹരിക്കുകയുമാണ് അവർ ചെയ്തുവരുന്നത്. 2019 മെയ് പ്രകാരം ഇപ്പോൾ യൂണിക്കോഡിന്റെ പതിപ്പ് 12.1 ആണ്. അതിൽ 137,994 ക്യാരക്ടറുകൾ അടങ്ങുന്നു. 150 പുതിയതും പഴതയതുമായ ഭാഷകളെ പിന്തുണയ്ക്കുന്നു. അതുപോലെ ഇമോജികളും ചിഹ്നങ്ങളും യുണിക്കോഡിൽ പെടുന്നു.\n2 യൂണിക്കോഡിനു മുമ്പ്\n3 എന്തുകൊണ്ട് യുണിക്കോഡ്\n4 മലയാളലിപി യുണീക്കോഡിൽ\n5 യൂണീകോഡ് കൺ‌സോർഷ്യം\nഅക്ഷരങ്ങളും അക്കങ്ങളും ചിഹ്നങ്ങളും പൂജ്യത്തിന്റേയും ഒന്നിന്റേയും കൂട്ടങ്ങളായി മാറ്റിയാണ് കമ്പ്യൂട്ടറിൽ ശേഖരിച്ചു വയ്ക്കുന്നത്. ഇങ്ങനെ ശേഖരിക്കുന്നതിന് ഓരോന്നിനും അതി‍ന്റേതായ കോഡുകൾ ഉണ്ടായിരിക്കണം. ഇപ്പോൾ ഇത് കൂടുതലായും ASCII (അമേരിക്കൻ സ്റ്റാൻഡാർഡ് കോഡ് ഫോർ ഇൻഫർമേഷൻ ഇന്റർചേഞ്ച്) കോഡുപയോഗിച്ചാണ് നിർവ്വഹിച്ചു വരുന്നത്. ഇതുപയോഗിച്ചുണ്ടാക്കാവുന്ന അക്ഷരാദികളുടെ എണ്ണം (256) പരിമിതമായതുകൊണ്ട് രണ്ടു ഭാഷകളിലെ അക്ഷരങ്ങളേ ഒരേ സമയം ഉപയോഗിക്കാൻ സാധിക്കുകയുള്ളു. ഇതില് ആദ്യത്തെ 128 എണ്ണം ഇംഗ്ളീഷിനും അടുത്ത 128 എണ്ണം വേറെ ഏതെങ്കിലും ഭാഷക്കും ഉപയോഗിക്കാം.\nലോകമാസകലം കമ്പ്യുട്ടറുകൾ വരുകയും അവയെയെല്ലാം ബന്ധിപ്പിക്കുന്ന ഇന്റർനെറ്റ് സംജാതമാകുകയും ചെയ്തതോടെ ലോകഭാഷകൾ എല്ലാം അടങ്ങുന്ന ഒരു കോഡിംഗ് സിസ്റ്റം ആവശ്യമായിവന്നു. ഇതിലേക്കായി ഇന്റർനാഷണൽ സ്റ്റാൻഡാർഡ് ISO/IEC 106461, ഒരു പദ്ധതി തയ്യാറാക്കി. ഈ പദ്ധതിയിൽ ഉൾപ്പെടുത്തിയ എല്ലാ അക്ഷരാദികളേയും സ്വാംശീകരിച്ചുകൊണ്ട് കുറച്ചു കൂടി ബൃഹത്തായതും ലോകഭാഷകളാകമാനം ഉൾക്കൊള്ളാനാവുന്നതും ഭാവി വികസനങ്ങൾക്ക് പഴുതുള്ളതുമായ ഒരു കോഡിംഗ് സമ്പ്രദായം വേണമെന്ന് കമ്പ്യൂട്ടർ ലോകത്തിനു തോന്നി. അങ്ങനെയാണ് കമ്പ്യൂട്ടർ കോർപ്പറേഷനുകളും സോഫ്റ്റ്‌വേർ ഡാറ്റാബേസ് കച്ചവടക്കാരും, അന്താരാഷ്ട്ര ഏജൻസികളും ഉപയോക്താക്കളും ചേർന്ന് 1991-ൽ ദി യുണിക്കോഡ് കണ്‌സോർഷ്യം എന്ന ഒരു സംഘടന രൂപവത്കരിച്ചത്. ഇന്ത്യാ ഗവൺമെന്റിന്റെ ഇൻഫർമേഷൻ ടെക്നോളജി ഡിപ്പാർട്ട്മെന്റ് ഇതിലെ ഒരു മുഴുവൻ സമയ അംഗമാണ് .\nലോകഭാഷകളെല്ലാം പിന്തുണയ്ക്കുന്ന ഒരു ഇന്റർ‌നാഷണൽ സ്റ്റാൻഡേർഡ് വികസിപ്പിച്ചെടുക്കാനും ഇതിനായുള്ള വിവിധതലങ്ങളിലെ പ്രവർത്തനങ്ങൾ ഏകോപിപ്പിക്കാനും ഉണ്ടാക്കിയ സംഘടനയാണ് യൂണീകോഡ് കൺ‌സോർഷ്യം. ഈ സംഘടനയുടെ കാര്യപ്രവർത്തനങ്ങൾ ജനങ്ങളെ അറിയിക്കുന്നതിനായാണ് യൂണീകോഡ് ഡോട്ട് ഓർഗ് എന്ന സൈറ്റ് നിലവിൽ വന്നത്.\nഇന്റർനാഷണൽ സ്റ്റാന്റേർഡ് ഓർഗനൈസേഷനും യുണിക്കോഡും ചേർന്ന് 1992ല് യൂണിക്കോഡ് വേർഷന് 1.0 പുറത്തിറക്കി. ഇതു പരിഷ്കരിച്ച് 2.0യും 2000 ഫെബ്രുവരിയിൽ 3.0യും പുറത്തിറങ്ങി. ISO 10646 -ൽ 32 ബിറ്റുപയോഗിച്ചിരുന്നിടത്ത് 16 ബിറ്റു മാത്രമേ യൂണിക്കോഡ് ഉപയോഗിക്കുന്നുള്ളൂ. അതായത് 16 സ്ഥാനങ്ങളിലായി ഒന്നും പൂജ്യവും നിരത്തി 65536 അക്ഷരാദികളുടെ കോഡുകള് നിർമ്മിക്കാം. ഇവ 500 ഓളം ഭാഷകൾക്കു മതിയാകും. പുരാതന ലിപികളും ഭാവിയിൽ ഉണ്ടാകുന്ന ലിപികളും ഇതിൽ ഉൾക്കൊള്ളിക്കാൻ തക്കവിധത്തിൽ ഇതിനെ വിപുലപ്പെടുത്താനും സാധിക്കുന്നതാണ് . പ്രധാനപ്പെട്ട ലോകഭാഷകൾ മിക്കവാറും എല്ലാം തന്നെ ഉൾപ്പെട്ടുത്തി 49194 അക്ഷരാദികൾക്ക് ഇതിനകം കോഡുകൾ നല്കിക്കഴിഞ്ഞു. ഇതിൽ ചൈനീസും ജാപ്പനീസും ഉൾപ്പെടും. അടുത്തുതന്നെ ബർമീസ്, സിൻഹാളീസ്, സിറിയക് മുതലായ ഭാഷകളും ഇതിന്റെ കീഴിൽ കൊണ്ടു വരുന്നതാണ്.\nആഗോളമായി നടക്കുന്ന സകല ഭാഷാ കമ്പ്യൂട്ടിംഗ് പ്രവർത്തനങ്ങളുടെയും മൂലക്കല്ലാണ് യൂണീകോഡ്. പ്രാദേശിക ഭാഷകളിലേക്ക് വിവിധ സോഫ്റ്റ്‌വെയറുകൾ പ്രാദേശികവൽക്കരിക്കാൻ (ലോക്കലൈസ് ചെയ്യാൻ) ഇതല്ലാതെ മറ്റൊരു ഉത്തരമില്ലതന്നെ.\nയൂണിക്കോഡ് ഭാഷയിലെ അക്ഷരങ്ങൾക്ക് കോഡുകൾ നല്‌കിയെങ്കിലും അവ എങ്ങനെ സ്ക്രീനിൽ കാണണമെന്ന് ഹാർഡ്‍വേറും സോഫ്‍റ്റ്വേറും ഇറക്കുന്നവരാണ് തീരുമാനിക്കുന്നത്. ലോക ഭാഷകൾ ഒരേ സ്ക്രീനിൽ പ്രത്യക്ഷപ്പെടേണ്ടി വരുമ്പോൾ ലോക പ്രശസ്തരായ IBM, മൈക്രോസോഫ്റ്റ്, ഒറാക്കിൾ, ആപ്പിൾ എന്നിത്യാദി വമ്പൻമാരെല്ലാം യൂണിക്കോഡിനെ വാരിപ്പുണരുന്നതിൽ അത്ഭുതപ്പെടാനില്ല. ഇന്റർനെറ്റിന്റേ ലോകവ്യാപകമായ പ്രചാരത്തോടുകൂടി യൂണിക്കോഡും ഒരു ആഗോളലിപികളുടെ കോഡായിമാറിക്കഴിഞ്ഞു.\n9 ഇന്ത്യൻ ഭാഷകൾക്കായി 128 X9= 1152 കോഡുകൾ (2304 മുതൽ 3455 വരെ) അലോട്ടുചെയ്തിരിക്കുന്നതിൽ 3328 മുതൽ 3455 വരെയുള്ള 128 എണ്ണം മലയാള ലിപികൾക്കാണ് തന്നിരിക്കുന്നത്.\nഇത്ര നാളും ആംഗലേയമായിരുന്നു കമ്പ്യൂട്ടർ രംഗത്ത് എല്ലാ കാര്യങ്ങൾക്കും ഉപയോഗിച്ചിരുന്നത്. പ്രോഗ്രാമുകളും ,പ്രമാണങ്ങളും, ഇന്റർനെറ്റിലെ വിവിധ ആവശ്യങ്ങൾക്കുമെല്ലാം ഇംഗ്ലീഷാണ് ഉപയോഗിച്ചിരുന്നത്.\nഅടിസ്ഥാനപരമായി കമ്പ്യൂട്ടറുകൾ സംഖ്യകളാണ് എല്ലാ കാര്യങ്ങൾക്കും ഉപയോഗിക്കുന്നത്. അക്ഷരങ്ങളും, അക്കങ്ങളും, ചിഹ്നങ്ങളുമൊക്കെ സംഖ്യകളായിട്ടാണ് കമ്പ്യൂട്ടർ ശേഖരിച്ചുവക്കുന്നത്. അക്ഷരങ്ങൾ സംഖ്യാരീതിയിലാക്കാൻ വിവിധ എൻകോഡിങ്ങ് രീതികൾ നിലവിലുണ്ട്. ആസ്‌കി (ASCII), എബ്‌സിഡിക്(EBCDIC), യൂണിക്കോഡ് എന്നിങ്ങനെ വിവിധ എൻകോഡിങ്ങ് രീതികൾ. അക്കങ്ങളും, ഭാഷാചിഹ്നങ്ങളുമൊക്കെ സംഖ്യകളായാണ് കമ്പ്യൂട്ടറിനുള്ളിൽ ഇരിക്കുന്നതെങ്കിലും, ഇത്തരം സംഖ്യകൾ സാധാരണ സംഖ്യകൾ പോലെയല്ല കൈകാര്യം ചെയ്യപ്പെടുന്നത്.\nആദ്യകാലത്ത് കമ്പ്യൂട്ടറുകൾ കൂടുതലും സംഖ്യാസംബന്ധമായ കണക്കുകൂട്ടലുകൾക്കാണ് കൂടുതലും ഉപയോഗിച്ചിരുന്നത്, എന്നിരുന്നാലും അക്കങ്ങളും അക്ഷരങ്ങളും രേഖപ്പെടുത്തേണ്ട അവസരങ്ങൾ അക്കാലത്തും ഉണ്ടായിരുന്നു. ടൈപ്പ്റൈറ്ററുകളായിരുന്നു ലിഖിതങ്ങളായ പ്രമാണങ്ങളും മറ്റും ഉണ്ടാക്കാൻ അധികം ഉപയോഗിച്ചിരുന്നത്. പതുക്കെ കമ്പ്യൂട്ടറുകൾ ടൈപ്പ്റൈറ്ററുകളെ പിന്തള്ളി. ലിഖിതങ്ങളും അല്ലാത്തതുമായ പ്രമാണങ്ങൾ, ചിത്രങ്ങൾ എന്നിവ സൃഷ്ടിക്കാനുള്ള കമ്പ്യൂട്ടറിന്റെ കഴിവ് വർദ്ധിച്ചു വന്നുകൊണ്ടിരുന്നതാണ് ഇതിനു കാരണം. അച്ചടിക്കുന്നതിനു മുമ്പ് തിരുത്താനുള്ള സൗകര്യവും കമ്പ്യൂട്ടർ സൃഷ്ടിതമായ പ്രമാണങ്ങൾക്കുണ്ടായിരുന്നു. പക്ഷേ വളരെ ചുരുക്കം അക്ഷരങ്ങളും , ചിഹ്നങ്ങളും മറ്റുമെ ഉപയോഗിക്കാൻ പറ്റുമായിരുന്നുള്ളൂ. ശരിക്കും പറഞ്ഞാൽ സംഖ്യകളും, സാധാരണ ഉപയോഗിക്കുന്ന ആംഗലേയ അക്ഷരങ്ങളും ചിഹ്നങ്ങളും മാത്രമേ ശരിയായി കമ്പ്യൂട്ടറിൽ പ്രയോഗിക്കാൻ സാധിക്കുമായിരുന്നുള്ളൂ അക്കാലത്ത്. ലോകത്ത് മനുഷ്യർ എഴുതാനും വായിക്കാനും ഉപയോഗിക്കുന്ന പതിനായിരക്കണക്കിനു അക്ഷരങ്ങളും ചിഹ്നങ്ങളും കൈകാര്യം ചെയ്യുവാൻ കമ്പ്യൂട്ടറുകൾക്ക് സാധിച്ചിരുന്നില്ല. എന്നു പറഞ്ഞാൽ വിവിധപ്രദേശങ്ങളിൽ ജീവിക്കുന്ന മനുഷ്യർക്ക് അവരുടെ ഭാഷയിൽ പ്രമാണങ്ങൾ സൃഷ്ടിക്കുകയോ, തിരുത്തുകയോ, മാറ്റിയെഴുതുകയോ, അച്ചടിക്കുകയോ ചെയ്യുക അസാധ്യമായിരുന്നു. ഈ സമസ്യകൾക്കെല്ലാമുള്ള ഒരുത്തരമാണ് യുണിക്കോഡ്.\nകമ്പ്യൂട്ടറിനുള്ളിൽ എല്ലാം സംഖ്യകളാണ്, അപ്പോൾ അക്ഷരങ്ങളും ചിഹ്നങ്ങളുമൊക്കെ കമ്പ്യൂട്ടറിനുള്ളിൽ ശേഖരിക്കണമെങ്കിൽ അവയെ സംഖ്യാരൂപത്തിൽ ആക്കണം. അതിനുള്ള മാർഗ്ഗമാണ് വിവിധ എൻകോഡിങ്ങ് സമ്പ്രദായങ്ങൾ. ( കമ്പ്യൂട്ടറുകൾ ബൈനറി സംഖ്യകളാണ് ആന്തരികപ്രവർത്തനങ്ങൾക്ക് ഉപയോഗിക്കുന്നത്. ബൈനറി സമ്പ്രദായത്തിൽ രണ്ട് അക്കങ്ങളെയുള്ളൂ പൂജ്യവും ഒന്നും, അതിനാൽ ശേഖരിച്ചു വയ്ക്കാൻ എളുപ്പമാണ്, രണ്ട് അക്കങ്ങളേ ഉള്ളുവല്ലോ.) അതാ‍യത് അക്ഷരങ്ങളെ സംഖ്യകളായി രേഖപ്പെടുത്താം.\nഒരു സാധാരണ രീതി ഇതാണ്,0തൊട്ട് 255 വരെയുള്ള സംഖ്യകളുപയോഗിക്കുക (ഈ സംഖ്യകളുടെ ബൈനറി രൂപമാണുപയോഗിക്കുന്നത്) അപ്പൊ മൊത്തം 256 അക്ഷരങ്ങൾ രേഖപ്പെടുത്തിവയ്ക്കാൻ സാധിക്കും ഈ രീതിയിൽ. ഒരു ബൈറ്റ് ഉപയോഗിച്ചാണ് ഓരോ അക്ഷരവും രേഖപ്പെടുത്തുന്നത്. ഒരു ബൈറ്റ് എന്നാൽ 8 ബിറ്റുകളുടെ ഒരു കൂട്ടമാണ്. എട്ടെണ്ണത്തെ സൂചിപ്പിക്കുന്നതിനാൽ ബൈറ്റിന് ഒക്ടറ്റ് എന്നും പറയും.\nഉദാഹരണത്തിന് പൂജ്യം എന്ന് എഴുതണമെങ്കിൽ ‘ 00000000 ’ എന്നാണ് എഴുതുക\nഒന്നിന്  ‘ 00000001 ’ എന്നും\nരണ്ടിന് ‘ 00000010 ’ എന്നിങ്ങനെ ബൈനറിയിൽ ഒക്ടറ്റ് ആയി എഴുതാം.\nഎട്ട് ബിറ്റുകൾ ഉപയോഗിച്ച് പരമാവധി 256 അക്ഷരങ്ങൾ മാത്രമേ രേഖപ്പെടുത്തി വക്കാൻ സാധിക്കൂ, കാരണം എട്ടു ബിറ്റുകൾ കൊണ്ട് അടയാളപ്പെടുത്താൻ പറ്റുന്ന ഏറ്റവും വലിയ ബൈനറി സംഖ്യ ഇതാണ് ‘ 11111111 ’ , ദശാംശ സംഖ്യാരീതിയിൽ(Decimal numbersystem) 255 ആണിത്.\nഏതുരീതി ഉപയോഗിച്ചായാലും അക്ഷരങ്ങളെ (characters) ഏതെങ്കിലും ഒരു സംഖ്യ ഉപയോഗിച്ചു രേഖപ്പെടുത്തുന്നതിന് ‘ ക്യാരക്ട്ർ എൻകോഡിങ്ങ് ‘ (character encoding) എന്നു പറയുന്നു, പ്രസ്തുത അക്ഷരങ്ങളുടെ സംഖ്യാരൂപത്തിന് ' ക്യാരക്ട്ർ കോഡ് ' (character code) എന്നും പറയുന്നു. ലോകത്തിൽ കുറെയധികം ക്യാരക്ടർ കോഡുകൾ ഉപയോഗത്തിലുണ്ട്. മിക്ക ക്യാരക്ടർ എൻകോഡിങ് രീതികൾക്കും ഒരു സാമ്യത ഉണ്ട്,0മുതൽ 127 വരെ ഉള്ള സംഖ്യകൾ ഒരേ അക്ഷരങ്ങളെയായിരിക്കും അടയാളപ്പെടുത്തുന്നത്. ഈ അക്ഷരങ്ങൾ ആംഗലേയ അക്ഷരമാലയിലെ 26 അക്ഷരങ്ങൾ, അവയുടെ വലിയക്ഷരങ്ങൾ (Capital Letters),0തൊട്ട്9വരെയുള്ള സംഖ്യകൾ, ചിഹ്നങ്ങൾ എന്നിവയാ‍ണ്.0തൊട്ട് 127 വരെയുള്ള സംഖ്യകൾ മാത്രം ഉപയോഗിച്ചുള്ള ക്യാരക്ടർ എൻകോഡിങ്ങ് രീതിക്ക് ആസ്‌കി (എ.സ്.സി.ഐ.ഐ - ASCII) എന്നു പറയുന്നു.\nപക്ഷേ ആസ്‌കി ഉപയോഗിച്ച് തൽക്കാലം ആംഗലേയഭാഷമാത്രമേ അടയാളപ്പെടുത്തുവാൻ സാധിക്കൂ, ഉദാഹരണത്തിന് ഫ്രഞ്ചു ഭാഷയിലെ ചില അക്ഷരങ്ങൾ (é , ô) രേഖപ്പെടുത്തുവാനുള്ള വിസ്താരം ആസ്‌കിക്കില്ല. ആ സ്ഥിതിക്ക് 127 നു മുകളിലോട്ട് സംഖ്യകളുള്ള ഒരു എൻകോഡിങ്ങ് രീതി ആവശ്യമാണ് കൂടുതൽ അക്ഷരങ്ങൾ അടയാളപ്പെടുത്തുവാനായി. ഇങ്ങനെ ഒരു സമസ്യ വന്നപ്പോൾ ഉണ്ടാക്കപ്പെട്ട ഒരു ക്യാരക്ടർ എൻകോഡിങ്ങ് രീതിയാണ് ലാറ്റിൻ 1 (Latin 1). ഈ രീതിയിൽ0തൊട്ട് 255 വരെയുള്ള സംഖ്യകളുപയോഗിച്ചാണ് എൻകോഡിങ്ങ് ചെയ്യുന്നത്,0തൊട്ട് 127 വരെ ആസ്‌കി അക്ഷരങ്ങൾ തന്നെയാണ്, 128 തൊട്ട് 255 വരെയുള്ള സംഖ്യകളുപയോഗിച്ച് ആവശ്യമായ ലാറ്റിൻ അക്ഷരങ്ങളും ചിഹ്നങ്ങളും അടയാളപ്പെടുത്തിയിരിക്കുന്നു. ഇവിടെയും പ്രശ്നങ്ങളുണ്ട് ലാറ്റിൻ 1 ഉപയോഗിച്ച് പടിഞ്ഞാറൻ യൂറോപ്പിയൻ ഭാഷകളായ ആംഗലേയം, ഫ്രെഞ്ച്, സ്പാനിഷ്, ജർമ്മൻ എന്നീ ഭാഷാക്ഷരങ്ങൾ മാത്രമേ രേഖപ്പെടുത്തുവാൻ സാധിച്ചിരുന്നുള്ളൂ. മദ്ധ്യ-കിഴക്കൻ യൂറോപ്പിയൻ പ്രദേശങ്ങളിലെ ഭാഷകൾക്കും, ഗ്രീക്ക്, സിറില്ലിക്, അറബിക്, എന്നീ ഭാഷകൾക്കും വേണ്ടി ലാറ്റിൻ2(Latin 2) എന്ന എൻകോഡിങ്ങ് രീതി നിലവിലുണ്ട്. ഏതെങ്കിലും ഒരു ഭാഷ ഉപയോഗിക്കുമ്പോൾ ആ ഭാഷയിലെ അക്ഷരങ്ങളും ചിഹ്നങ്ങളും അടയാളപ്പെടുത്തിയിട്ടുള്ള എൻകോഡിങ്ങ് രീതി നാം തെരഞ്ഞെടുക്കണം. ക്യാരക്ടർ എൻകോഡിങ്ങ് രീതികൾ ആവശ്യമനുസരിച്ച് മാറ്റുവാനുള്ള സംവിധാനം മിക്ക സോഫ്റ്റ്വെയറുകളിലും ഉണ്ട്.\nപക്ഷേ പ്രശ്നം ഉണ്ടാവുക ഒരേ സമയത്ത് വിവിധ ഭാഷകൾ ഉപയോഗിക്കേണ്ടി വരുമ്പോളാണ്. ഉദാഹരണത്തിന് ഫ്രഞ്ചും ഗ്രീക്കും ഒരു സ്ഥലത്ത് വേണമെന്നു കരുതുക, ഫ്രെഞ്ചിനെ പിന്താങ്ങുന്ന എൻകോഡിങ്ങ് രീതി ലാറ്റിൻ 1 ആണ് എന്നാൽ ഗ്രീക്ക് അക്ഷരങ്ങൾ ലാറ്റിൻ2എൻകോഡിങ്ങിലേ കാണുകയുള്ളൂ. ഒരേ പ്രമാണത്തിൽ രണ്ട് എൻകോഡിങ്ങ് രീതികൾ ഉപയോഗിക്കാൻ സാധ്യമല്ല, അപ്പോൾ പിന്നെ0തൊട്ട് 255 വരെയുള്ള സംഖ്യകൾ ഉപയോഗിച്ച് വിവിധ ഭാഷകൾക്ക് വേണ്ടി വ്യത്യസ്ത എൻകോഡിങ്ങ് രീതികൾ വികസിപ്പിക്കുന്നത് ശാ‍ശ്വതമല്ല എന്നു വേണം പറയാൻ.\nമറ്റൊരു പ്രശ്നം കൂടിയുണ്ട് കണക്കിലെടുക്കാൻ, ചൈനീസ്, ജാപ്പനീസ് പോലുള്ള ഭാഷകളിലുള്ള അക്ഷരങ്ങളുടെ എണ്ണം വളരെക്കൂടുതലാണ്, 256 ൽ അവ ഒതുങ്ങില്ല.\nഈ പ്രശ്നങ്ങൾക്കുള്ള ഒരു പോംവഴി എല്ലാഭാഷകളിലേയും ഓരോ അക്ഷരവും ചിഹ്നവും, അനന്യമായ ഒരു സംഖ്യയാൽ അടയാളപ്പെടുത്താൻ പറ്റിയ ഒരു എൻകോഡിങ്ങ് രീതി വികസിപ്പിക്കുകയാണ്. ഈ സംഖ്യ ഏതെങ്കിലും ഭാഷയെയോ, ഫോണ്ടിനെയോ, സോഫ്റ്റ്വെയറിനെയോ, ഓപ്പറേറ്റിങ്ങ് സിസ്റ്റത്തെയോ, ഉപകരണത്തെയോ അടിസ്ഥാനപ്പെടുത്തിയുള്ളതാവില്ല. ഇതൊരു സാർവത്രികമായ സംഖ്യയായിരിക്കും. ലോകത്തിൽ ഇപ്പോൾ നിലവിലുള്ള എല്ലാ ഭാഷകളും ഉൾക്കൊള്ളുന്നതും, അവയുടെ ഭാവിയിൽ വരാവുന്ന എല്ലാ ആവശ്യങ്ങൾക്കും ഉതകുന്നതുമായിരിക്കണം ഇത്. ഈ പറഞ്ഞപ്രകാരമുള്ള ഒരു എൻകോഡിങ്ങ് രീതിയാ‍ണ് യുണിക്കോഡ്.\nമലയാളഅക്ഷരങ്ങൾ യുണീക്കോഡിൽ സ്ഥാനം പിടിക്കുന്നത് ജൂൺ 1993-ൽ വെർഷൻ 1.1-ൽ ആണ്. ISCII എന്ന ഇന്ത്യൻ എൻകോഡിംഗ് സ്റ്റാന്റേഡിനെ യുണീക്കോഡിലേയ്ക്ക് പകർത്തുകയാണ് അന്നുണ്ടായത്.\nമലയാളം ഭാഷ കംപ്യൂട്ടറിൽ ഉപയോഗിക്കുന്നുണ്ടായിരുന്നെങ്കിലും ലിപിവ്യവസ്ഥകളിൽ പൊതുമാനദണ്ഡം ഇല്ലായിരുന്നു. അതിനാൽ ഓരോ കംപ്യൂട്ടറിലും അതിൻറെ വ്യവസ്ഥയും ഫോണ്ടും അനുസരിച്ചുമാത്രമേ മലയാളം ഉപയോഗിക്കാൻ കഴിഞ്ഞിരുന്നുള്ളൂ. മലയാളം ഇന്റർനെറ്റിൽ വ്യാപിക്കാൻ ഇതു തടസ്സമായി. ഈ പരിമിതിയെ അതിജീവിക്കാൻ ലിപിവ്യവസ്ഥയിൽ ഒരു പൊതുമാനദണ്ഡം ആവശ്യമായി വന്നു. ഇതിനായി ഭാഷാസ്നേഹികളുടെ കൂട്ടായ പരിശ്രമഫലമായാണ് മലയാളം യൂണികോഡ് രൂപം കൊണ്ടത്. 2004ൽആണ് മലയാളം യൂണികോഡ് എന്ന ഏകീകൃതലിപിവ്യവസ്ഥ നിലവിൽ വന്നത്. ഇതോടെ ലോകത്തെവിടെനിന്നും ഇൻറർനെറ്റില് മലയാളം പോസ്റ്റുചെയ്യാനും വായിക്കാനും സാദ്ധ്യമാവുന്ന അവസ്ഥ നിലവിൽവന്നു. വിവരസാങ്കേതികരംഗത്തും സാഹിത്യരംഗത്തും മലയാളത്തിൽ ഒരു കുതിച്ചുചാട്ടത്തിനുതന്നെ ഇതു കാരണമായി.\nഅതിനുശേഷം, മാർച്ച് 2008-ൽ വെർഷൻ 5.1-ൽ, ഋ, ഌ, എന്നിവയുടെയും അവയുടെ ദീർഘങ്ങളുടേയും ചിഹ്നങ്ങളും, ൿ ഉൾപ്പെടെയുള്ള മലയാളം ചില്ലക്ഷരങ്ങളും, പ്രശ്ലേഷവും, പ്രാചീനസംഖ്യാചിഹ്നങ്ങളും ചേർക്കുകയുണ്ടായി. രണ്ടുകൊല്ലത്തിനുശേഷം, ഒക്ടോബർ 2010-ൽ കുത്തിട്ടെഴുതുന്ന ർ-എന്ന ചില്ലും ഏ.ആർ.രാജരാജവർമ്മ ഉപയോഗിച്ചിരുന്ന 'റ്റ' എന്നതിന്റെ പകുതിയും, 'നന'-എന്നതിലെ രണ്ടാമത്തെ ന-യും യുണീക്കോഡിലെത്തി. 'ഈ' എന്നതിന്റെ പ്രാചീനരൂപവും എൻകോഡിംഗിന്റെ പാതയിലാണ്. \nയൂണീകോഡ് കൺ‌സോർഷ്യത്തിന്റെ പ്രവർത്തനങ്ങൾ സുതാര്യമാണ്. ഇതറിയാൻ താൽ‌പര്യമുള്ള സംഘടനകൾക്കും വ്യക്തികൾക്കും യൂണീകോഡ് ഡോട്ട് ഓർഗ് സന്ദർശിക്കുകയും ചർച്ചകളിൽ പങ്കെടുക്കുകയും ചെയ്യാം. യൂണീകോഡിന്റെ ചരിത്രം തൊട്ട് ഭാഷാ കമ്പ്യൂട്ടിംഗിൽ താൽ‌പര്യമുള്ളവരെ സഹായിക്കുന്നതിനുള്ള വിവരങ്ങൾ വരെ ഇതിലുണ്ട്. ചുരുക്കത്തിൽ ഭാഷാ കമ്പ്യൂട്ടിംഗ് മേഖലയിൽ എന്തെങ്കിലും ചെയ്യാൻ ആഗ്രഹമുള്ളവർക്ക് ഒഴിച്ചുകൂടാനാവാത്ത സൈറ്റാണ് ഇത്.\n↑ 1.0 1.1 "Unicode Character Database: Derived Age". Unicode Inc. Unknown parameter |ശേഖരിച്ച തീയതി= ignored (help)\n↑ "Proposed New Characters". Unicode Inc. Unknown parameter |ശേഖരിച്ച തീയതി= ignored (help)\n"https://ml.wikipedia.org/w/index.php?title=യൂണികോഡ്&oldid=3253874" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:40,5ഡിസംബർ 2019.


കൂട്ടക്കൂറുമാറ്റത്തിന് പിന്നിൽ ദിലീപ്; ലൈംഗിക പീഡനത്തിന് കൊട്ടേഷൻ നൽകിയത് ചരിത്രത്തിലാദ്യം; ദിലീപിന്റെ മുൻ‌കൂർ ജാമ്യാപേക്ഷയെ ശക്തമായി എതിർത്ത് പ്രോസിക്യൂഷൻ; സത്യം പുറത്തുവരാൻ ദിലീപിനെ കസ്റ്റഡിയിലെടുത്ത് ചോദ്യം ചെയ്യണമെന്നും ആവശ്യം – Media Mangalam\nകൊച്ചി: നടിയെ ആക്രമിച്ച കേസിൽ സാക്ഷികൾ കൂട്ട കൂറുമാറ്റം നടത്തിയത് ദിലീപിന്റെ സ്വാധീനത്തിലെന്ന് പ്രോസിക്യൂഷൻ ഹൈക്കോടതിയിൽ. കേസുമായി അന്വേഷണ ഉദ്യോഗസ്ഥരെ ആക്രമിക്കാൻ ശ്രമിച്ചെന്ന കേസിൽ ദിലീപടക്കം ആറു പ്രതികളുടെ മുൻ‌കൂർ ജാമ്യ അപേക്ഷ എതിർത്തുകൊണ്ടാണ് പ്രോസിക്യൂഷൻ ഇക്കാര്യം കോടതിയെ അറിയിച്ചത്.\nദിലീപ്, സഹോദരൻ അനൂപ്, സഹോദരീഭർത്താവ് സൂരജ്, ബന്ധുവായ അപ്പു, സുഹൃത്ത് ബൈജു ചെങ്ങമനാട്, പിന്നെ ‘വിഐപി’ എന്ന് വിളിക്കപ്പെട്ട ആറാമൻ ശരത് എന്നിവരുടെ മുൻകൂർ ജാമ്യാപേക്ഷയാണ് പ്രോസിക്യൂഷൻ ശക്തമായി എതിർക്കുന്നത്.\nഇത് അസാധാരണമായ കേസാണെന്നും, ലൈംഗികപീഡനത്തിന് ക്രിമിനലുകൾക്ക് ക്വട്ടേഷൻ നൽകിയത് നീതിന്യായവ്യവസ്ഥയുടെ ചരിത്രത്തിൽത്തന്നെ ആദ്യമാണെന്നും, സമൂഹത്തിൽ വലിയ സ്വാധീനമുള്ള ദിലീപിന് മുൻകൂർ ജാമ്യം നൽകുന്നത് കേസിനെത്തന്നെ ബാധിക്കുമെന്നും പ്രോസിക്യൂഷൻ റിപ്പോർട്ടിൽ പറയുന്നു. സത്യം പുറത്തുവരാൻ ദിലീപിനെ കസ്റ്റഡിയിലെടുത്ത് ചോദ്യം ചെയ്യണമെന്നും പ്രോസിക്യൂഷൻ ആവശ്യപ്പെടുന്നു.\nക്രിമിനൽ കേസിലെ പ്രതി അന്വേഷണ ഉദ്യോഗസ്ഥരെ അപായപ്പെടുത്താൻ ശ്രമിക്കുന്നത് കേട്ടുകേൾവിയില്ലാത്തതാണെന്ന് പ്രോസിക്യൂഷൻ ചൂണ്ടിക്കാട്ടുന്നു. കേസിലെ മുഖ്യസൂത്രധാരൻ ദിലീപ് തന്നെയാണെന്നാണ് പ്രോസിക്യൂഷൻ പറയുന്നത്. കേസിലിത് വരെ 20 സാക്ഷികളാണ് കൂറുമാറിയത്. ഇതെല്ലാം ദിലീപിൻറെ സ്വാധീനത്തോടെയാണ്. അസാധാരണമായ ഒരു കേസാണിത്. നടിയെ ആക്രമിച്ച കേസുമായി ബന്ധപ്പെട്ട അന്വേഷണ ഉദ്യോഗസ്ഥരെ അപായപ്പെടുത്താൻ ദിലീപും കൂട്ടുപ്രതികളും ഗൂഢാലോചന നടത്തിയത് സംബന്ധിച്ച് വിശദമായ അന്വേഷണം നടക്കുകയാണ്. നിരവധി തെളിവുകളും ഇത് വരെ ശേഖരിച്ചിട്ടുണ്ട് – പ്രോസിക്യൂഷൻ ചൂണ്ടിക്കാട്ടുന്നു.\nനടിയെ ആക്രമിച്ച കേസിൽ പ്രതിയായത് മുതൽ നിയമത്തിൻറെ പിടിയിൽ നിന്ന് വഴുതിമാറാനുള്ള സകല നീക്കങ്ങളും ദിലീപ് നടത്തുകയാണെന്ന് പ്രോസിക്യൂഷൻ ആരോപിക്കുന്നു. ഗൂഢാലോചനക്കേസ് ഗുരുതരസ്വഭാവമുള്ളതാണ്. ബാലചന്ദ്രകുമാർ കൈമാറിയ ശബ്ദസാമ്പിളുകളും പ്രതികളുടെ ശബ്ദവും ഫൊറൻസിക് പരിശോധന നടത്തണം.\nഅന്വേഷണത്തെ തടസ്സപ്പെടുത്താനാണ് ദിലീപ് ശ്രമിക്കുന്നത്. വലിയ സ്വാധീനമുള്ള വ്യക്തിയാണ് ദിലീപ്. മുൻകൂർ ജാമ്യം ദിലീപിന് നൽകിയാൽ അത് കേസിൻറെ അന്വേഷണത്തെത്തന്നെ ബാധിക്കും. അതിനാൽ ഒരു കാരണവശാലും ദിലീപിന് മുൻകൂർ ജാമ്യം നൽകരുത്. സത്യം പുറത്തുവരാൻ ദിലീപിനെ കസ്റ്റഡിയിലെടുത്ത് ചോദ്യം ചെയ്യേണ്ടതുണ്ടെന്നും പ്രോസിക്യൂഷൻ ആവശ്യപ്പെടുന്നു.\nഅതേസമയം നടിയെ ആക്രമിച്ച കേസിൽ തുടരന്വേഷണത്തിന്റെ പുരോഗതി റിപ്പോർട്ട് പ്രത്യേക അന്വേഷണസംഘം കോടതിയിൽ സമർപ്പിച്ചു. സംവിധായകൻ ബാലചന്ദ്ര കുമാറിന്റെ വെളിപ്പെടുത്തലിന്റെ അടിസ്ഥാനത്തിൽ നടത്തിയ അന്വേഷണത്തിന്റെ വിവരങ്ങളാണ് കോടതിയിൽ നൽകിയത്.\nതുടരന്വേഷണത്തിന്റെ ഭാഗമായി പൾസർ സുനിയെ ജയിലിൽ ചോദ്യം ചെയ്യുന്നതിന് അനുമതി തേടി അന്വേഷണ സംഘം വിചാരണകോടതിയിൽ അപേക്ഷ നൽകിയിട്ടുണ്ട്. തന്നെ ചോദ്യം ചെയ്യുന്നത് അഭിഭാഷകന്റെ സാന്നിദ്ധ്യത്തിൽ വേണം എന്നാണ് സുനിൽ കോടതിയോട് അഭ്യർഥിച്ചിട്ടുള്ളത്.\nകേസിലെ മുഖ്യപ്രതിപൾസർ സുനിയുടെ അമ്മയുടെ രഹസ്യമൊഴി ഇന്ന് രേഖപ്പെടുത്തിയേക്കും.ആലുവ ജുഡീഷ്യൽ മജിസ്‌ട്രേറ്റ് കോടതിയിലാണ് മൊഴി രേഖപ്പെടുത്തുക. ജയിലിൽ സുനിയെ കണ്ട സമയത്ത് ഗൂഢാലോചനയിൽ കൂടുതൽ പേർക്ക് പങ്കുണ്ടെന്ന് വെളിപ്പെടുത്തിയതായി അമ്മ പറഞ്ഞിരുന്നു. ഈ ഗൂഢാലോചനയിൽ സിനിമാ രംഗത്തെ കൂടുതൽ പേർക്ക് പങ്കുണ്ടെന്നും സുനി പറഞ്ഞതായി അമ്മ ശോഭന ആരോപിച്ചിരുന്നു. കൂടാതെ കേസിലെ ചില കാര്യങ്ങൾ വെളിപ്പെടുത്തിക്കൊണ്ട് സുനി ജയിലിൽ നിന്നും തനിക്ക് കത്ത് അയച്ചതായും അമ്മ വ്യക്തമാക്കിയിരുന്നു. കത്തിന്റെ പകർപ്പ് പുറത്തുവിടുകയും ചെയ്തിരുന്നു.\ndileep high court kerala


STAR PIX MEDIA - January 10, 2022 0\nമലയാള പ്രേക്ഷകർക്ക് ഏറെ സുപരിചിതമായ നടി അനിൽ ചുരുങ്ങിയ സമയം കൊണ്ട് ആണ് താരം മലയാളികളുടെ മനസ്സിൽ വൻ സ്ഥാനം പിടിച്ചു പറ്റിയത്. വളരെ ചെറുപ്പത്തിൽ തന്നെ അഭിനയ രംഗത്തേക്ക് എസ്തർ എത്തി ഇരുന്നു. നല്ലവൻ എന്ന മലയാള സിനിമയിലൂടെയാണ് താരം തന്റെ അഭിനയ ജീവിതത്തിലോട്ട് കടന്നു വന്നത്. എന്നാൽ ബാല താരമായി വന്ന...\nSTAR PIX MEDIA - September 6, 2021 0\nമലയാള സിനിമ പ്രേമികൾക്ക് ഒരുപാട് ചലചിത്രങ്ങൾ സമ്മാനിച്ച നടിയാണ് കനിഹ. മലയാളത്തിൽ മാത്രമേ ഒതുങ്ങി നിൽക്കാതെ മറ്റ് അന്യഭാക്ഷ ചിത്രങ്ങളിലെ പ്രേഷകരുടെ കൈയടിയും നേടാൻ ഈ അഭിനയത്രിയ്ക്ക് സാധിച്ചിട്ടുണ്ട്. താരമൂല്യമുള്ള നടിമാരിൽ മുൻപന്തിയിൽ നിൽക്കുന്ന നടിയാണ് കനിഹ. ഇന്ന് അഭിനയ ലോകത്ത് അത്ര സജീവമല്ലെങ്കിലും ഒരു കാലത്ത് തന്റെ സൗന്ദര്യവും കൊണ്ട് അഭിനയ പ്രകടനം...\nSTAR PIX MEDIA - July 23, 2021 0\nനിരവധി നടിമാരണ് അന്യഭാക്ഷകളിൽ നിന്നും മറ്റ് ഭാക്ഷകളിലേക്കു പാലയണം ചെയുന്നത്. ഈ രീതിയിയിൽ തമിഴ് ഇൻഡസ്ട്രിയിൽ നിന്നും മോളിവുഡിലേക്ക് കുടിയേറിയ ഒരു നടിയാണ് അനുമോൾ. മലയാള സിനിമയിൽ വളരെ മികച്ച കഥാപാത്രങ്ങളിലൂടെ പ്രേഷകരുടെ മനം കീഴടക്കിയ അനുമോളിനെയാണ് നമ്മൾക്ക് ഇന്ന് കാണാൻ സാധിക്കുന്നത്. ഒരുപിടി നല്ല സിനിമകളിൽ അഭിനയിക്കാനുള്ള ഭാഗ്യം ഇതിനോടകം തന്നെ ലഭിച്ചിട്ടുണ്ട്. കണ്ണുകുളെ...\nസോഷ്യൽ മീഡിയയിൽ എന്നും നിറഞ്ഞു നിൽകുന്ന ഒന്നാണ് വ്യത്യസ്തമായ ഫോട്ടോഷൂട്ടുകൾ. നിരവധി കമ്പനികളും മോഡൽസുമാണ് ഈ മേഖലയിലേക്ക് കടന്നു വരുന്നത്. അതുകൊണ്ട് തന്നെ ഇത്തരം മേഖലയിൽ ശക്തമായ മത്സരം തന്നെയാണ് നടക്കുന്നത്. മോഡൽസിന്റെ കാര്യത്തിലും യാതൊരു ഷാമമില്ല. മികച്ച പ്രകടനം കാഴ്ചവെക്കുന്നവർക്ക് ഫോട്ടോഷൂട്ടിൽ വളരാൻ സാധിക്കും. ഇങ്ങനെ കടന്നു വന്ന മോഡലാണ് പെരുമ്പാവൂരിൽ നിന്നും എത്തിയ...\nനെഗറ്റീവ് കമൻ്റുകൾ കേട്ടപ്പോൾ ഒന്നും നോക്കിയില്ല.. മൂന്ന് മാസംകൊണ്ട് 10 കിലോ കൂട്ടി..! ഇഷാനി കൃഷ്ണ.\nSTAR PIX MEDIA - July 14, 2021 0\nശരീര ഭാരം കുറയ്ക്കാനും കൂട്ടുവാനും അനേകം ശാരീരിക സൗന്ദര്യ സ്നേഹികൾ കഷ്ടപ്പെടാറുണ്ട്. ഇപ്പോൾ സോഷ്യൽ മീഡിയ ഏറ്റെടുക്കുന്നത് നടൻ കൃഷ്ണ കുമാറിന്റെ നടിയും മകളായ ഇഷാനിയുടെ ട്രാൻസ്‌ഫോർമാഷൻ വീഡിയോയാണ്. വെറും മൂന്നു മാസം കാലയളവിൽ പത്ത് കിലോ ശരീര ഭാരമാണ് നടി ഇഷാനി കൂട്ടിയത്. നാൽപത്തിയൊന്ന് കിലോയിൽ നിന്നും അമ്പത്തിയൊന്ന് കിലോയിലേക്കാണ് ഇഷാനി ഭാരം വർധിപ്പിച്ചത്....\nSTAR PIX MEDIA - June 9, 2021 0\nമലയാളം സിനിമ മേഖലയിലെ മികച്ച നടിമാരിൽ ഒരാളാണ് സംയുക്ത മേനോൻ. വലിയ തോതിൽ ഉള്ള ആരാധകരാണ് താരത്തിനുള്ളത്. കയ്യിൽ എണ്ണാവുന്ന സിനിമകൾ മാത്രമേ ചെയ്തിട്ടുള്ളെങ്കിലും മലയാളടക്കം തമിഴ് കന്നഡ ചലച്ചിത്രങ്ങളിൽ ഏറെ ജനശ്രെദ്ധ നടി എന്നാ നിലയിൽ സംയുക്ത മേനോനു സാധിച്ചിട്ടുണ്ട്. 2016 പുറത്തിങ്ങിയ പോപ്പ് കോൻ എന്ന സിനിമയിലൂടെ പ്രേഷകരുടെ മുന്നിൽ എത്തിയ സംയുക്തയെ...\nമലയാള സിനിമയിൽ മറ്റ് നടിമാരെ പോലെ വിവാഹത്തിനു ശേഷം അഭിനയ ജീവിതത്തിൽ നിന്നും വിട്ടു നിന്ന നടിയാണ് നിത്യദാസ്. ദിലീപ് കേന്ദ്ര കഥാപാത്രമായി എത്തിയ ഈ പറക്കും തളിക എന്ന സിനിമയിലൂടെ മലയാളി പ്രേഷകരുടെ മനം കവർന്ന നടിയും കൂടിയാണ് നിത്യദാസ്. ഒറ്റ സിനിമയിലൂടെ നിരവധി ആരാധകരെയാണ് നടിയ്ക്ക് ലഭിച്ചത്. ആദ്യം സിനിമയിൽ തന്നെ മികച്ച...\nകേരളത്തിൽ ഏറ്റവും കൂടുതൽ പ്രേക്ഷക പിന്തുണയുള്ളത് സിനിമയെക്കാളും മലയാള പരമ്പരകളിലാണ്. മലയാളം സീരിയകളിൽ ഉള്ള ഓരോ അഭിനേതാക്കളും എന്നും പ്രേഷകരുടെ മനം കവർന്നിരുന്നു. ടെലിവിഷൻ ചാനലുകളിൽ ഏറ്റവും മുന്നിൽ നിൽക്കുന്നത് എന്തുകൊണ്ടും ഏഷ്യാനെറ്റ് തന്നെയാണ്. ടി ആർ പി റെറ്റിങ് കൂടുതലുള്ള അഞ്ചു പരമ്പരകളും ഏഷ്യാനെറ്റിൽ സംപ്രേഷണം ചെയ്തിരുന്നതാണ്. ഏഷ്യാനെറ്റിന് മറ്റൊരു എതിരാളിയെ ഇതുവരെ കണ്ടുമുട്ടാൻ...\nSTAR PIX MEDIA - May 19, 2021 0\nമലയാളികൾക്ക് പ്രിയങ്കരിയായ നടിയാണ് നിത്യ മേനോൻ. തന്റെ തുടക്കം മലയാള സിനിമയിലൂടെയാണെങ്കിലും പിന്നീട് തെന്നിന്ത്യൻ മേഖലയിൽ പല സിനിമകളിലും സജീവമായിട്ടുണ്ട്. മലയാളം, തമിഴ്, തെലുങ്ക്, കന്നട, ഹിന്ദി തുടങ്ങിയാ ഭാക്ഷകളിൽ എല്ലാം താരം അഭിനയിച്ചിട്ടുണ്ട്. അഭിനയ ജീവിതത്തിലേക്ക് കടന്നിട്ട് ഒരുപാട് വർഷമായെങ്കിലും നിരവധി ആരാധകരാണ് നടിയ്ക്കുള്ളത്. അനേകം പ്രേമുഖ താരങ്ങളുടെ നായികയായി തന്റെതായ ഒരു സ്ഥാനംകണ്ടെത്തിയ...\nSTAR PIX MEDIA - May 18, 2021 0\nമലയാള സിനിമയിലെ മുത്തശ്ശി നടിയായ ശുഭലക്ഷ്മിയുടെ മകളാണ് നടിയും നർത്തകിയുമായ താര കല്യാൺ. താരയുടെയും രാജാറാമിന്റെയും ഏക മകളാണ് സൗഭാഗ്യ വെങ്കിദേഷ്. ടിക്ക്ടോക്കിലൂടെയാണ് താരം സോഷ്യൽ മീഡിയയിൽ നിന്നും അനേകം ആരാധകരെ സ്വന്തമാക്കിയത്. താര കുടുബത്തിൽ നിന്നുമാണ് സൗഭാഗ്യയുടെ വരവ് സൗഭാഗ്യയുടെ പിതാവ് രാജാറാം സിനിമ സീരിയൽ രംഗത്ത് അഭിനേതാവ് തുടങ്ങി മേഖലയിൽ സജീവമായ ഒരു...


അപുവിന്റെ ലോകം, എഴുതിയത് ബിഭൂതിഭൂഷണ് ബന്ദ്യോപദ്ധ്യായ , വിഷയം നോവല് , ISBN 8184231334, Published by Green Books ::: കേരളാ ബുക്ക് സ്റ്റോർ\nISBN : 8184231334\nPage(s) : 200+\nBook Name in English : Apuvinte Lokam\nപഥേര് പഞ്ചാലിയും അപരാജിതനും അപുവിന്റെ ലോകവുമെല്ലം ഒരേ ഉദ്യാനത്തില് വളര്‍ന്ന തരുക്കളും ചെടികളുമാണ്. പ്രാതികൂല്യങ്ങളെ മറികടന്നുകൊണ്ടു പൂര്‍ണ്ണതയിലേക്കു കുതിക്കാന് വെമ്പുന്ന നിലയ്ക്കാത്ത ജീവിതചോദനയുടെ കലാപരമായ ആവിഷ്ക്കാരമാണ് അപുവിന്റെ ലോകത്തില് ബിഭൂതിഭൂഷണ് കാഴ്ചവെച്ചിരിക്കുന്നത്. ജീവിതത്തിലെ ബദ്ധപ്പാടുകളില് പെട്ട് മൂല്യങ്ങള് പിന്തള്ളപ്പെടുമ്പോള് മനുഷ്യത്വത്തിന്റെ മൌലികവും ഉദാത്തവുമായ ഭാവങ്ങളിലെക്കു മനസ്സുകളെ തിരിച്ചുവിടാന് ഈ കൃതി നമ്മോടു പറയുന്നു. ഇന്ത്യന് ഭാ‍ഷകള്‍ക്കു പുറമെ നിരവധി യൂറോപ്യന് ഭാഷകളില് ബിഭൂതിഭൂഷന്റെ നോവലുകള് വിവര്‍ത്തനം ചെയ്യപ്പെട്ടിട്ടുണ്ട്. പല സര്‍വകലാശാലകളിലും ഈ നോവലുകള് പഠിപ്പിച്ചുവരുന്നു. സത്യജിത്ത് റേ നിര്‍വ്വഹിച്ച് ചലച്ചിത്രാവിഷ്ക്കാരങ്ങളിലൂടെ ബിഭൂതിഭൂഷന്റെ ഈ രചനകള് വിശ്വപ്രസിദ്ധിയാര്‍ജ്ജിച്ചു.\nWrite Your Review about അപുവിന്റെ ലോകം


സ്ത്രീകള്‍ക്ക് അന്തസില്ലാത്ത സമൂഹത്തില് സ്ത്രീകള് അവഹേളിക്കപ്പെടും – നേരിടം\nPosted on ജനുവരി 10, 2021 ജനുവരി 17, 2021 by admin\nസ്ത്രീകള്‍ക്കെതിരായ അവഹേളനങ്ങളും അക്രമങ്ങളും സമൂഹത്തില് വര്‍ദ്ധിച്ച് വരികയാണ്. ഇത് നമ്മുടെ നാട്ടില് മാത്രമുള്ള ഒരു കാര്യമല്ല. സമ്പന്ന പടിഞ്ഞാറന് രാജ്യങ്ങളുള്‍പ്പടെ ലോകം മുഴുവന് അതാണ് അവസ്ഥ. അതിനൊരു മാറ്റം കൊണ്ടുവരാനായി എല്ലാവരും പരിശ്രമിക്കുകയും ചെയ്യുന്നുണ്ട്. എന്നാല് നാള്‍ക്ക് നാള് അക്രമം കൂടിവരികയാണ്. അതുകൊണ്ട് എത്രയും വേഗം നമ്മുടെ മാറ്റത്തിനായ പ്രവര്‍ത്തികളെ വിമര്‍ശനബുദ്ധിയോട് കൂടി കാണണമെന്നാണ് എന്റെ അഭിപ്രായം. യഥാര്‍ത്ഥ പ്രശ്നത്തെ കാണാതെ നിഴലുകള്‍ക്കെതിരെ യുദ്ധം നടത്തുന്നതാണ് ഫലം ഒന്നും വരാത്തതിന്റെ കാരണം.\nഅന്തസ് എന്നത് ഒരു പൊതുബോധമാണ്. അത് നിര്‍മ്മിക്കുന്നത് സിനിമയും സീരിയലും ഉള്‍പ്പടെയുള്ള മാധ്യമങ്ങളും.\nസമൂഹത്തില് പ്രചരിക്കുന്ന ആശയങ്ങളാണ് ആ സമൂഹത്തിന്റെ സ്വഭാവം നിര്‍ണ്ണയിക്കുന്നത്. അതായത് സ്ത്രീകളെ കുറിച്ച് തെറ്റായ ആശയങ്ങളാണ് സമൂഹത്തില് പ്രചരിക്കുന്നത് എന്ന് സാരം. അത് സ്ത്രീകളുടെ അന്തസിനെ താഴ്ത്തിക്കെട്ടുന്നു. സമൂഹത്തില് ആശയങ്ങള് പ്രചരിപ്പിക്കുന്നത് സിനിമ, സീരിയല്, പരസ്യം, വാര്‍ത്ത, സാമൂഹ്യമാധ്യമങ്ങള് ഉള്‍പ്പടെയുള്ള മാധ്യമങ്ങളാണ്. അവിടെയാണ് പ്രശ്നം കിടക്കുന്നത്. സിനിമക്കാര് നിങ്ങളുടെ മൃഗമനസിന്റെ അടിസ്ഥാന വികാരങ്ങളെ ഇക്കിളിപ്പെടുത്തുന്നത് അവരുടെ ലാഭത്തിന് വേണ്ടി ആണ്. അത് സമൂഹത്തിന് ഒരു ഗുണവും ചെയ്യില്ല. ദോഷമേ ചെയ്യൂ. അത് കാണാതെ ചെയ്യുന്ന എല്ലാ പ്രവര്‍ത്തികളും വെള്ളത്തിലെ വര പോലെയാണ്.\nഈ മാധ്യമങ്ങള് സ്ത്രീകളെ ഒരു ലൈംഗിക ഉപഭോഗ വസ്തുവായാണ് അവതരിപ്പിക്കുന്നത്. രണ്ട് തരത്തില് അവര് അത് ചെയ്യുന്നുണ്ട്. ഒന്ന് ആഭാസനൃത്തവും മറ്റും നടത്തുന്ന ആഭാസ കഥാപാത്രങ്ങളാണ്. അവര് നേരിട്ട് തന്നെ സ്ത്രീയെ ഒരു മാംസപിണ്ഡമായി അവതരിപ്പിക്കുന്നു. രണ്ടാമത്ത കൂട്ടം കുലസ്ത്രീ കഥാപാത്രമാണ്. അവര് നേരിട്ട് ആഭാസത്തരം കാണിക്കുന്നില്ലെങ്കിലും പുരുഷന്റെ ഉടമസ്ഥതയിലുള്ള, അവന് വേണ്ടിയുള്ള ഒരു വസ്തുവായി തന്നെത്തന്നെ കാണുന്നവരായാണ് അവതരിപ്പിക്കുന്നത്. “ഞാന് …. ന്റെ പെണ്ണാടാ” എന്നത് പോലുള്ള ഡയലോഗ് സിനിമ, സീരിയലിലെ സാധാരണ കാര്യമാണ്.\nസ്ത്രീയുടെ വ്യക്തിത്വം എന്നത് പുരുഷന്റെ കാമുകിയോ, ഭാര്യയോ, … തുടങ്ങിയ ലൈംഗകയുടെ അടിസ്ഥാനത്തിലെ ഒരു ബന്ധത്താല് നിര്‍വ്വചിക്കപ്പെട്ടവരായിരിക്കും. ഇത്തരം കോടിക്കണക്കിന് സീനികളാണ് നേരിട്ടും അല്ലാതെയും ആയി നിരന്തരം സമൂഹത്തില് പ്രക്ഷേപണം ചെയ്യപ്പെടുന്നത്. എന്തിന് വെറും നിശ്ചലമായ ഒരു സിനിമ പോസ്റ്റര് പോലും അത്തരം ബന്ധങ്ങളുടെ പ്രചരണമാണ് നടത്തുന്നത്.\nഇവര് നടത്തുന്ന പ്രചാരവേല കാരണം, ഒരു സ്ത്രീയും പുരുഷനേയും പൊതു സ്ഥലത്ത് കണ്ടാല് അവര്‍ക്ക് തമ്മില് ലൈംഗികതയിലടിസ്ഥാമായ ഒരു ബന്ധമേയുള്ളു എന്ന് കാണുന്ന സ്ഥിതിയിലേക്ക് എത്തിയിരിക്കുകയാണ്. ഹാസ്യപരിപാടിയായാലും നൃത്തമായാലും, സീരിയലായാലും, സിനിമയായലും എല്ലാം ലൈംഗിതക്ക് പ്രാധാന്യം കൊടുക്കുന്നതാണ്. ലൈംഗികത കാരണമാണ് 90% പേരും കറുത്തവരായ നമ്മുടെ നാട്ടിലും നായികയും നായകനും വെളുത്തവനായാരിക്കുന്നത്. (വെളുത്ത നിറത്തോടുള്ള ഇഷ്ടം evolutionary biology കാരണമാണ്).\nനിരന്തരം ആവര്‍ത്തിക്കപ്പെടുന്ന ഈ പ്രചാരവേല സമൂഹത്തില് സ്ത്രീയുടെ സ്ഥിതിയെക്കുറിച്ച് ഒരു കാഴ്ചപ്പാട് സൃഷ്ടിക്കുന്നു. social norm ആയി അത് മാറുന്നു. അതിന്റെ അടിസ്ഥാനത്തില് വേണം നാം സ്ത്രീകള്‍ക്കെതിരായ അക്രമത്തെ കാണാന്. അത് പുരുഷനെ മാത്രം ബാധിക്കുന്ന കാര്യമല്ല. സ്ത്രീക്ക് തന്നെക്കുറിച്ചുള്ള ബോധത്തേയും നിര്‍വ്വചിക്കുന്നത് അതാണ്. സ്ത്രീ എന്നാല് കെട്ടി ഒരുങ്ങി നടക്കേണ്ട പൊട്ടികളായ കെട്ടുകാഴ്ചയാണെന്ന ബോധം അവളില് അതുണ്ടാക്കും. നിങ്ങള് തന്നെ നിങ്ങളെ ഒരു മാംസപിണ്ഡമായി അവതരിപ്പിക്കുകയാണെങ്കില് പിന്നെ മറ്റാരെയെങ്കിലും കുറ്റം പറഞ്ഞിട്ട് കാര്യമുണ്ടോ? അതായത് നിങ്ങള് തന്നെ നിങ്ങളെ ഒരു ഉപഭോഗവസ്തുവായി കാണുന്നു.\nസിനിമ നടിയെക്കൊണ്ട് നിക്കറിടീപ്പിച്ച് ഫോട്ടോ എടുത്ത് സാമൂഹ്യ നിയന്ത്രണ മാധ്യമങ്ങളില് പ്രസിദ്ധീകരിക്കുന്നത് എന്തോ മഹത്തായ പ്രവര്‍ത്തിയായി തോന്നിപ്പിക്കുന്നത് അതാണ്. സ്ത്രീകളെക്കുറിച്ച് തെറ്റായ ധാരണയാണ് അത്തരം മാംസപിണ്ഡങ്ങള് സമൂഹത്തില് പ്രചരിപ്പിക്കുന്നത്. കമ്പോള സ്വതന്ത്രചിന്താവാദം(ലിബറലിസം) ആണ് അവിടെ പ്രവര്‍ത്തിക്കുന്നത് അധികാരികള്‍ക്ക് അതൊരു ജനശ്രദ്ധാമാറ്റമാണ്, അതോടൊപ്പം നടി എന്ന ശരീരം വില്‍ക്കുന്നവര്‍ക്ക് സൌജന്യമായി കിട്ടുന്ന പരസ്യവും.\nഅറിവാണ് മനു‍ഷ്യസമൂഹത്തിന്റെ സമ്പത്ത്. അറിവുള്ളവരെ സമൂഹം ബഹുമാനിക്കും. അറിവ് അപകടകരവും ആണ്. അതിനാല് അധികാരികള് ജനം അറിവ് നേടുന്നതിനെ അപ്പോഴും തടയും. ഏകാധിപത്യ രാജ്യത്തില് അത് നിരോധനമായിരിക്കും, ജനാധിപത്യ രാജ്യങ്ങളില് അത് വിവരങ്ങളുടെ കുത്തൊഴുക്കുണ്ടാക്കി അറിവനെ മറച്ച് വെക്കുന്നതും ആയിരിക്കും. പ്രചാരവേലകള് കാരണം സ്ത്രീകള് സ്വന്തം ശരീരത്തില് മാത്രം ശ്രദ്ധയുള്ളവരായി മാറുന്നു. അതിന് പകരം എല്ലാ അറിവും നേടണം. ഉദാഹരണത്തിന് കാലാവസ്ഥാമാറ്റത്തെക്കുറിച്ച് അറവുള്ളതും അത് തുറന്ന് സംസാരിക്കുകയും ചെയ്യുന്ന എത്ര സ്ത്രീകള് ഉണ്ട്? അധികാരികള് സ്ത്രീകള്‍ക്കായി ചില വിഷയങ്ങള് മാറ്റിവെച്ചിട്ടുണ്ട്. അത്തരം പൊട്ടക്കിണറ്റില് കേമികളായി വിലസുകമാത്രമാണ് അറിവുള്ള സ്ത്രീകള് പോലും. അത് മാറണം. എല്ലാ അറിവുകളണം നേടണം. അത് തുറന്ന് പറയുകയും ഭംഗിയുള്ള നിശ്ഛ ചിത്രങ്ങള്‍ക്ക് പകരം അത്തരം അറിവ് സമൂഹത്തില് പ്രകടിപ്പിക്കുന്നത് വഴിയുണ്ടാകുന്ന ഒരു വ്യക്തിത്വവുമായി സ്ത്രീ മാറണം.\nസ്ത്രീ ഒരു പൌരനാകാണ്. നിങ്ങള് സ്ത്രീയാണോ പുരുഷനാണോ എന്നത് ഒരു സ്വകാര്യ പ്രശ്നമാണ്. പൊതു സമൂഹവും അതിലെ ഒരു വ്യക്തിയും നിങ്ങളുടെ gender തിരിച്ചറിയേണ്ട ആവശ്യം ഇല്ല. അത്തരം ഒരു അവസ്ഥയിലേക്ക് സ്ത്രീകള്‍ക്ക് ഉയരാന് കഴിഞ്ഞാല് സമൂഹത്തിന് അക്രമത്തിന്റെ കാര്യത്തിലെന്നല്ല എല്ലാ കാര്യത്തിലും വളരേറെ മെച്ചപ്പെട്ട മാറ്റങ്ങള് നേടാന് കഴിയും.\nശിക്ഷകൊടുത്ത് പരിഹരിക്കാവുന്നതല്ല സാമൂഹ്യ പ്രശ്നങ്ങള്. അതുപോലെ ലൈംഗിക വിദ്യാഭ്യാസം കൊടുത്താലും പരിഹരിക്കാനാവില്ല. നമ്മുടെ യുക്തിബോധമുള്ള മനസിനേക്കാള് ശക്തമാണ് വൈകാരിക മനസ്. പരിശീലനത്തിലൂടെ മാത്രമേ വൈകാരിക മനസിന് മേലെ ശക്തമായ യുക്തി മനസിനെ നിര്‍മ്മിക്കാനാകൂ. എന്നാല് തലച്ചോറിന്റെ പ്രവര്‍ത്തനത്തിന് വേണ്ട പോഷകാഹാരം കിട്ടാത്ത, മദ്യമോ, പുകയിലയോ ഉപയോഗിക്കുന്ന ഒരു തലച്ചോറ് ശാരീരകമായി തന്നെ തകര്‍ന്നതാവും. സ്കൂള് വിദ്യാഭ്യാസം പോലും ദിവസം5മണിക്കൂറേ ഉണ്ടാകൂ. അതിന് പുറത്തുള്ള മുഴുവന് സമയവും കഥാസൃഷ്ടികളായ സിനിമ, സീരിയല് തുടങ്ങിയ വൈകാരിക പ്രചാരവേലകള് മാത്രമാണ് തലച്ചോറിലേക്ക് എത്തുന്നത്.\nഅത് മാത്രമല്ല ക്ലാസെടുക്കുമ്പോള് അദ്ധ്യാപകര് കാര്യം വിശദീകരിക്കാനായി സിനിമ സീനുകള് പോലും ചൂണ്ടിക്കാണിക്കുന്നുണ്ട്. യുക്തിവാദികള് പോലും പ്രഭാഷണ സഹായത്തിന് സിനിമ സീനുകളാണ് ഉപയോഗിക്കുന്നത്. പിന്നെ വിശ്രമ സമയങ്ങളില് മുഴുവനും സിനിമക്കഥകളും, നടീനടന്‍മാരുടെ വിശേഷങ്ങളും പങ്കുവെക്കുന്ന നിമിഷങ്ങളാണ്. കുട്ടികളുടെ കലാപരിപാടികള് പൂര്‍ണ്ണമായും സിനിമ അനുകരണങ്ങളാണ്. സ്വാര്‍ത്ഥരായ വിവരദോഷികളായതിനാല് മാധ്യമങ്ങള് താരങ്ങള്‍ക്ക് വലിയ പ്രാധാന്യം കൊടുത്ത് അഭിമുഖങ്ങളും വിവരങ്ങളും പ്രചരിപ്പിക്കുന്ന പരിപാടികള് നിരന്തരം ചെയ്യുന്നു. ഓണ്‍ലൈന് മാധ്യമങ്ങളുടെ പോലും പ്രധാന ഉള്ളടക്കം സിനിമ-താര സംബന്ധിയായ കാര്യങ്ങളായിരിക്കും. ഇതെല്ലാം ഈ സാമൂഹ്യദ്രോഹികള്‍ക്ക് മാന്യതയുണ്ടാക്കിക്കൊടുക്കുന്നു. അങ്ങനെ മുഴുവനായും വൈകാരികതയില് മുങ്ങിയ ഒരു ജീവിതമാണ് നമുക്കുള്ളത്.\nനിങ്ങളുടെ വൈകാരികത കൊണ്ട് പരിഹരിക്കാവുന്നതല്ല ഇന്നത്തെ സാമൂഹ്യ പ്രശ്നങ്ങള്. അത് മാത്രമല്ല, നമുക്ക് മൂന്നരക്കോടി ആളുകളുണ്ട്. ഇവരെല്ലാം പല സാമൂഹ്യ, സാമ്പത്തിക, വിദ്യഭ്യാസ, ആരോഗ്യ, മാനസകാരോഗ്യ സ്ഥിതിയിലുള്ളവരാണ്. ഇവരിലേക്കെല്ലാം പ്രക്ഷേപണം ചെയ്യപ്പെടുന്ന ആശയങ്ങളോട് എല്ലാവരും ഒരുപോലെ പ്രതികരിക്കുമെന്ന് കരുതുന്നത് കേവലവാദ വിഢിത്തമാണ്(1).\nസ്ത്രീകളുടെ പ്രശ്നം 10000 വര്‍ഷങ്ങളായുള്ള വളരെ വലിയ ഒരു പ്രശ്നമാണ്. അതിന് അടിസ്ഥാനമായ മാറ്റമുണ്ടാക്കാന് ചിലപ്പോള് നൂറ്റാണ്ടുകളെടുക്കുന്ന വലിയ പദ്ധതികള് വേണ്ടി വന്നേക്കും. എന്നാല് നമുക്ക് അത്രയും കാലം കാത്തിരിക്കാന് ആവില്ല. കുറഞ്ഞ പക്ഷം സമാധാനമുള്ള ഒരു ചുറ്റുപാടെങ്കിലും നിര്‍മ്മിച്ചെടുക്കാന് കഴിയേണ്ടത് അത്യാവശ്യമായ കാര്യമാണ്. അതിന് ആദ്യം വേണ്ടത് സിനിമക്ക് നാം കൊടുക്കുന്ന അമിത പ്രാധാന്യം അവസാനിപ്പിക്കണം. സ്ത്രീകളുടെ അന്തസ് വര്‍ദ്ധിപ്പിക്കുന്ന പ്രവര്‍ത്തികള് ചെയ്യുക. അന്തസ് ആരും ചാര്‍ത്തിത്തരുന്ന പട്ടം അല്ല. അത് സ്വയം നിര്‍മ്മിച്ചെടുക്കേണ്ടതാണ്.\nടെലിവിഷന് സീരിയലുകളും ഹാസ്യ പരിപാടികളും വീട്ടില് ആരും കാണാതിരിക്കുക. ഏറ്റവും ആഭാസത്തരമാണ് അവര് പ്രചരിപ്പിക്കുന്നത്.\nസ്കൂളുകളില് സിനിയേയും സിനിമക്കാരേയും അടുപ്പിക്കരുത്. തെമ്മാടികളാണ് അവര്. ഒരിക്കലും അവര്‍ക്ക് പ്രാധാന്യം കൊടുക്കരുത്. സിനിമ അടിസ്ഥാനമായ കലാപരിപാടികള്‍ക്ക് അവസരം കൊടുക്കരുത്. ക്ലാസെടുക്കുമ്പോള് ഉദാഹരണമായി സിനിമ സീനുകളെക്കുറിച്ച് പറയരുത്. സത്യത്തില് ഇന്‍ഡ്യയിലെ സിനിമകളെല്ലാം സഭ്യമായും അസഭ്യമായും ലൈംഗികതയില് അടിസ്ഥാനമായ മുതിര്‍ന്നവര്‍ക്ക് വേണ്ടിയുള്ള സിനിമകളാണ്.\n1. എന്താണ് കേവലവാദം\nഈ വിഷയത്തെക്കുറിച്ച് ഈ സൈറ്റില് ധാരാളം ലേഖനങ്ങളും, വാര്‍ത്തകളും, വീഡിയോകളും കൊടുത്തിട്ടുണ്ട് അവയില് ചിലത് ചുവടെ കൊടുത്തിരിക്കുന്നു:\nഎല്ലാ ലേഖനങ്ങളും കാണാന് ഈ വിഭാഗംസന്ദര്‍ശിക്കുക.\nഎറണാകുളം വൈറ്റില ഹബിന് സമീപത്ത് നിന്ന് സ്‌കൂട്ടറില് ലിഫ്റ്റ് ചോദിച്ച് കയറിയ വിദ്യാര്‍ഥിയാണ് അപർണ\nചേച്ചീടെ മാറിടത്തില് പിടിച്ചോട്ടെയെന്ന കുട്ടിയുടെ ചോദ്യം.\nമുമ്പത്തെ ലേഖനം കാലിഫോര്‍ണിയയിലെ ലോക്ഡൌണ് മഹാമാരി കാരണമുള്ള അമിത മരണത്തെ കുറച്ചു\nഅടുത്ത ലേഖനം സംസ്കാരവും യുദ്ധവും\nOne thought on “സ്ത്രീകള്‍ക്ക് അന്തസില്ലാത്ത സമൂഹത്തില് സ്ത്രീകള് അവഹേളിക്കപ്പെടും”


'ഇക്കാര്യം അന്നേ പറഞ്ഞതല്ലേ'; സച്ചിനെ കളിയാക്കി ഐ.സി.സി\nWEB DESK| Updated On: 28 Aug 2019 10:28 AM GMT | Location :\nഓസീസിനെതിരായ ആഷസ് ടെസ്റ്റില് സ്റ്റോക്ക്‌സിന്റെ മിന്നുന്ന പ്രകടനമാണ് ഇംഗ്ലണ്ടിന് സ്വപ്‌ന വിജയം സമ്മാനിച്ചത്. ഇതോടെ തളരാത്ത പോരാളി എന്ന പേര് സ്റ്റോക്ക്‌സിന് ക്രിക്കറ്റ് ലോകം നല്‍കി. ഇതിന് പിന്നാലെയാണ് ഐ.സി.സി പഴയ ട്വീറ്റുമായി വീണ്ടും പ്രത്യക്ഷപ്പെട്ടത്.\nമുംബൈ: ലോകമെമ്പാടും നിരവധി ആരാധകരുള്ള താരമാണ് ക്രിക്കറ്റ് ദെെവം സച്ചിൻ ടെൻണ്ടുൽക്കർ. സച്ചിനെ കളിയാക്കിയുള്ള ഐ.സി.സിയുടെ പുതിയ ട്വീറ്റിനെ തുടർന്ന് സമൂഹമാദ്ധ്യമങ്ങളിൽ രോഷം അണപ്പെട്ടുകയാണ്. സച്ചിനും ബെന് സ്റ്റോക്ക്‌സും ഒരുമിച്ചുള്ള ചിത്രം നല്‍കി 'എക്കാലത്തേയും മികച്ച താരവും സച്ചിന് ടെൻണ്ടുൽക്കറും' എന്ന തലക്കെട്ടോടെ ഐ.സി.സി പുറത്തുവിട്ടത് നേരത്തെ തന്നെ കടുത്ത വിമര്‍ശനങ്ങൾക്ക് ഇടയാക്കിയിരുന്നു.\nലണ്ടനില് നടന്ന ലോകകപ്പ് ഫൈനലിന് ശേഷം മികച്ച താരത്തിനുള്ള പുരസ്‌കാരം സച്ചിന് സ്റ്റോക്ക്‌സിന് സമ്മാനിക്കുന്നതായിരുന്നു ഈ ചിത്രം. വീണ്ടും ഇതേ ചിത്രവുമായി രംഗത്തെത്തിയിരിക്കുകയാണ് ഐ.സി.സി. 'അന്നേ നിങ്ങളോട് പറഞ്ഞതല്ലേ...'എന്നാണ് ചിത്രത്തിന് നൽകിയ തലക്കെട്ട്. ഓസീസിനെതിരായ ആഷസ് ടെസ്റ്റില് സ്റ്റോക്ക്‌സിന്റെ മിന്നുന്ന പ്രകടനമാണ് ഇംഗ്ലണ്ടിന് സ്വപ്‌ന വിജയം സമ്മാനിച്ചത്. ഇതോടെ തളരാത്ത പോരാളി എന്ന പേര് സ്റ്റോക്ക്‌സിന് ക്രിക്കറ്റ് ലോകം നല്‍കി.\nഇതിന് പിന്നാലെയാണ് ഐ.സി.സി പഴയ ട്വീറ്റുമായി വീണ്ടും പ്രത്യക്ഷപ്പെട്ടത്. ഇതോടെ ഐ.സി.സിക്കെതിരേ ഇന്ത്യന് ആരാധകര് വീണ്ടും രംഗത്തെത്തി. ഇത്തരമൊരു ട്വീറ്റ് ഐ.സി.സിയില് നിന്ന് പ്രതീക്ഷിച്ചില്ലെന്നും സച്ചിനെ ബഹുമാനിക്കാന് പഠിച്ചില്ലെങ്കിലും നിന്ദിക്കരുതെന്നും ഇന്ത്യന് ആരാധകര് പറയുന്നു. നിരവധി ആരാധകരാണ് ഐ.സി.സിയുടെ ട്വീറ്റിന് താഴെ പ്രതിഷേധം രേഖപ്പെടുത്തിയത്.


Rajasthan Chief Minister Vasundhara Raje during the convocation parade ceremony at Rajasthan Police Academy in Jaipur on Tuesday. Express Photo by Rohit Jain Paras 13.06.2017 *** Local Caption *** Rajasthan Chief Minister Vasundhara Raje during the convocation parade ceremony at Rajasthan Police Academy in Jaipur on Tuesday. Express Photo by Rohit Jain Paras 13.06.2017\nകുട്ടികളില് ദേശീയ ബോധം ഉണര്‍ത്താന് സ്‌കൂള് ഹോസ്റ്റലുകളിലും ദേശീയ ഗാനം നിര്‍ബന്ധമാക്കി രാജസ്ഥാന് സര്‍ക്കാര്. ഇതു സംബന്ധിച്ച ഉത്തരവ് പുറത്തിറങ്ങി. സംസ്ഥാനത്തെ 789 ഹോസ്റ്റലുകള്‍ക്കാണ് കഴിഞ്ഞ ദിവസം സര്‍ക്കാര് ഉത്തരവ് ലഭിച്ചത്. പിന്നാക്ക വിഭാഗ വിദ്യാര്‍ത്ഥികളുടെ ഹോസ്റ്റലുകളിലാണ് ദേശീയ ഗാനം നിര്‍ബന്ധമാക്കിയിരിക്കുന്നത്. എല്ലാ ദിവസവും രാവിലെ ഏഴു മണിക്ക് എല്ലാ വിദ്യാര്‍ത്ഥികളും ഒത്തു ചേര്‍ന്ന് ദേശീയ ഗാനമാലപിക്കണമെന്നാണ് നിര്‍ദ്ദേശം.\nസംസ്ഥാന സാമൂഹിക നീതി വകുപ്പാണ് നിര്‍ദ്ദേശം നല്‍കിയിരിക്കുന്നത്. എല്ലാ ഹോസ്റ്റലുകളിലും പ്രഭാത പ്രാര്‍ത്ഥനയുണ്ട്. പക്ഷെ ജീവനക്കാരുടെ കുറവ് മൂലം ഇത് കൃത്യമായി നടക്കാറില്ല. പക്ഷെ ദേശീയ ഗാനത്തിന്റെ കാര്യത്തില് അതുണ്ടാകില്ല. നിര്‍ബന്ധമായും നടപ്പാക്കണമെന്ന് കര്‍ശന നിര്‍ദ്ദേശം മുഖ്യമന്ത്രി വസുന്ധരെ രാജെ തന്നെ നല്‍കിയിട്ടുണ്ട്.\nമലയാളത്തിലെ നടിമാര്‍ക്കു സുരക്ഷയുമായി കരിമ്പൂച്ചകള് എത്തുന്നു; വനിതാ കരിമ്പൂച്ചകളെ നിയമിക്കുന്നവരില് പ്രമുഖ നടിമാരും


24 May, 2019 10:14:56 PM\nസൂറത്ത്: ഗുജറാത്തിലെ സൂറത്തിൽ ഇന്ന് വൈകിട്ട് ഉണ്ടായ വൻ തീപിടുത്തത്തില് മരിച്ചവരുടെ എണ്ണം 19 ആയി. സർതാന മേഖലയിലെ ബഹുനിലകെട്ടിടത്തിലാണ് തീ പിടിച്ചത്. മുകളിലത്തെ രണ്ട് നിലകൾ വിദ്യാർത്ഥികളുടെ പരിശീലന കേന്ദ്രമായിരുന്നു. ഇവിടേക്കാണ് തീ ആളിപടർന്നത്. 18 വയസിന് താഴെയുള്ള 35 വിദ്യാർത്ഥികളാണ് ഈ സമയം ഉണ്ടായിരുന്നത്. തീപിടിക്കുന്നത് ശ്രദ്ധയിൽ പെട്ട ഉടൻ വിദ്യാർത്ഥികൾ കെട്ടിടത്തിൽ നിന്ന് താഴെക്ക് ചാടിയത് ദുരന്തത്തിന്‍റെ ആക്കം കൂട്ടി.\nഅഗ്നിശമന സേനയുടെ 18 യൂണിറ്റുകൾ സ്ഥലത്തെത്തി. ഇവര് സുരക്ഷിതമായ സജ്ജീകരണങ്ങൾ ഒരുക്കിയതോടെ മറ്റു വിദ്യാർത്ഥികളും താഴെക്ക് ചാടി രക്ഷപ്പെട്ടു. ഗുജറാത്ത് മുഖ്യമന്ത്രി വിജയ് രൂപാണി അന്വേഷണത്തിന് ഉത്തരവിട്ടു. വിദ്യാർത്ഥികൾക്ക് ചികിത്സ നൽകാൻ എയിംസിൽ നിന്നുള്ള ഡോക്ടർമാരുടെ വിദഗ്ധ സംഘത്തെയും സൂറത്തിലെ ആശുപത്രികളിൽ നിയോഗിച്ചു. മരണപ്പെട്ടവരുടെ കുടുംബാംഗങ്ങൾക്കൊപ്പമാണ് മനസെന്ന് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു. രാഹുൽ ഗാന്ധിയും, ആഭ്യന്തര മന്ത്രി രാജ്നാഥ് സിംഗും അനുശോചനം രേഖപ്പെടുത്തി.


സ്വാമി യോഗേശാനന്ദ സമാധിയായി | Newsthen l The news interactive\nHome/Big Breaking/സ്വാമി യോഗേശാനന്ദ സമാധിയായി\nസ്വാമി യോഗേശാനന്ദ സമാധിയായി\nNews Then Send an email April 28, 2021\nതിരുവനന്തപുരം: ശിവഗിരി മഠത്തിലെ സന്ന്യാസി സ്വാമി യോഗേശാനന്ദ (64) സമാധിയായി. ശിവഗിരി ശ്രീനാരായണ ധർമ്മസംഘം ട്രസ്‌റ്റ് അംഗമായിരുന്നു. ഇന്ന് രാവിലെ 8.25ന് വർക്കല ശ്രീനാരായണ മെഡിക്കൽ മിഷൻ ആശുപത്രിയിൽ വച്ചായിരുന്നു അന്ത്യം. ശ്രീനാരായണ ധർമ്മസംഘം ട്രസ്റ്റ് ബോർഡ് മെമ്പർ സ്വാമി സൂക്ഷ്‌മാനന്ദ സഹോദരനാണ്. തലച്ചോറ് സംബന്ധിച്ച അസുഖങ്ങൾ കാരണം കഴിഞ്ഞ ആറ് മാസത്തോളമായി ചികിത്സയിലായിരുന്നു. ഇതിനിടയിൽ വൃക്കകൾക്കും തകരാർ സംഭവിച്ചു.\nകായിക്കര ശങ്കരിവിലാസത്തിൽ സദാശിവൻ, ഭാനുമതി ദമ്പതികളുടെ ആറ് മക്കളിൽ ഏറ്റവും ഇളയ ആളായിരുന്നു സ്വാമി യോഗേശാനന്ദ. 1982ൽ ശിവഗിരി മഠാധിപതി ആയിരുന്ന ഗീതാനന്ദ സ്വാമികളിൽ നിന്ന് സന്ന്യാസദീക്ഷ സ്വീകരിച്ച അദ്ദേഹത്തിന്റെ പൂർവാശ്രമത്തിലെ പേര് ചന്ദ്രചൂഡൻ എന്നായിരുന്നു. ഏറ്റവും കുറഞ്ഞ പ്രായത്തിൽ സന്ന്യാസദീക്ഷ സ്വീകരിച്ച വ്യക്തി കൂടിയാണ്. മികച്ച വാഗ്‌മി ആയിരുന്ന സ്വാമി യോഗേശാനന്ദ, ‘മായയും മഹിമയും’ ഉൾപ്പടെ നിരവിധി പുസ്‌തകങ്ങൾ രചിച്ചിട്ടുണ്ട്. 1994ൽ ശിവഗിരി തീർത്ഥാടന കമ്മിറ്റി സെക്രട്ടറിയായിരുന്നു.\nആശുപത്രിയിൽ സൂക്ഷിച്ചിരിക്കുന്ന ഭൗതികദേഹം വൈകുന്നേരം മൂന്ന് മണിയോടെ ശിവഗിരി സമാധി പറമ്പിൽ സമാധിയിരുത്തും.മറ്റ് സഹോദരങ്ങൾ: ശാന്ത, പരേതനായ റോഷൻ ( റിട്ട. ഡി.വൈ.എസ്.പി), ദയാൽ ( ബോട്ടാണിക്കൽ ഗാർഡൻ റിട്ട. പി.ആർ.ഒ), സുപ്രഭ.\nഇനി ഡൽഹിസർക്കാർ എന്നു പറയുന്നത് ലഫ്റ്റനന്റ് ഗവർണർ, തെരഞ്ഞെടുക്കപ്പെട്ട സർക്കാരിന്റെ അധികാരം കവർന്ന് കേന്ദ്ര സർക്കാർ\nജി. എസ്. ടി വകുപ്പിന്റെ ഇലക്ട്രിക് കാറുകൾ ഫ്‌ളാഗ് ഓഫ് ചെയ്തു\nമാനസയുടെ കൊലപാതകം; ഇരുവരുടെയും പോസ്റ്റ്മാര്‍ട്ടം ഇന്ന്


e-പള്ളിക്കൂടം: ആൻഡ്രോയിഡ് ഫോണിൽ മലയാളം എഴുതാം വായിക്കാം\nആൻഡ്രോയിഡ് ഫോണിൽ മലയാളം എഴുതാം വായിക്കാം\nആന്‍ഡ്രോയ്‌ഡ് ഫോണ് എന്ന് പറഞ്ഞാല് ആന്‍ഡ്രോയ്‌ഡ് ഓപ്പറേറ്റിങ്ങ് സിസ്റ്റത്തില് പ്രവര്‍ത്തിക്കുന്ന ഫോണ് ആണെന്ന് അറിയാമല്ലൊ. ഓപ്പറേറ്റിങ്ങ് സിസ്റ്റം എന്ന് പറഞ്ഞാല് അതും ഒരു സോഫ്റ്റ്‌വേര് അല്ലെങ്കില് പ്രോഗ്രാം ആണ്. ലിനക്സ് അടിസ്ഥാനപ്പെടുത്തി ഗൂഗിള് വികസിപ്പിച്ച ഓപൺ സോഫ്റ്റ്‌വേര് ആണ് ആന്‍ഡ്രോയ്‌ഡ്. ആന്‍ഡ്രോയ്‌ഡ് ഓ.എസ് പുതിയ വെര്‍ഷന് ഇറങ്ങിക്കൊണ്ടേയിരിക്കുന്നു. പൊതുവെ ആന്‍ഡ്രോയ്‌ഡ് മൊബൈല് എന്ന് പറയുമെങ്കിലും ഓരോ കമ്പനിയുടെയും ആന്‍ഡ്രോയ്‌ഡ് വെര്‍ഷന് വ്യത്യസ്തമായിരിക്കും. ഇപ്പോള് ഇന്ത്യയില് ലേറ്റസ്റ്റ് ആയി വന്നിട്ടുള്ളത് ജെല്ലി ബീന് എന്ന് പറയുന്ന ആന്‍ഡ്രോയ്‌ഡ് വെര്‍ഷന് 4.1.1 ആണ്. സാംസങ്ങിന്റെ ഗ്യാലക്സി എസ്3എന്ന ഫോണ് ആട്ടോമെറ്റിക്കായി ഈ പുതിയ വെര്‍ഷനിലേക്ക് അപ്‌ഗ്രേഡ് ചെയ്യപ്പെടുകയുണ്ടായി. ഫോണിന്റെ സെറ്റിങ്ങ്സില് പോയി About device ക്ലിക്ക് ചെയ്ത് നോക്കിയാല് ആന്‍ഡ്രോയ്‌ഡിന്റെ ഏത് വെര്‍ഷന് ആണെന്ന് മനസ്സിലാകും. (താഴെ ചിത്രം കാണുക)\nടൈപ്പ് ചെയ്ത് കഴിഞ്ഞാല് അവിടെ നിന്ന് തന്നെ മാറ്റര് ഷെയര് ചെയ്യാനും, കോപ്പി ചെയ്യാനുമുള്ള ഓപ്ഷനുകൾ കാണുന്നുണ്ടല്ലോ. എവിടെയാണോ പേസ്റ്റു ചെയ്യേണ്ടത് അവിടെ പ്രസ് ചെയ്യുമ്പോൾ പേസ്റ്റ് ചെയ്യാനുള്ള ഓപ്‌ഷന് മേലെ കാണാം.\nമലയാളം നേരിട്ടുതന്നെ എഴുതാം\n4.1.1 മുതലുള്ള ആൻഡ്രോയ്‌ഡ് ഫോണുകളിൽ നേരിട്ടുതന്നെ മലയാളം ടൈപ്പു ചെയ്യാം. Settings > Language and input > Default keyboard സെറ്റു ചെയ്താൽമതി.\nവരമൊഴി ആപ്ലിക്കേഷന് രൂപകല്പന ചെയ്ത ജീസ്‌മോന് ജേക്കബ് തന്നെ ML-Browser എന്നൊരു ആപ്ലിക്കേഷനും രൂപകല്പന ചെയ്തിട്ടുണ്ട്. അതും ഗൂഗിള് പ്ലേ സ്റ്റോറില് സര്‍ച്ച് ചെയ്ത് കണ്ടെത്തി ഇന്‍സ്റ്റാള് ചെയ്യാം. അത് ഒരു മൊബൈല് ബ്രൌസര് ആണ്. അത് ഇന്‍സ്റ്റാള് ചെയ്ത്, ഓപന് ചെയ്തിട്ട് അതിന്റെ അഡ്രസ്സ് ബാറില് ഫേസ്‌ബുക്കോ ബ്ലോഗോ, പത്രങ്ങളോ അങ്ങനെ ഏത് സൈറ്റിന്റെയും URL ടൈപ്പ് ചെയ്ത എന്റര് അടിച്ച് തുറന്നാലും മലയാളം വായിക്കാന് കഴിയും.\n(ബ്ലോഗർ കെ. പി. സുകുമാരൻ മാഷിനോട് കടപ്പാട്. അദ്ദേഹത്തിന്റെ ബ്ലോഗ് ഇവിടെ.)


Youths arrested in Idukki | ഇങ്ങനെയുമുണ്ടോ ഒരാഘോഷം; പോലീസിനു നേരെ പെപ്പർ സ്പ്രേ, ദമ്പതികൾക്ക് മർദ്ദനം, പ്രതികളിൽ 'മൈനറും'! - Malayalam Oneindia\nഇങ്ങനെയുമുണ്ടോ ഒരാഘോഷം; പോലീസിനു നേരെ പെപ്പർ സ്പ്രേ, ദമ്പതികൾക്ക് മർദ്ദനം, പ്രതികളിൽ 'മൈനറും'!\nPublished: January22018, 16:04 [IST]\nരാജാക്കാട്: പുതുവത്സരദിനത്തിൽ മയക്കുമരുന്ന മാഫിയ അഴിഞ്ഞാടി. അതിരുവിട്ട ആഘോഷം തടയാനെത്തിയ പോലീസിനുനേരെ കുരുമുളക് സ്പ്രേ പ്രയോഗം നടത്തിയ സംഭവത്തിൽ വിദ്യാർത്ഥികളടക്കം ഏഴ് പേർ പിടിയിലായി. പുതുവർഷരാത്രി ഏകദേശം പന്ത്രണ്ടര മണിയോടെ നിരവധി ക്രിമിനൽ കേസുകളിൽ പ്രതിയായ ബ്ലൂസ്റ്റാർ സുജിത്തെന്ന് അറിയപ്പെടുന്ന കരുവച്ചാട്ട് സുജിത്ത് രാജിന്റെ നേതൃത്വത്തിൽ പതിനാലംഗം സംഘം ടൗണിൽ അഴിഞ്ഞാടുകയായിരുന്നു.\nസുജിത്ത് അടക്കമുള്ള ഏഴ്പേർ ഇപ്പോൾ ഒളിവിലാണ്. വ്യാപാരികളെ അടക്കം സംഘം മർദ്ദിക്കാൻ ശ്രമിക്കുകയായിരുന്നു. ഈ സമയം ടൗണിൽ ഉണ്ടായിരുന്ന പോലീസ് ഉദ്യോഗസ്ഥർ ഇത് തടയാൻ ശ്രമിക്കുമ്പോഴാണ് അക്രമികൾ ഇവർക്കെതിരെ കുരുമുളക് സ്പ്രേ പ്രയോഗം നടത്തിയത്. തുടർന്ന് എസ്ഐ അനൂപിന്റെ നേതൃത്വത്തിൽ കൂടുതൽ സംഘം എത്തുമ്പോഴേക്കും എല്ലാവരും കുതറി ഓടുകയായിരുന്നു. അക്രമികളുടെ കൂട്ടത്തിൽ പ്രായപൂർത്തിയാകാത്ത മൂന്ന് പേരും ഉണ്ടായിരുന്നു.\nഎസ്റ്റേറ്റ് പൂപ്പാറ മകരപ്പറമ്പിൽ ശ്യാം(19), ശരത്ത്(18) നടുമുറ്റം തെക്കേക്കുന്നൽ എബിൻ എനിനവരും പ്രായപൂർത്തിയാകാത്ത മൂന്നു പേരുമടക്കം ഏഴുപേരെയാണ് പോലീസ് കസ്റ്റഡിയിലെടുത്തിരിക്കുന്നത്. രാജാകാട്ട് മേഖലയിൽ വിദ്യാർത്ഥികൾക്കിടയിൽ മയക്കുമരുന്ന് എത്തിച്ച് നൽകുന്നത് സുജിത്താണ്.\nആൺകുട്ടിയെ പീഡിപ്പിക്കാൻ ശ്രമിച്ചു\nമുമ്പ് പ്രായപൂർത്തിയാകാത്ത ആൺകുട്ടിയെ പീഡിപ്പിക്കാൻ ശ്രമിച്ച കേസിൽ റിമാന്റിലായിരുന്നു സുജിത്ത്. അടുത്ത കാലത്താണ് ജാമ്യത്തിലിറങ്ങിയത്. പ്രായപൂർത്തിയാകാത്ത പ്രതികളെ ജുവലൈൻ ഹോമിലും മറ്റുള്ളവരെ കോടതിയിലും ഹാജരാക്കി. മദ്യലഹരിയിൽ ദമ്പതികളെ സംഘം ആക്രമിച്ചിരുന്നു. ഇതിന് നാല് പേർക്കെതിരെ കേസെടുത്തിട്ടുണ്ട്.\nദമ്പതികൾക്ക് നേരെ ആക്രമണം\nഅക്രമികളുടെ ആക്രമണത്തിൽ മുണ്ടക്കയം ചിറ്റടി ചോറ്റി പുല്ലാട്ടിൽ പ്രമോദി(28)നെ പരുക്കുകളോടെ സ്വകാര്യ ആശുപത്രിയിൽ പ്രവേശിച്ചു. സംഭവത്തിൽ പെരുന്താനം സ്വദേശികളായ ഷാജി, ഷാഹിദ്, സിനാജ്, അൽത്താഫ് എന്നിവർക്കെതിരെയാണ് പോലീസ് കേസ് രജിസ്റ്റർ ചെയ്തത്. തിങ്കളാഴ്ച വെളുപ്പിന് ഏകദേശം 1.15 മണിയോടെയാണ് ദമ്പതികളെ സംഘം അക്രമിച്ചത്.\nവാഹനം തടഞ്ഞു നിർത്തി ആക്രമിച്ചു\nകുട്ടിക്കാനം ഭാഗത്തു നിന്നും ബൈക്കിൽ വരികയായിരുന്ന ദമ്പതികളെ വാഹനം തടഞ്ഞ് നിർത്തി ആക്രമിക്കുകയായിരുന്നു. പട്ടിക കഷണം കൊണ്ടുള്ള അടിയേറ്റ് പ്രമോദിന്റെ തലയ്ക്ക് പരിക്കേറ്റത്. പ്രതികൾ ഇപ്പോഴും ഒളിവിലാണ്.\nyouth idukki arrest police യുവാവ് ഇടുക്കി അറസ്റ്റ് പോലീസ്\nYouths arrested in Idukki


Siddaramaiah courts controversy, misbehaves with woman at public meeting-എംഎല്‍എയെ 'കാണാനില്ലെന്ന്' യുവതി; പരാതിക്കാരിയോട് മിണ്ടാതിരിക്കാന് സിദ്ധരാമയ്യ, വിവാദം\nSiddaramaiah Courts Controversy Misbehaves With Woman At Public Meeting\nഎംഎല്‍എയെ 'കാണാനില്ലെന്ന്' യുവതി; പരാതിക്കാരിയോട് മിണ്ടാതിരിക്കാന് സിദ്ധരാമയ്യ, വിവാദം\nഎംഎല്‍എയെ കാണാനില്ലെന്നും സര്‍ക്കാര് ഓഫീസുകളില് ഉദ്യോഗസ്ഥരില്ലെന്നുമായിരുന്നു യുവതിയുടെ പരാതി. പരാതിക്കാരിയുടെ മൈക്ക് തട്ടിപ്പറിക്കാന് സിദ്ധരാമയ്യ ശ്രമിക്കുകയും മിണ്ടാതിരിക്കാന് ആവശ്യപ്പെടുകയുമായിരുന്നു\nJanuary 28, 2019 05:59:57 pm\nബെംഗളൂരു: പൊതു പരിപാടിക്കിടെ സ്ത്രീയോട് അപമര്യാദയായി പെരുമാറി കോണ്‍ഗ്രസ് നേതാവും മുന് മുഖ്യമന്ത്രിയുമായ സിദ്ധരാമയ്യ. സംഭവത്തിന്റെ വീഡിയോ വൈറലായതോടെ സിദ്ധരാമയ്യയ്‌ക്കെതിരെ പ്രതിഷേധം ശക്തമായിരിക്കുകയാണ്.\nപരാതി പറയാനെത്തിയ സ്ത്രീയോട് സിദ്ധരാമയ്യ കയര്‍ക്കുന്നതും കൈയ്യില് നിന്നും മൈക്ക് തട്ടിയെടുക്കുന്നതുമാണ് വീഡിയോയിലുള്ളത്. രോക്ഷാകുലയായ സ്ത്രീയോട് ഇരിക്കാന് സിദ്ധരാമയ്യ ആവശ്യപ്പെടുന്നതും വീഡിയോയില് കാണാം. പാര്‍ട്ടി പ്രവര്‍ത്തകര് ചുറ്റും നില്‍ക്കവെയാണ് സിദ്ധരാമയ്യ സ്ത്രീയോട് കയര്‍ത്തത്.\nസിദ്ധരാമയ്യയുടെ മകന് യതീന്ദ്രയുടെ മണ്ഡലമായ വരുണയിലാണ് സംഭവം. എംഎല്‍എയെ കാണാനില്ലെന്നും സര്‍ക്കാര് ഓഫീസുകളില് ഉദ്യോഗസ്ഥരില്ലെന്നുമായിരുന്നു യുവതിയുടെ പരാതി. പരാതിക്കാരിയുടെ മൈക്ക് തട്ടിപ്പറിക്കാന് സിദ്ധരാമയ്യ ശ്രമിക്കുകയും മിണ്ടാതിരിക്കാന് ആവശ്യപ്പെടുകയുമായിരുന്നു.\nഎംഎല്‍എയെ കാണാന് അങ്ങോട്ട് പോവേണ്ടെന്നും തങ്ങള് പറയുമ്പോള് മാത്രം വന്നാല് മതിയെന്നും സിദ്ധരാമയ്യ പറയുന്നുണ്ട്. വീഡിയോ വൈറാലയതോടെ ബിജെപി പ്രതികരണവുമായി രംഗത്തെത്തി. കോണ്‍ഗ്രസ് അധ്യക്ഷന് രാഹുല് ഗാന്ധിയോട് സിദ്ധരാമയ്യക്കെതിരെ നടപടിയെടുക്കണമെന്നാണ് ബിജെപി ആവശ്യപ്പെട്ടിരിക്കുന്നത്. കോണ്‍ഗ്രസ് ഒരു കുടുംബത്തിലെ സ്ത്രീകളെ മാത്രമേ ബഹുമാനിക്കുകയുള്ളൂവെന്ന് കേന്ദ്ര മന്ത്രി പ്രകാശ് ജാവേദ്കര് പ്രതികരിച്ചു.


കഴക്കൂട്ടത്ത് അമ്മയും പെൺമക്കളും താമസിച്ചിരുന്ന ഷെഡ് അയല്‍ക്കാര് പൊളിച്ചു നീക്കി; നടപടിയെടുക്കാതെ പോലീസ് - Malayalam Daily News\nതിരുവനന്തപുരം: കഴക്കൂട്ടത്ത് അമ്മയും മൂന്ന് പെൺമക്കളും താമസിച്ചിരുന്ന ഷെഡ് അയല്‍ക്കാര് പൊളിച്ചു നീക്കി അവരെ പെരുവഴിയില് ഇറക്കിവിട്ടതായി പരാതി. പുറമ്പോക്കിലാണ് ഷെഡ് കെട്ടിയതെന്നാണ് അയല്‍ക്കാര് പറയുന്നത്. സമാന സംഭവത്തില് നെയ്യാറ്റിൻകരയിലെ ഒരു കുടുംബനാഥനും ഭാര്യയും ആത്മഹത്യ ചെയ്തതിന്റെ ഞെട്ടല് മാറും മുൻപാണ് കഴക്കൂട്ടത്ത് നിന്നും മറ്റൊരു ഒഴിപ്പിക്കൽ വാർത്ത പുറത്ത് വരുന്നത്.\nകഴക്കൂട്ടം സൈനിക നഗറിലെ എച്ച് ബ്ലോക്കിലാണ് ടാർപോളിൻ ഷീറ്റുകൊണ്ട് നിര്‍മ്മിച്ച ഷെഡ്ഡിലാണ് സുറുമിയും മൂന്ന് പെൺമക്കളും താമസിച്ചിരുന്നത്. അടുത്തുള്ള ഒരു സ്ഥലം വിൽക്കാന് വഴിയുടെ ആവശ്യത്തിനാണ് ഇവരെ ഒഴിപ്പിച്ചതെന്ന് ആരോപണമുണ്ട്.\nഡിസംബർ 17നാണ് സംഭവം നടന്നത്. പതിനൊന്നും, ഒമ്പതും, ഏഴും വയസ്സുള്ള പെൺമക്കൾക്കൊപ്പം ആറു വർഷമായി പുറമ്പോക്ക് ഭൂമിയിലെ ഷെഡിലാണ് സുറുമി താമസിച്ചിരുന്നത്. ഏതാനും മാസങ്ങൾക്കു മുൻപ് വാടക വീട്ടിലേക്ക് മാറിയിരുന്നു. എന്നാൽ വാടക കൊടുക്കാനാകാത്തതിനെ തുടർന്ന് രണ്ടാഴ്‌ച മുൻപ് ഇവിടേക്ക് തന്നെ തിരിച്ചെത്തി.\nതുടര്‍ന്നാണ് അയല്‍ക്കാരായ നാലുപേർ അടങ്ങുന്ന സംഘം ആയുധങ്ങളുമായെത്തി ഇവരെ ഇറക്കി വിടുകയും ഷെഡ് പൂർ‌ണമായി നശിപ്പിക്കുകയും ചെയ്‌തത്. പോലീസിൽ പരാതി നൽകിയെങ്കിലും നടപടിയൊന്നും സ്വീകരിച്ചില്ലെന്ന് സുറുമി പറഞ്ഞു.


വിലക്കോ, ഒതുക്കിയതോ ; വടകരയിൽ മുല്ലപ്പള്ളി പുറത്ത് | Kerala | Deshabhimani | Monday Apr 5, 2021\nവിലക്കോ, ഒതുക്കിയതോ ; വടകരയിൽ മുല്ലപ്പള്ളി പുറത്ത്\nജന്മനാട്ടിൽ കെപിസിസി പ്രസിഡന്റ് മുല്ലപ്പള്ളി രാമചന്ദ്രനെ പ്രചാരണത്തിൽനിന്ന് തഴയുന്നതിൽ കോൺഗ്രസുകാർക്ക് പ്രതിഷേധം. വടകര നിയമസഭാ മണ്ഡലത്തിൽ മുല്ലപ്പള്ളിയെ യോഗങ്ങളിൽ പങ്കെടുപ്പിച്ചില്ലെന്നതാണ് കോൺഗ്രസ് നേതാക്കളുടെ പരാതി. കഴിഞ്ഞ ദിവസം രാഹുൽഗാന്ധിയെത്തിയപ്പോൾ മാത്രമാണ് മുല്ലപ്പള്ളിക്ക് വേദി ലഭിച്ചത്. വടകര സീറ്റ് ആർഎംപിക്ക് നൽകിയതിനെ തുടർന്നാണ് മുല്ലപ്പള്ളിയോടുള്ള അവഗണന. മുസ്ലിംലീഗിലെയും കോൺഗ്രസിലെയും ഒരുവിഭാഗമാണ് കെപിസിസി പ്രസിഡന്റിനെ ഒതുക്കുന്നതിന് പിന്നിൽ. ആർഎംപിക്ക് സീറ്റ് നൽകുന്നതിൽ മുല്ലപ്പള്ളിക്ക് താൽപ്പര്യമുണ്ടായിരുന്നില്ല. കോൺഗ്രസ് മത്സരിക്കണമെന്ന പ്രവർത്തകരുടെ വികാരത്തിനൊപ്പമായിരുന്നു. പ്രതിപക്ഷ നേതാവ് രമേശ് ചെന്നിത്തലയും ലീഗിലെ ഒരുവിഭാഗവും സമ്മർദം ചെലുത്തിയതിനെ തുടർന്നാണ് മുല്ലപ്പള്ളി വഴങ്ങിയതും.\nപഞ്ചായത്ത് തെരഞ്ഞെടുപ്പിൽ സ്വന്തം വാർഡായ വടകര ബ്ലോക്കിലെ കല്ലാമല ഡിവിഷനിൽ ആർഎംപിക്കായി കോൺഗ്രസ് സ്ഥാനാർഥിയെ പിൻവലിക്കാൻ നിർബന്ധിതനായിരുന്നു. ആ നടപടിയിൽ അസ്വസ്ഥനായിരുന്ന മുല്ലപ്പള്ളിയെ തെരഞ്ഞെടുപ്പ് പ്രചാരണത്തിൽ വീണ്ടും അപമാനിക്കുകയാണെന്ന വികാരം കോൺഗ്രസിൽ ശക്തമാണ്. പ്രചാരണത്തിനായി വടകരയിൽ നൽകിയ ഒരുകോടി രൂപ എവിടെ എന്ന ചോദ്യവും കോൺഗ്രസ് പ്രവർത്തകർ ഉയർത്തുന്നുണ്ട്.\nസുധാകരനെ പ്രസിഡന്റാക്കിയാൽ പാർടി ഉണ്ടാകില്ല: മമ്പറം ദിവാകരൻ\nഇന്ദിരാ ഭവനിൽ യൂത്ത് കോൺഗ്രസ് പ്രതിഷേധം പ്രകടനം ; രോഷം ആന്റണിക്കെതിരെയും\nതെരഞ്ഞെടുപ്പ് തോല്‍വി: കെപിസിസി ഓഫീസിന് മുന്നില് യൂത്ത് കോണ്‍ഗ്രസ് പ്രതിഷേധം\nകോൺഗ്രസിൽ താഴേതലം മുതൽ അഴിച്ചുപണിവേണം: കെ സി ജോസഫ്


international food policy research centre | മോദിയുടെ ഭരണത്തിന് കീഴിൽ ഇന്ത്യയിൽ പട്ടിണി കിടക്കുന്നവരുടെ എണ്ണവും കൂടുന്നു; വിശപ്പടക്കാതെ ജീവിക്കുന്ന രാജ്യങ്ങളുടെ പട്ടികയിൽ ഇന്ത്യയുടെ സ്ഥാനം നൂറാമതായി; മൂന്ന് വർഷം കൊണ്ട് ഇന്ത്യ വീണത് അമ്പതോളം രാജ്യങ്ങളുടെ പിന്നിലോട്ട്; ഇറാഖും ബംഗ്ലാദേശും പോലും ഇന്ത്യയെക്കാൾ ഭേദം - MarunadanMalayali.com\nമോദിയുടെ ഭരണത്തിന് കീഴിൽ ഇന്ത്യയിൽ പട്ടിണി കിടക്കുന്നവരുടെ എണ്ണവും കൂടുന്നു; വിശപ്പടക്കാതെ ജീവിക്കുന്ന രാജ്യങ്ങളുടെ പട്ടികയിൽ ഇന്ത്യയുടെ സ്ഥാനം നൂറാമതായി; മൂന്ന് വർഷം കൊണ്ട് ഇന്ത്യ വീണത് അമ്പതോളം രാജ്യങ്ങളുടെ പിന്നിലോട്ട്; ഇറാഖും ബംഗ്ലാദേശും പോലും ഇന്ത്യയെക്കാൾ ഭേദം\nOctober 13, 2017 | 07:48 AM IST | Permalink\nന്യൂഡൽഹി: നരേന്ദ്ര മോദി സർക്കാരിനെ വെട്ടിലാക്കാൻ ഒരു റിപ്പോർട്ട് കൂടി. ലോകത്ത് ഏറ്റവും വേഗം വളരുന്ന സാമ്പത്തിക ശക്തിയെന്ന് അവകാശപ്പെടുമ്പോഴും ജനങ്ങളുടെ വിശപ്പുമാറ്റാൻ ഇന്ത്യക്കാവുന്നില്ലെന്ന് റിപ്പോർട്ട്. 119 രാജ്യങ്ങളുൾപ്പെട്ട ആഗോള 'വിശപ്പ് സൂചിക'യിൽ ഇന്ത്യ നേടിയത് നൂറാം സ്ഥാനം! ഇന്റർനാഷണൽ ഫുഡ് പോളിസി റിസർച്ച് ഇൻസ്റ്റിറ്റ്യൂട്ടിന്റെ (ഐ.എഫ്.പി.ആർ.ഐ.) റിപ്പോർട്ടാണ് മോദി സർക്കാരിന് തിരിച്ചടിയാകുന്നത്. ഇന്ത്യയിൽ അഞ്ചു വയസ്സിൽ താഴെയുള്ള അഞ്ചിലൊരുഭാഗം കുട്ടികളും ഉയരത്തിന് ആനുപാതികമായ തൂക്കമില്ലാത്തവരും മൂന്നിലൊരു ഭാഗം കുട്ടികൾ പ്രായത്തിനനുസരിച്ചുള്ള വളർച്ചയില്ലാത്തവരുമാണെന്ന് സൂചികയിൽ വ്യക്തമാക്കുന്നു.\n2016-ൽ പട്ടികയിൽ 97-ാം സ്ഥാനത്തായിരുന്നു ഇന്ത്യ. ഇറാഖ് (78), ബംഗ്ലാദേശ് (88), ഉത്തരകൊറിയ (93), തുടങ്ങിയ രാജ്യങ്ങൾപോലും ഇന്ത്യയെക്കാൾ മെച്ചപ്പെട്ട സ്ഥാനത്താണ്. 2014-ൽ 55-ാമതായിരുന്നു ഇന്ത്യയുടെ സ്ഥാനം. ഏഷ്യൻ രാജ്യങ്ങളിൽ കുറഞ്ഞ പോയന്റ് നേടിയതിൽ മൂന്നാം സ്ഥാനത്താണ് ഇന്ത്യ. അഫ്ഗാനിസ്ഥാനും പാക്കിസ്ഥാനുമാണ് ഇന്ത്യക്ക് പിന്നിലുള്ളത്. 31.4 സ്‌കോറാണ് ഇന്ത്യ നേടിയത്. ഗുരുതര പ്രശ്നം നേരിടുന്ന രാജ്യങ്ങളുടെ വിഭാഗത്തിലാണ് ഇന്ത്യയെ ഉൾപ്പെടുത്തിയിട്ടുള്ളത്. 35 മുതൽ 49.9 വരെ പോയന്റ് നേടിയ രാജ്യങ്ങളെ അതിഗുരുതരവിഭാഗത്തിലാണ് പെടുത്തിയിട്ടുള്ളത്. 9.9 പോയന്റുവരെ നേടിയ രാജ്യങ്ങളാണ് പട്ടികയിലെ വിശപ്പറിയാരാജ്യങ്ങൾ.\nപേരാവൂരിലെ പതിനഞ്ചുകാരി ജീവനൊടുക്കിയതു പട്ടിണിമൂലമല്ലെന്നു പിതാവിന്റെ വിശദീകരണം; അത്തരത്തിൽ വാർത്തകൾ പ്രചരിക്കുന്നതിൽ ദുഃഖമുണ്ടെന്നും പിതാവ്; തെരഞ്ഞെടുപ്പു ലക്ഷ്യമാക്കി ദേശാഭിമാനി ബോധപൂർവം വളച്ചൊടിച്ച വാർത്ത വൈറലായപ്പോൾ പഴി സോഷ്യൽ മീഡിയക്ക്\nപ്രധാന അയൽരാജ്യങ്ങളിൽ ഭൂരിഭാഗവും ഇന്ത്യയെക്കാൾ മെച്ചപ്പെട്ട സ്ഥാനങ്ങൾ നേടി. ചൈന 29-ാം സ്ഥാനത്തെത്തിയപ്പോൾ നേപ്പാൾ 72-ഉം മ്യാന്മാർ 77-ഉം ശ്രീലങ്ക 84-ഉം സ്ഥാനത്താണ്. പാക്കിസ്ഥാൻ പട്ടികയിൽ 106-ാം സ്ഥാനത്തും അഫ്ഗാനിസ്താൻ 107-ാമതുമാണ്. മധ്യ ആഫ്രിക്കൻ റിപ്പബ്ലിക്കാണ് പട്ടികയിൽ ഏറ്റവും പിന്നിൽ. കടുത്ത പോഷകാഹാരക്കുറവാണ് കുട്ടികൾ നേരിടുന്നത്. ഇതു തടയാൻ ശക്തമായ നടപടികളാവശ്യമാണെന്നും ഐ.എഫ്.പി.ആർ.ഐ. റിപ്പോർട്ടിലുണ്ട്.\nപോഷകാഹാരക്കുറവ് നികത്താൻ ദേശീയതലത്തിൽ ഇന്ത്യ ഒട്ടേറെ പദ്ധതികൾ നടപ്പാക്കുമ്പോഴും വരൾച്ചയാണ് ഇന്ത്യയ്ക്ക് വിനയാകുന്നതെന്നാണ് വിലയിരുത്തൽ. ഇതാണ് ഇന്ത്യയിലെ വലിയൊരു വിഭാഗം പാവപ്പെട്ട ജനങ്ങളെ പോഷകാഹാരക്കുറവിലാക്കുന്നതെന്ന് ഐ.എഫ്.പി.ആർ.ഐ.യുടെ ദക്ഷിണേഷ്യാ ഡയറക്ടർ പി.കെ. ജോഷി പറഞ്ഞു. 2022-ഓടെ പോഷകാഹാരക്കുറവ് മറികടക്കാനുള്ള ഇന്ത്യയുടെ പദ്ധതികളിൽ ജോഷി സംതൃപ്തിപ്രകടിപ്പിച്ചു.\nഅതേസമയം ഇന്ത്യയിലെ വളർച്ച മുരടിപ്പുള്ള കുട്ടികളുടെ നിരക്കിൽ കുറവുണ്ടായിട്ടുണ്ട്. 17 വർഷത്തിനിടെ വളർച്ച മുരടിപ്പ് നിരക്ക് 29 ശതമാനം കുറഞ്ഞു.


attukal kuthiyottam issue | മനുഷ്യ ശരീരം കുത്തിമുറിവേൽപ്പിച്ചാൽ ദൈവം അനുഗ്രഹിക്കുമെന്നത് മൂഢചിന്താഗതികൾ; ഇത് വളർത്തിയെടുക്കുന്നത് ക്ഷേത്ര വരുമാനം കൂട്ടാനും! മൂർച്ചയേറിയ ഒരു വസ്തു ഉപയോഗിച്ച് പള്ളയുടെ ഇരുപുറവും കുത്തിവരയ്ക്കുമ്പോൾ സ്വർഗീയ സുഖം ലഭിക്കുമെന്നാണോ ഇവരൊക്കെ കരുതിയിരിക്കുന്നത്? ഡിജിപി ശ്രീലേഖയുടെ കുത്തിയോട്ട ചർച്ചയ്ക്ക് പിന്തുണയുമായി സോഷ്യൽ മീഡിയ; ജയിൽ മേധാവിയെ വെല്ലുവിളിച്ച് പരിവാറുകാരും - MarunadanMalayali.com\nFebruary 28, 2018 | 01:17 PM IST | Permalink\nതിരുവനന്തപുരം: ആറ്റുകാലമ്മയുടെ ഭക്തയാണ് ജയിൽ ഡി.ജി.പി ആർ.ശ്രീലേഖ. ഐ.പി.എസ് നേടാൻ പ്രാർത്ഥിച്ച് മൂന്നുവർഷം പൊങ്കാലയിട്ടു. മൂന്നാമത്തെ പൊങ്കാല കഴിഞ്ഞപ്പോഴേക്കും ഐ.പി.എസ് സിലക്ഷനായി. അതിനുശേഷമുള്ള വർഷങ്ങളിലും നന്ദി സൂചകമായി പൊങ്കാലയിട്ടു. പക്ഷേ ഇത്തവണ അവർ പൊങ്കാലയിടുന്നില്ല. ആറ്റുകാൽ പൊങ്കാല സ്ത്രീലക്ഷങ്ങളുടെ വിശ്വാസാർപ്പണത്തിന്റെ വിശുദ്ധിയുള്ള ചടങ്ങാണ്. അതിനുമേൽ കുഞ്ഞുങ്ങളുടെ അവകാശലംഘനത്തിന്റെ കറ വീഴുന്നുണ്ടെന്നാണ് ശ്രീലേഖ പറയുന്നത്. ചാരത്തിന്റെ പേരിൽ ബാലരക്തം പൊടിയുന്നില്ലെന്ന് ഉറപ്പിക്കാൻ നമുക്കു കഴിയണമെന്ന സന്ദേശമാണ് ശ്രീലേഖ മുന്നോട്ട് വയ്ക്കുന്നത്. ആ വിഷയത്തിൽ ശ്രീലേഖയ്‌ക്കൊപ്പമാണ് സോഷ്യൽ മീഡിയയുടെ മനസ്സും. എന്നാൽ വിശ്വാസികൾ എഡിജിപിയെ ചോദ്യം ചെയ്യുന്നുമുണ്ട്.\nഈ വിഷയം സോഷ്യൽ മീഡിയ ഏറ്റെടുക്കുകയാണ്. ഹൈന്ദവ വിശ്വാസികൾ ശ്രീലേഖയെ കടന്നാക്രമിക്കുന്നുണ്ടുവെങ്കിലും സോഷ്യൽ മീഡിയയുടെ കൈയടിയാണ് ശ്രീലേഖ നേടുന്നത്. ഇത്തരം അനാചാരങ്ങൾക്കെതിരെ ശക്തമായ നിലപാടും നടപടികളുണ്ടാകണം. മനുഷ്യ ശരീരം കുത്തിമുറിവേൽപ്പിച്ചാൽ ദൈവം അനുഗ്രഹിക്കുമെന്നൊക്കെയുള്ള മൂഢചിന്താഗതികൾ വളർത്തിയെടുത്ത് ക്ഷേത്ര വരുമാനം കൂട്ടാനുള്ള പരിപാടിയാണ് ഇത്തരം ആചാരങ്ങളെന്നാണ് പൊതുവേ ഉയരുന്ന അഭിപ്രായം. അതിനിടെ വസ്തുതകൾ മനസ്സിലാക്കാതെയാണ് ഡിജിപി അഭിപ്രായം പറഞ്ഞതെന്ന് വ്യക്തമാക്കി ക്ഷേത്രം അധികൃതരും രംഗത്തുവന്നു. ഇത് ക്ഷേത്രാചാരപരമായ ചടങ്ങാണെന്ന് നേരത്തെ തന്നെ ഹൈക്കോടതി വിശദീകരിച്ചിട്ടുണ്ടെന്നും ക്ഷേത്രം ട്രസ്റ്റ് പറയുന്നു.\nഅതിനിടെ ശ്രീലേഖയ്ക്ക് ഭീഷണിയുമായി സോഷ്യൽ മീഡിയയിൽ പ്രചരണം ശക്തമാണ്. ജനങ്ങളുടെ ജീവനും സ്വത്തിനും സംരക്ഷണം നൽകണമെന്ന ഉത്തമ ബോധ്യം ഒരു പൊലീസ് ഉദ്യോഗസ്ഥക്ക് എങ്കിലും തോന്നിയതുകൊണ്ടാണ് ആറ്റുകാൽ ക്ഷേത്രത്തിൽ കുത്തിയോട്ടത്തിന്റെ പേരിൽ കുട്ടികൾക്കുനേരെ നടക്കുന്ന ശാരീരികവും മാനസികവുമായ പീഡനത്തിന് എതിരെ പ്രതികരിച്ചത്. വിശ്വാസം മറയാക്കി ഡിജിപി ആർ.ശ്രീലേഖയെ വിരട്ടാനുള്ള നീക്കത്തിനെതിരെ ശക്തമായ പ്രതിഷേധവും സോഷ്യൽ മീഡിയ ഉയർത്തുന്നുണ്ട്.\nകുത്തിയോട്ടത്തിന്റെ ഭാഗമായ ശൂലം കുത്തൽ എന്തൊരു വേദനയാണെന്ന് അനുഭവിച്ചവർക്കേ അറിയൂ. മൂർച്ചയേറിയ ഒരു വസ്തു ഉപയോഗിച്ച് പള്ളയുടെ ഇരുപുറവും കുത്തിവരയ്ക്കുമ്പോൾ സ്വർഗീയ സുഖം ലഭിക്കുമെന്നാണോ ഇവരൊക്കെ കരുതിയിരിക്കുന്നത്. ആറ്റുകാലിൽ മാത്രമല്ല, എന്റെ നാട്ടിലെ ക്ഷേത്രത്തിലും ഈ ആചാരമുണ്ട്. ആ വേദന ഇപ്പോഴും നടുക്കമായി നിലവിലുണ്ട്. ഏഴാംക്ലാസ്സ് കഴിഞ്ഞപ്പോൾ ബോധപൂർവം ആ പരിപാടി പേടിച്ച് കുത്തിയോട്ടത്തിന് വ്രതം നിൽക്കേണ്ട എന്നു തീരുമാനിച്ചത് ഇപ്പോഴും ഓർമയുണ്ട്-മാധ്യമ പ്രവർത്തകനാ പ്രജോദ് കടയ്ക്കൽ കുറിച്ചത് ഇങ്ങനെയാണ്.\nഇതുമായി ബന്ധപ്പെട്ട് സോഷ്യൽ മീഡിയയിൽ ഉയരുന്ന പ്രധാന വാദങ്ങൾ ഇങ്ങനെ\nഈ പോസ്റ്റുകൾ കൊണ്ട് ആചാരങ്ങൾ നശിപ്പിക്കാൻ പറ്റുമോ.. ആരേയും ഒന്നും അടിച്ചേൽപ്പിക്കുന്നില്ല... വിശ്വാസികൾ മാത്രം.. വിശ്വസിച്ചാൽ മതി... ഗതി തിരിച്ചു വിടുന്ന വിശ്വാസം നാശം സംഭവിക്കും.. അതെന്താ .... ആക്രമണം ഹൈന്ദവ ക്ഷേത്രങ്ങൾക്ക് മുന്നിൽ മാത്രം ആകാം.. ആക്കാം. എന്ന മൂഢ സ്വപ്നമോ?\nഈ പോസ്റ്റുകൾ കൊണ്ട് ആചാരങ്ങൾ നശിപ്പിക്കാൻ പറ്റുമോ.. ആരേയും ഒന്നും അടിച്ചേൽപ്പിക്കുന്നില്ല... വിശ്വാസികൾ മാത്രം.. വിശ്വസിച്ചാൽ മതി... ഗതി തിരിച്ചു വിടുന്ന വിശ്വാസം നാശം സംഭവിക്കും\nകഴിഞ്ഞ വർഷം ആറ്റുകാൽ പൊങ്കാല ഇല്ലായിരുന്നു.... ശ്രീലേഖയും....പോസ്റ്റുമാനും..... ഈ വർഷം മാത്രം പൊട്ടി മുളച്ചതല്ലല്ലോ ഇതൊക്കെ.... കാലാകാലങ്ങളായി ആറ്റുകാൽ പൊങ്കാലക്കെതിരെ പ്രതികരിക്കുന്ന.... കൃത്യമായ വസ്തുതകൾ ചൂണ്ടിക്കാണിക്കുന്ന നല്ല ഒന്നാന്തരം യുക്തിവാദികൾ ഉണ്ട്... അവരുടെ വാക്കുകൾ പ്രചരിപ്പിക്കുക.... ജനങ്ങളിലെത്തിക്കുക.... ലോ ആൻഡ് ഓഡർ ശ്രീലേഖയുടെ കയ്യിൽ കൊണ്ട് വെച്ച് കൊടുക്കും എന്ന മോഹത്തിന് ഭംഗം വരാതിരിക്കാൻ കാട്ടിക്കൂട്ടുന്ന വെപ്രാളങ്ങൾ.....\nആളുകളേ ബോധവൽക്കരിക്കണം. ചിലത് നിയമം മൂലം നിരോധിച്ചാൽ അത് നിന്നുകൊള്ളും. ആരെയെങ്കിലും കൊണ്ട് ദേവപ്രശ്‌നം വെച്ചു നോക്കിച്ചിട്ട് ഇതിനുപകരം മറ്റെന്തങ്കിലും ചെയ്താൽ പുണ്യം കിട്ടുമെന്നങ്ങ് പറഞ്ഞാൽമതി. വിശ്വാസികൾ പിന്നെ അതിന്റെ പിറകേ പൊയ്‌കൊള്ളും. മെഡിക്കൽ കോളേജ് ആശുപത്രിയിൽ പൂന്തോട്ടത്തിൽ വെച്ച അമ്മയും കുഞ്ഞും ശിൽപ്പത്തിന്റെ മുന്നിൽ പോയി തിരികത്തിക്കുന്ന വിശ്വാസികളല്ലേ. അവർക്ക് ഒരു ദേവപ്രശ്‌നം തന്നെ ധാരാളം .\nIPS ആയാലും IAS ആയാലും ക്ഷേത്ര ആചാരങ്ങളെ അന്ധമായി എതിർത്താല് അതിന്റെ പരിണിത ഭലം നേരിടേണ്ടി വരും. പൊലീസ് രാജ് അല്ല ഇന്ത്യയിൽ.ഇവിടെ ക്ഷേത്രാചാരങ്ങൾ പാലിക്കാനും സംരക്ഷിക്കാനും വിശ്വാസികൾ ഉണ്ട്. ഞങ്ങളുടെ വിശ്വാസം ഞങ്ങൾക്ക് വലുതാണ്. കുട്ടിക്കാലത്തു കുതിയോട്ടവും മാറ്റ് ആചാരങ്ങളിലും എല്ലാം ഞാനുംം പങ്കെടുത്തിട്ടുണ്ട്. പ്രസ്തുത മഹ്ദി ips ന്റെ രാഷ്ട്രീയവും നിലപാടുകളും പരസ്യമായ രഹസ്യമാണ്.ഭക്തരോട്ട് കാക്കി ഹുങ്ക് വേണ്ട. കക്ഷേത്രകാര്യങ്ങൾ നോക്കാൻ കാക്കി ക്കാരെ ആവശ്യമില്ല\nആചാരത്തിന്റെ പേരിൽ നടത്തുന്ന ആറ്റുകാൽ കുത്തിയോട്ടം കുട്ടികൾക്ക് നേരെയുള്ള കടുത്ത പീഡനമെന്നായിരുന്നു ഡിജിപി ആർ ശ്രീലേഖ കുറിച്ചത്. ആചാരം മുൻനിർത്തി കുട്ടികളെ അഞ്ചുദിവസം പീഡിപ്പിക്കുകയാണെന്നും ഈ ദുരാചാരം അവസാനിപ്പിക്കണമെന്നും ശ്രീലേഖ തന്റെ ബ്ലോഗിൽ കുറിച്ചതാണ് ചർച്ചകൾക്ക് കാരണം. ആചാരം കുട്ടികളെ ശാരീരികമായും മാനസികമായും പീഡിപ്പിക്കാനാണ് ഉപയോഗിക്കുന്നത്. അഞ്ചു മുതൽ പന്ത്രണ്ടു വയസ് വരെയുള്ള ആൺകുട്ടികളെയാണ് മാതാപിതാക്കൾ വിശ്വാസത്തിന്റെ പേരിൽ ക്ഷേത്രഭാരവാഹികളുമായി ചേർന്ന് പീഡിപ്പിക്കുന്നത്. ാമമാത്രമായ ഭക്ഷണം മാത്രം നൽകുന്ന കുട്ടികളെ ദിവസേന മൂന്നു നേരം തണുത്ത വെള്ളത്തിൽ കുളിപ്പിക്കും. അമ്പലത്തിന്റെ തറയിൽ ദിവസവും ഉറങ്ങുന്ന കുട്ടികൾക്ക് സ്വന്തം മാതാപിതാക്കളെ കാണാനും അനുവാദമില്ല. അവസാനദിവസം വസ്ത്രാഭരണങ്ങൾ അണിയിച്ചു ഒരുക്കുന്ന കുട്ടികളുടെ വശത്തു ഒരുകമ്പികൊളുത്തുന്ന വേദനകരമായ അനുഭവമുണ്ട്. വീട്ടുകാർ ക്ഷേത്രത്തിൽ എത്തിക്കുമ്പോൾ മാത്രമാണ് ഭൂരിഭാഗം കുട്ടികളും ഈ പീഡനങ്ങളെക്കുറിച്ചറിയുന്നത്.\nസംസാരിച്ചവർ എല്ലാം ഇതിനു എതിരാണെങ്കിലും അനാചാരം എതിർക്കപ്പെടുന്നില്ല. ദേവിക്ക് രക്തം ഇഷ്ടമാണെന്നാണ് ഭാരവാഹികൾ പറയുന്നത്. മുൻപ് ഇവിടെ മൃഗബലി നടന്നിരുന്നതാണ്. ഗുവാഹത്തി കാമാഖ്യ ക്ഷേത്രത്തിൽ ദിവസവും ദേവിക്കുവേണ്ടി ആടുകളുടെ കഴുത്തുവെട്ടുന്ന ആചാരമുണ്ട്. ആ ആടുകളുടെ നോട്ടം ആണ് തനിക്ക് ഓർമ്മവരുന്നത്. താൻ പത്തു വയസ്സുമുതൽ ദേവിക്ക് പൊങ്കാല അർപ്പിക്കുമായിരുന്നു എന്നും തികഞ്ഞ ഭക്തയാണെന്നും ശ്രീലേഖ വിശദീകരിക്കുന്നു. സ്ത്രീകളുടെ ശബരിമലയെന്നു അറിയപ്പെടുന്ന ആറ്റുകാൽ ക്ഷേത്രം പ്രസിദ്ധമായ പൊങ്കാലയ്ക്ക് പേരുകേട്ട കേന്ദ്രമാണ്. എന്നാൽ ഇത്തരത്തിലൊരു അമ്പലം കുട്ടികളുടെ തടവറയായി മാറുകയാണെന്നും ജയിൽ ഡിജിപി ബ്ലോഗ്ഗിൽ പറഞ്ഞു.\nകുട്ടികളെ മാനസികവും ശാരീരികവുമായി ചൂഷണം ചെയ്യുന്നത് ഇന്ത്യൻ ശിക്ഷാനിയമം 89, 319, 320, 349, 350, 351 വകുപ്പുകൾ അനുസരിച്ച് കുറ്റകരമാണെന്നും ഓർമ്മിപ്പിക്കുന്ന ശ്രീലേഖ ഈ ദുരാചാരം അവസാനിപ്പിക്കണമെന്നും ആവശ്യപ്പെട്ടിരുന്നു. ഇതാണ് സോഷ്യൽ മീഡിയയിൽ വലിയ ചർച്ചകൾക്ക് വേദിയൊരുക്കിയത്.


ആരാണ് സാന്റാ ക്ലോസ്? യാഥാർഥ്യം എന്താണ്? | Santa Claus| Christmas\nടി.ജെ.ജെ. December 22, 2019 02:38 PM IST\nക്രിസ്മസ് എന്നു കേൾക്കുമ്പോൾ കൊച്ചുകുട്ടികളുടെ പോലും മനസ്സിൽ ഉയരുന്ന ചിത്രമാണ് ക്രിസ്മസ് ഫാദറിന്റേത്. അദ്ദേഹത്തിനു നൽകപ്പെട്ടിരിക്കുന്ന പേര് ‘‘സാന്റാ ക്ലോസ്’’ എന്നാണ്. കുടവയറും നരച്ചു നീണ്ട താടിയും ചുമന്ന നീണ്ട കുപ്പായവും കോണിന്റെ ആകൃതിയിലുള്ള നീണ്ടു ചുമന്ന തൊപ്പിയും തോളത്ത് സഞ്ചിയും കയ്യിൽ നീണ്ട ദണ്ഡുമായി പ്രത്യക്ഷപ്പെടുന്ന ആ രൂപം കൗതുകം ഉണർത്തുന്നതുതന്നെ. ക്രിസ്മസ് കാലത്ത് എല്ലാ വ്യാപാരസ്ഥാപനങ്ങളുടെ മുമ്പിലും, കള്ളുഷാപ്പുകളുടെ മുമ്പിൽപോലും ഇൗ വിചിത്ര രൂപം പ്രദർശിപ്പിച്ചിട്ടുണ്ടാവും. ക്രിസ്തുവിന്റെ ജനനവുമായി എന്തോ ബന്ധമുള്ള വ്യക്തി എന്ന ധാരണ പൊതുജന ഹൃദയത്തിൽ ഉയരുവാൻ അതു കാരണമാകുന്നു. ‘‘ക്രിസ്മസ് ഫാദർ’’ എന്ന പേരും കൂടി കേൾക്കുമ്പോൾ ബന്ധം കൂടുതൽ ഉറപ്പാക്കപ്പെടുകയാണ്.\nയേശുവിന്റെ ജനനത്തെപ്പറ്റിയുള്ള ബൈബിൾ പരാമർശങ്ങളിൽ എങ്ങുമില്ലാത്തതും ആ മഹത്തായ സംഭവത്തോട് ഒരു ബന്ധവുമില്ലാത്തതുമായ ഒരു കഥാപാത്രം, വർത്തമാനകാലത്ത് എങ്ങനെ ഇത്ര പ്രാധാന്യം നേടി? കേരളീയർക്ക് ഓണക്കാലത്ത് കുടവയറും നീണ്ട കിരീടവും ഓലക്കുടയുമായി കടന്നുവരുന്ന ഒരു കഥാപാത്രമാണ് ‘‘ഓണത്തപ്പൻ’’ അഥവാ മാവേലി. ഇതിനു സമാനമായി കാണുന്ന വിചിത്ര രൂപമാണ് ക്രിസ്മസ് ഫാദർ.\nആരാണ് സാന്റാ ക്ലോസ് എന്ന ക്രിസ്മസ് ഫാദർ? ചരിത്ര യാഥാർഥ്യം എന്താണ്? എങ്ങനെ ഇൗ കഥാപാത്രത്തിന് ഇത്ര പ്രാബല്യവും പ്രചാരവും വന്നു? ഇവയൊക്കെ അന്വേഷണ വിഷയമാക്കേണ്ടതാണ്.\nനിക്കോളാസ് എന്ന ചരിത്ര പുരുഷൻ എ.ഡി. 270–ൽ ജനിച്ചു എന്നു വിശ്വസിക്കപ്പെടുന്നു. മാതാപിതാക്കൾ ധാരാളം സമ്പത്തുള്ളവരായിരുന്നു. നിക്കോളാസ് ബാലനായിരിക്കുമ്പോൾത്തന്നെ വലിയ ഔദാര്യനിധിയായിരുന്നു. സാധുക്കളെപ്പറ്റി വലിയ സഹതാപവും മനസ്സലിവും പ്രകടമാക്കിയിരുന്നു. അവരെ സഹായിക്കുന്നതിൽ പ്രത്യേക സംതൃപ്തി കണ്ടെത്തി. ഒരു ദരിദ്രകുടുംബത്തിലെ മൂന്നു പെൺകുട്ടികളെ വിവാഹം ചെയ്ത് അയയ്ക്കാൻ സാധിച്ചത് നിക്കോളാസ്, ആരുമറിയാതെ, ആ ദരിദ്രകുടുംബത്തിൽ സ്വർണനാണയങ്ങൾ ജനൽ വഴി രാത്രിസമയത്ത് ഇട്ടു കൊടുത്തതിനാലാണ്. ഇതുപോലെ മറ്റു പല സാധുക്കളെയും സഹായിച്ചുപോന്നു. അവർക്കു ലഭിക്കുന്ന സഹായത്തിന്റെ ഉറവിടം അവർക്ക് അജ്ഞാതമായിരുന്നു. ഇൗ ഔദാര്യത്തിന്റെ അടിസ്ഥാനത്തിലാണ് ഇന്നുള്ള ക്രിസ്മസ് ഫാദർ തോളിൽ സഞ്ചിയുമായി സമ്മാനങ്ങളുമായി കടന്നുവരുന്നത്.\nധാരാളം സമ്പത്തിനുടമയായ നിക്കോളാസ് അവയെല്ലാം വിട്ട് സഭയിലെ വൈദിക സേവനത്തിനു സന്നദ്ധനായി. തുടർന്ന് ബിഷപ്പുമായി. നല്ല തീക്ഷ്ണവാനായ സഭാനേതാവും, ഉദാരമതിയായ മനുഷ്യസ്നേഹിയുമായി അദ്ദേഹം പ്രവർത്തിച്ചു. റോമാ ചക്രവർത്തി ഡയോക്ലീഷ്യന്റെ കാലത്ത് ക്രിസ്തീയ സഭയ്ക്ക് ഭീകരമായ പീഡനം ഏൽക്കേണ്ടിവന്നു. ആ ഘട്ടത്തിൽ നിക്കോളാസിനെ കാരാഗൃഹത്തിലടച്ചു. തന്റെ വിശ്വാസത്തിൽ നിന്നോ ആധ്യാത്മികതയിൽ നിന്നോ അണുമാത്രം വ്യതിചലിച്ചില്ല. പിന്നീട് കുസ്തന്തീനോസ് ചക്രവർത്തിയായി വന്നപ്പോൾ പീഡനം അവസാനിപ്പിച്ച് ക്രിസ്തീയ സഭയ്ക്ക് ആവശ്യമായ പിന്തുണയും പ്രോത്സാഹനവും നൽകി. തദവസരത്തിൽ നിക്കോളാസ് സ്വതന്ത്രനായി. എ.ഡി. 325–ൽ ചേർന്ന നിഖ്യാ സുന്നഹദോസിൽ അദ്ദേഹം സംബന്ധിച്ചതായി പറയപ്പെടുന്നു. അതിനുശേഷം എ.ഡി. 345–ൽ അദ്ദേഹം നിര്യാതനായി. അദ്ദേഹം പലപ്പോഴും സ്വയം വിശേഷിപ്പിച്ചിരുന്നത് ‘I am Nicholas,asinner’ – പാപിയായ നിക്കോളാസ് എന്നായിരുന്നു. അദ്ദേഹത്തിന്റെ വിനയവും, താഴ്മയും വെളിപ്പെടുത്തുന്ന വാക്കുകൾ!\nഅദ്ദേഹം പിന്നീട് റഷ്യ, ഗ്രീസ് എന്നീ രാജ്യങ്ങളിലെ ക്രിസ്തീയ സഭയുടെ Patron Saint എന്ന സ്ഥാനത്ത് അവരോധിക്കപ്പെട്ടു. മാത്രമല്ല, ജീവകാരുണ്യ പ്രസ്ഥാനങ്ങളുടെ മധ്യസ്ഥ പിതാവായും തീർന്നു. കുട്ടികൾക്കും നാവികർക്കും വ്യാപാരികൾക്കുമെല്ലാം അദ്ദേഹം മധ്യസ്ഥപിതാവായി! നവീകരണ കാലത്ത് അദ്ദേഹത്തിലുള്ള വിശ്വാസവും, ആശ്രയവും ഉപേക്ഷിക്കപ്പെട്ടു. പക്ഷേ, ഹോളണ്ടിൽ വിശ്വാസം തുടർന്നുപോന്നു. അവിടെ നിന്നുള്ളവർ അമേരിക്കയിലേക്കു കുടിയേറിയപ്പോൾ നിക്കോളാസിലുള്ള വിശ്വാസം അവിടെ പ്രചരിപ്പിച്ചു. ഇപ്പോഴേക്കും പേരിനു രൂപഭേദം വന്നു. ‘സെയിന്റ് നിക്കോളാസ്’ സാന്റാ ക്ലോസായി മാറി. ഇന്നു ലോകം മുഴുവൻ അറിയപ്പെടുന്നത് ആ പേരിലാണ്. മാത്രമല്ല ക്രിസ്മസ് കാലത്ത് അദ്ദേഹം സമ്മാനങ്ങളുമായി സന്ദർശനം നടത്തുന്നു എന്നുള്ള ഐതിഹ്യവും പ്രചാരത്തിലായി. ഇന്ന് ക്രിസ്മസ് ഫാദർ ഇല്ലാതെ ക്രിസ്മസ് ആഘോഷം അചിന്ത്യമാണ്. അത്രമാത്രം അവിഭാജ്യഘടകമായിത്തീർന്നു.\nബൈബിളിൽ ചരിത്രപരാമർശമുള്ള കഥാപാത്രങ്ങളെക്കാൾ ഇന്നു പ്രാധാന്യമർഹിക്കുന്നത്, സാന്റാ ക്ലോസാണ്. കിഴക്കുനിന്നു വന്ന ജ്യോതിശാസ്ത്രജ്ഞന്മാർ, ഉണ്ണിയേശുവിനെ ആദ്യം പോയി സന്ദർശിച്ച ആട്ടിടയന്മാർ എന്നിവരെക്കാൾ മുന്നിട്ടു നിൽക്കുന്നത് ക്രിസ്മസുമായി ബന്ധവുമില്ലാത്ത സാന്റാ ക്ലോസാണ്.\nഎന്നാൽ ക്രിസ്മസ് ഫാദർ – സാന്റാ ക്ലോസ് – ചെയ്യുന്ന ഒരു പ്രവൃത്തി ക്രിസ്തുജയന്തിയോടു ബന്ധപ്പെടുത്തി ചിന്തിക്കാം. തോളത്തുള്ള സഞ്ചിയിൽ നിന്നു സമ്മാനങ്ങൾ കുഞ്ഞുങ്ങൾക്കും മറ്റുമായി നൽകുന്നത്, ദൈവം മനുഷ്യനു നൽകിയ അമൂല്യദാനത്തെ – അവിടുത്തെ ഏക പുത്രനെത്തന്നെ – അനുസ്മരിക്കാൻ സഹായകമാണ്. ക്രിസ്മസിനു പരസ്പരം പാരിതോഷികങ്ങൾ കൈമാറുന്ന അത്യന്തം ഹൃദ്യമായ പതിവു നിലവിലുണ്ടല്ലോ.\nഎന്നാൽ, ഇന്ന് ക്രിസ്മസ് ആഘോഷങ്ങൾ മേളാങ്കം കൊള്ളുന്നതിനുള്ള അവസരമാണ്. മദ്യവ്യവസായം ഏറ്റവുമധികം നടക്കുന്ന കാലഘട്ടവുമിതുതന്നെ. അന്ന് വഴിയമ്പലക്കാരൻ പറഞ്ഞ മറുപടിയാണ് ഇന്ന് അനുഭവത്തിലുള്ളത്. യാത്രാക്ഷീണിതനായി എത്തിയ ജോസഫിനും പ്രസവ വേദനയിലായിരുന്ന മറിയത്തിനും വഴിയമ്പലക്കാരനിൽ നിന്നു കിട്ടിയ മറുപടി ‘‘ഇവിടെ സ്ഥലമില്ല.’’\nഇന്നും ക്രിസ്തുവിനു സ്ഥലമില്ലാത്ത ആഘോഷങ്ങളല്ലേ നടമാടുന്നത്? സമാധാന സന്ദേശവുമായി വന്ന ദൈവപുത്രനു നമ്മുടെ ഹൃദയങ്ങളിലും ഭവനങ്ങളിലും സ്വാഗതമരുളുന്ന ക്രിസ്തുജയന്തിയാകട്ടെ എന്നു പ്രാർഥിക്കുന്നു. ഏവർക്കും ശാന്തിയും സന്തോഷവും നിറഞ്ഞ ക്രിസ്മസ് ആശംസകൾ!


പൃഥ്വിരാജ് കൊവിഡ് നെഗറ്റീവ് | Global Indian News\nHome Latest news പൃഥ്വിരാജ് കൊവിഡ് നെഗറ്റീവ്\nപൃഥ്വിരാജ് കൊവിഡ് നെഗറ്റീവ്\nതിരുവനന്തപുരം: മലയാളികളുടെ പ്രിയതാരം പൃഥ്വിരാജ് സുകുമാരന് കൊവിഡ് മുക്തനായി. പൃഥ്വിരാജ് തന്നെയാണ് സാമൂഹ്യ മാധ്യമങ്ങളിലൂടെ ഇക്കാര്യം അറിയിച്ചത്. ഒക്ടോബര് 20 ന് ആയിരുന്നു, തനിക്ക് കൊവിഡ് പോസിറ്റീവ് ആയ കാര്യം പൃഥ്വിരാജ് ഫേസ്ബുക്ക് പോസ്റ്റിലൂടെ അറിയിച്ചത്. ഏഴ് ദിവസം കൊണ്ട് താരം രോഗമുക്തനായതിന്റെ സന്തോഷത്തിലാണ് ആരാധകരിപ്പോള്. ആന്റിജന് ടെസ്റ്റില് ഇന്ന് കൊവിഡ് നെഗറ്റീവ് ആയി എന്നാണ് പൃഥ്വിരാജ് തന്റെ ഫേസ്ബുക്ക് പേജില് പറയുന്നത്. റാപ്പിഡ് ആന്റിജന് ടെസ്റ്റിന്റെ പരിശോധനാ റിപ്പോര്‍ട്ട് സഹിതമാണ് പൃഥ്വിരാജിന്റെ ഫേസ്ബുക്ക് പോസ്റ്റ്.\nരോഗമുക്തനായെങ്കിലും ഒന്നൂകൂടി ഉറപ്പാക്കാന് ഒരാഴ്ച കൂടി ഐസൊലേഷനില് ഇരിക്കുമെന്നും പൃഥ്വിരാജ് വ്യക്തമാക്കിയിട്ടുണ്ട്. തന്നെ കുറിച്ച് കരുതല് കാണിച്ച എല്ലാവര്‍ക്കും നന്ദി പ്രകാശിപ്പിച്ചുകൊണ്ടാണ് പൃഥ്വിരാജ് ഫേസ്ബുക്ക് പോസ്റ്റ് അവസാനിപ്പിക്കുന്നത്. കൊച്ചിയില് ‘ജന ഗണ മന’ എന്ന ഡിജോ ജോസ് ആന്റണി ചിത്രത്തിന്റെ ഷൂട്ടിങ്ങിനിടെ ആണ് പൃഥ്വിരാജിന് കൊവിഡ് പോസിറ്റീവ് ആണെന്ന് സ്ഥിരീകരിച്ചത്. സംവിധായകന് ഡിജോ ജോസിനും പോസിറ്റീവ് ആയിരുന്നു. തുടര്‍ന്ന് സിനിമയുടെ ചിത്രീകരണവും നിര്‍ത്തിവച്ചിരുന്നു.\n‘ജന ഗണ മന’ യുടെ ഷൂട്ടിങ് ഷെഡ്യൂള് പൂര്‍ത്തിയാക്കി വീട്ടിലേക്ക് മടങ്ങാനിരിക്കെ ആയിരുന്നു പൃഥ്വിരാജിന് രോഗബാധ സ്ഥിരീകരിച്ചത്. അതിന് മുന്നേ തന്നെ വീട്ടില് നിന്ന് മാറി ഒരു ഹോട്ടലില് ആയിരുന്നു പൃഥ്വിരാജ് താമസിച്ചിരുന്നത്. കൊവിഡ് പ്രോട്ടോകോള് പാലിച്ചായിരുന്നു സിനിമയുടെ ചിത്രീകരണം നടന്നിരുന്നത്. ചിത്രീകരണത്തിന് മുമ്പ് എല്ലാവരും കൊവിഡ് ടെസ്റ്റ് നടത്തിയിരുന്നു. അതില് നെഗറ്റീവ് ആയിരുന്നു. അവസാന ദിനം കോടതിമുറിയിലെ ചിത്രീകരണത്തിന് ശേഷം നടത്തിയ ടെസ്റ്റിലാണ് പൃഥ്വിരാജും സംവിധായകനും പോസിറ്റീവ് ആയത്.\nതനിക്ക് രോഗ ലക്ഷണങ്ങളോ കാര്യമായ ആരോഗ്യ പ്രശ്‌നങ്ങളോ ഇല്ല എന്ന് തൊട്ടടുത്ത ദിവസം തന്നെ പൃഥ്വിരാജ് വ്യക്തമാക്കിയിരുന്നു. എന്തായാലും ഏഴ് ദിവസം കൊണ്ട് താരം രോഗമുക്തി നേടിയിരിക്കുകയാണ് ഇപ്പോള്. സിനിമയുടെ ചിത്രീകരണം എന്ന് പുനരാരംഭിക്കുമെന്ന് വ്യക്തമല്ല. കൊവിഡ് മൂലം ഏറെ ബുദ്ധിമുട്ടിയ താരങ്ങളില് ഒരാളാണ് പൃഥ്വിരാജ്. ബ്ലെസ്സിയുടെ ആടുജീവിതത്തിന്റെ ചിത്രീകരണം ജോര്‍ദ്ദാനില് നടക്കുമ്പോഴായിരുന്നു വ്യോമയാന മേഖലയില് യാത്രാനിരോധനം വന്നത്. പിന്നീട് ഏറെനാള് പൃഥ്വിരാജും സംഘവും ജോര്‍ദ്ദാനില് കുടുങ്ങിക്കിടക്കുകയും ചെയ്തു.\nPrevious articleബീഹാറില് ആദ്യഘട്ട വോട്ടെടുപ്പ് ആരംഭിച്ചു\nNext articleസംവരണം: ലീഗിനെതിരെ സിറോ മലബാര് സഭ\nഎറണാകുളം: നടിയെ പീഡിപ്പിച്ച കേസിൽ നടനും നിർമ്മാതാവുമായ വിജയ് ബാബുവിന് അന്ത്യ ശാസനവുമായി ഹൈക്കോടതി. അന്വേഷണ സംഘത്തിന് മുൻപിൽ ഉടൻ ഹാജരാകാൻ കോടതി നിർദ്ദേശിച്ചു. അല്ലെങ്കിൽ മുൻകൂർ ജാമ്യാപേക്ഷ തള്ളുമെന്നും കോടതി മുന്നറിയിപ്പ്...


വിദേശത്തുവെച്ച് വിവാഹ വാഗ്ദാനം നല്കി പീഡിപ്പിച്ചെന്ന് പരാതിയുമായി യുവതി | A woman complained againstaMalayali man for Sexual abuse after promising to get married abroad – News18 Malayalam\nവിവാഹവാഗ്ദാനം നൽകി പ്രകൃതി വിരുദ്ധ പീഡനത്തിന് വരെ ഇരയാക്കി എന്നാണ് യുവതിയുടെ പരാതി. രണ്ടു വ്യത്യസ്ത ഹോട്ടലുകളിലും ദുബായിലെ വസതിയിൽ വച്ചും പീഡനത്തിനിരയാക്കി\nകണ്ണൂർ സ്വദേശിയായ യുവാവ് വിദേശത്തുവെച്ച് വിവാഹ വാഗ്ദാനം നല്കി പീഡിപ്പിച്ചതായി യുവതിയുടെ പരാതി. ബംഗാൾ സ്വദേശിയായ യുവതി നൽകിയ പരാതിയിൽ പഴയങ്ങാടി സ്വദേശിയായ മുഹമ്മദ് അബിദ് കെ സിക്ക് (35) എതിരെ പോലീസ് കേസെടുത്തു.\n2016 മുതൽ 2020 വരെ ദുബായിൽ പീഡിപ്പിച്ചതായാണ് പരാതി. ദുബായിൽ ഒരു സ്വകാര്യ സ്ഥാപനത്തിൽ അക്കൗണ്ടൻറ് ആയിരുന്നു യുവതി. വിവാഹ മോചനം നേടി കഴിയുകയായിരുന്ന യുവതിയെ അനവധി തവണ പീഡനത്തിന് ഇരയാക്കിയതായി പഴയങ്ങാടി പോലീസ് നൽകിയ പരാതിയിൽ വ്യക്തമാക്കുന്നു.\nദുബായിൽ ഒരു ട്രാവൽ ഏജൻസിയിൽ അക്കൗണ്ടൻഡ് ആയി ജോലി ചെയ്യുകയായിരുന്നു യുവതി. വിവാഹവാഗ്ദാനം നൽകി പ്രകൃതി വിരുദ്ധ പീഡനത്തിന് വരെ ഇരയാക്കി എന്നാണ് കൊൽക്കത്ത സ്വദേശിയായ യുവതിയുടെ പരാതി. രണ്ടു വ്യത്യസ്ത ഹോട്ടലുകളിലും ദുബായിലെ വസതിയിൽ വച്ചും പീഡനത്തിനിരയാക്കി. എങ്കിലും വിവാഹ വാഗ്ദാനം പാലിച്ചില്ല എന്നും യുവതി പറയുന്നു.\nകോവിഡിനെ തുടർന്ന് യുവതി വിദേശത്ത് നിന്ന് മടങ്ങി നാട്ടിലെത്തി. ഇപ്പോൾ ചെന്നൈയിൽ ഒരു സ്വകാര്യ സ്ഥാപനത്തിൽ ജോലി ചെയ്യുകയാണ്. ചെന്നൈയിൽ നിന്ന് കണ്ണൂരിൽ എത്തിയാണ് യുവതി പയ്യന്നൂർ ഡിവൈഎസ്പിക്ക് പരാതി നൽകിയത്. തുടർന്നാണ് പഴയങ്ങാടി പോലീസ് കേസ് രജിസ്റ്റർ ചെയ്തത്. ഇന്ത്യൻ ശിക്ഷാ നിയമം 376 (2) (n), 377 എന്നിൽ വകുപ്പുകൾ ചേർത്താണ് പോലീസ് കേസ് രജിസ്റ്റർ ചെയ്തിരിക്കുന്നത്. ഇന്ത്യൻ എംബസി വഴിയാണ് പോലീസ് കേസ് അന്വേഷിക്കുക.\nആറു വര്‍ഷം മുമ്പ് ആലപ്പുഴയില് നിന്ന് കാണാതായ വീട്ടമ്മയെ ബംഗളരുവിൽ കണ്ടെത്തി. വീട്ടമ്മയെ കണ്ടെത്തുന്നതിനുള്ള അന്വേഷണം നടന്നുവരുന്നതിനിടെയാണ് പൊലീസിന് അപ്രതീക്ഷിത വിവരം ലഭിച്ചത്. ഭർത്താവിന്‍റെ സുഹൃത്തിനൊപ്പമാണ് വീട്ടമ്മ നാടുവിട്ടത്. ആലപ്പുഴ കനകക്കുന്ന് സ്റ്റേഷന് പരിധിയില്‍നിന്ന് 2015ലാണ് വീട്ടമ്മയെ കാണാതായത്. വീട്ടമ്മ ഇപ്പോൾ ഉപയോഗിച്ചുകൊണ്ടിരിക്കുന്ന ഫോൺ നമ്പർ കണ്ടെത്തിയതാണ് കേസിൽ വഴിത്തിരിവായത്. പൊലീസ് സ്ഥലത്തെത്തുമ്പോൾ ഭർത്താവിന്‍റെ സുഹൃത്തിനൊപ്പമായിരുന്നു ഇവർ ഉണ്ടായിരുന്നത്. ഇവരെ പിന്നീട് ആലപ്പുഴയിൽ എത്തിച്ചു കോടതിയിൽ ഹാജരാക്കി. ഭർത്താവിന്‍റെ സുഹൃത്തിനൊപ്പം പോകാനാണ് താൽപര്യമെന്ന് വീട്ടമ്മ അറിയിച്ചതോടെ, കോടതി അതിന് അനുവദിക്കുകയായിരുന്നു. ഇതേത്തുടർന്ന് കഴിഞ്ഞ ദിവസം തന്നെ അവർ വീണ്ടും ബംഗളുരുവിലേക്ക് പോയി.\nഭര്‍ത്താവിന്റെ സുഹൃത്തും അറുപതുകാരനുമായ വിമുക്ത ഭടനോടൊപ്പമാണ് യുവതി നാടു വിട്ടത്. ആദ്യം ഇവർ മൈസൂര് ചന്നപട്ടണയിലാണ് എത്തിയത്. ഒരു കന്നഡ സ്ത്രീയെ വിവാഹം കഴിച്ച ഇയാൾക്ക് ആ ബന്ധത്തിൽ രണ്ടു പെൺമക്കളുണ്ടായിരുന്നു. കാണാതായ വീട്ടമ്മയെ അന്വേഷിച്ച് പൊലീസ് 2015ൽ തന്നെ ചന്നപട്ടണയിൽ എത്തിയിരുന്നു. എന്നാൽ യുവതിയെ കണ്ടെത്താനാകാതെ പൊലീസ് മടങ്ങുകയായിരുന്നു. പൊലീസ് ചന്നപട്ടണയിൽ എത്തുമ്പോൾ 15 കിലോമീറ്റർ അകലെ രാമനഗർ എന്ന സ്ഥലത്ത് യുവതി ഉണ്ടായിരുന്നു. ഈ സമയം ഭാഷ അറിയാത്തതിനാൽ, സമീപവാസികൾ പോലും അറിയാതെ, വീട്ടമ്മ വീടിനുള്ളിൽ തന്നെ കഴിഞ്ഞു കൂടുകയായിരുന്നുവെന്നാണ് വിവരം.\nമൈസൂരുവിൽ കന്നഡ സ്ത്രീയെ വിവാഹം കഴിച്ചു താമസിച്ചിരുന്ന ഇയാളുമൊന്നിച്ച് വീട്ടമ്മ പിന്നീട് ബംഗളുരുവിലേക്ക് താമസം മാറ്റി. സെക്യൂരിറ്റിയായി പല സ്ഥലങ്ങളില് ജോലി ചെയ്തുവരികയായിരുന്ന ഇയാള്‍ക്ക് കന്നഡ സ്ത്രീയില് രണ്ടു പെണ്‍കുട്ടികളുണ്ടായിരുന്നു. കാണാതാകുമ്പോൾ വീട്ടമ്മയ്ക്കും അതേ പ്രായത്തിലുള്ള രണ്ടു പെണ്‍കുട്ടികളുണ്ടായിരുന്നു. കന്നഡയറിയാത്ത യുവതി വീട്ടില് ഒറ്റയ്ക്കായതിനാല് ഇയാള് സെക്യൂരിറ്റി ജോലി ഉപേക്ഷിച്ച് കണ്‍സ്ട്രക്ഷന് മേഖലയില് ഹെല്‍പ്പറായി ജോലി ചെയ്തുവരികയായിരുന്നു.\nവീട്ടമ്മയെ കാണാതായി, അന്വേഷണം നടന്നു വരുന്നതിനിടെയാണ് അടുത്തിടെ ഇവർ ഉപയോഗിച്ച ഫോൺ നമ്പർ പൊലീസിന് ലഭിക്കുന്നത്. ഇതുവഴി നടത്തിയ അന്വേഷണമാണ് വീട്ടമ്മയെ കണ്ടെത്താൻ സഹായകരമായതെന്ന് പൊലീസ് പറയുന്നു. രണ്ടു ദിവസങ്ങൾക്ക് മുമ്പ് ബംഗളുരുവിലെത്തിയ പൊലീസ് സംഘം വീട്ടമ്മയെയും ഒപ്പം താമസിച്ചിരുന്ന വിമുക്ത ഭടനെയും കസ്റ്റഡിയിലെടുക്കുകയായിരുന്നു. ഹേബിയസ് കോർപ്പസ് ഹർജി നിലവിൽ ഉള്ളതിനാൽ ഇവിടെ കോടതിയിൽ ഹാജരാക്കി. അന്വേഷണം നിലച്ച കേസ് ആലപ്പുഴ ജില്ലാ പോലീസ് മേധാവി ജി. ജയ്ദേവിന്റെ നിര്‍ദ്ദേശ പ്രകാരം ആലപ്പുഴ ജില്ലാ ക്രൈംബ്രാഞ്ച് ഡിവൈ.എസ്.പി കെ. വി. ബെന്നി ഈ ഫയല് വിശദമായി പരിശോധിച്ചിരുന്നു. തുടര്‍ന്ന് നടത്തിയ അന്വേഷണത്തിലാണ് വീട്ടമ്മയെ കണ്ടെത്തിയത്.\ndubaigulf newsrapesexual abuseuae


കുറച്ചു കാലങ്ങളായി വിഡ്ഢിപ്പെട്ടിയുടെ മുന്നില് ചിലവഴിക്കുന്ന സമയം വളരെ കുറഞ്ഞിരിക്കുന്നു. മുന്‍പൊക്കെ സിനിമയും മറ്റും കണ്ടിരുന്നുവെങ്കിലും ഇപ്പോള് അതൊക്കെ വിരളമായിരിക്കുന്നു. രാത്രിയിലത്തെ ഇംഗ്ലീഷ് വാര്‍ത്തയും അതിനു ശേഷം മലയാളം ചാനലുകളില് ഏതെങ്കിലുമൊന്നില് വരുന്ന തമാശകളുമായി ചുരുങ്ങിയിരുന്നു ടിവിയുമായുള്ള ബന്ധം. എന്നാല് ന്യൂസ് അവര് ആര്‍ണബ് ഗോസ്വാമിയുടെ അലറല് അവര് ആയി മാറിയപ്പോള് പ്രൈം ടൈം ന്യൂസും അവഗണിക്കാന് തുടങ്ങി. അടുക്കളയില് അന്നന്നത്തെ പണികള് അവസാനിപ്പിക്കാനുള്ള തിരക്കിനിടയിലും പാത്രങ്ങളുടെ കലപിലയ്ക്കിടയിലും ടിവിയില് നിന്നും ഉയര്‍ന്നു കേള്‍ക്കുന്ന ഉച്ചത്തിലുള്ള ശബ്ദകോലാഹലങ്ങളെ ഒരു പാട്ടിലോ അല്ലെങ്കില് എന്തെങ്കിലും ചിന്തയിലോ മുക്കിക്കളയുകയാണ് പതിവ്. പത്തു മണിക്ക് ഹിസ്റ്ററി ചാനലില് വരുന്ന പരിപാടി രസകരം എന്ന് തോന്നിയാല് കാണും. അതും നല്ല പാതിക്കൊപ്പം മാത്രം. അദ്ദേഹം സ്ഥലത്തില്ലാത്ത ദിവസങ്ങളില് വൈകുന്നേരം കുട്ടികള് കുറച്ചു നേരം ടി വി കണ്ടു കഴിഞ്ഞാല് അതിനു വിശ്രമം നല്‍കുകയാണ് പതിവ്.\nഇന്നലെ പതിവിനു വിപരീതമായി പത്തരകഴിഞ്ഞും എന്തൊക്കെയോ തമാശകള് കണ്ടു രസിച്ചിരുന്നു. ഒടുവില് പതിനൊന്നു മണി കഴിഞ്ഞ് ടി വി ഓഫ് ആക്കുന്നതിനു മുന്പ് വെറുതേ ചാനലുകളൊക്കെ ഒന്ന് ഓടിച്ചു നോക്കി. അപ്പോഴാണ് ദൂരദര്‍ശനില് കുടുംബശ്രീയുമായി ബന്ധപ്പെട്ട ഒരു പരിപാടി കാണാന് ഇടയായത്. ഏറ്റവും നല്ല കുടുംബശ്രീ സി ഡി സി (കമ്മ്യൂണിറ്റി ഡെവലപ്പ്മെന്റ് സൊസൈറ്റി) ഏതാണ് എന്നതിനുള്ള ഒരു മത്സരത്തിന്റെ ഭാഗമായിരുന്നു ആ ഷോ (ഇനി ഞങ്ങള് പറയാം എന്ന സോഷ്യല് റിയാലിറ്റി ഷോ) എന്ന് തോന്നുന്നു. ജഡ്ജിംഗ് പാനലിനു മുന്നില് ഒരു കുടുംബശ്രീ സി ഡി സിയുടെ അംഗങ്ങള് തങ്ങളുടെ പ്രവര്‍ത്തനങ്ങള് വിശദീകരിക്കുന്നു.\nഏതോ തീരദേശത്ത് പ്രവര്‍ത്തിക്കുന്ന സി ഡി സിയിലെ അംഗങ്ങളാണ് അവരെന്ന് അവരുടെ സംസാരത്തില് നിന്നും ഊഹിക്കാന് കഴിഞ്ഞു. (പരിപാടിയുടെ അവസാനത്തിലാണ് 'കൂട്ടുകാര്' എന്നാണ് അവരുടെ കൂട്ടായ്മയുടെ പേര് എന്ന് മനസ്സിലായത്). പനയോല കൊണ്ട് കൌതുക വസ്തുക്കള് ഉണ്ടാക്കുക, സ്വയം കൃഷി ചെയ്തുണ്ടാക്കിയ കായ കൊണ്ട് ചിപ്സ്, വാഴയ്ക്കപ്പൊടി തുടങ്ങിയ സാധനങ്ങള് ഉണ്ടാക്കി വില്‍ക്കുക, ചക്ക ചിപ്സ്, കപ്പ ചിപ്സ്, പപ്പടം എന്നിങ്ങനെയുള്ളവ ഉണ്ടാക്കി വില്‍ക്കുക, എന്നിങ്ങനെ സാധാരണ കുടില് വ്യവസായം പോലെയുള്ള കാര്യങ്ങള് അവര് ചെയ്യുന്നുണ്ട്. മിക്കവാറും പേര്‍ക്ക് അവരവരുടേതായ യൂണിറ്റുകളില് നിന്നും പ്രതിമാസം പതിനായിരമോ അതിലധികമോ ലാഭം കിട്ടുന്നു. പലരും ആ വരുമാനത്തിന്റെ ബലത്തില് സ്വന്തം കുടുംബത്തിന്റെ ജീവിതസാഹചര്യങ്ങള് മെച്ചപ്പെടുത്തിയിരിക്കുന്നു.\nഎന്നാല് അതിനേക്കാളുമൊക്കെ അഭിനന്ദനീയമായി തോന്നിയത് അവര് സമൂഹത്തില് കൊണ്ടു വന്ന മാറ്റങ്ങളെക്കുറിച്ച് അറിഞ്ഞപ്പോഴാണ്. വീടിന്റെ അകത്തളങ്ങളില് പൊട്ടക്കിണറ്റിലെ തവളകളെപ്പോലെ കഴിഞ്ഞരുന്ന ആ സ്ത്രീകള് ഇന്ന് സ്വാശ്രയശീലരായിരിക്കുന്നു. അവരുടെ തന്നെ വാക്കുകളില് "പണ്ട് ബസ്സില് കയറിയാല് ടിക്കറ്റ് പോലും എടുക്കാന് അറിയാതിരുന്നവര് ഇന്ന് എവിടെ വേണമെങ്കിലും പോകാനും തങ്ങളുടെ അവകാശങ്ങള് നേടിയെടുക്കാനും പേടിയോ പരിഭ്രമമോ ഇല്ലാതെ സംസാരിക്കാനും സമൂഹത്തില് ഇടപഴുകാനും പ്രാപ്തരായിരിക്കുന്നു." വീട്ടില് അടുക്കളയുടെ കരിയിലും പുകയിലും പിന്നെ വൈകുന്നേരം സീരിയലുകളിലും മുങ്ങിപ്പോയിരുന്ന അവര് ഇപ്പോള് ഏറെ അഭിമാനത്തോടെ കുടുംബകാര്യങ്ങളില് സജീവ പങ്കാളികളാകുന്നു.\nഅവര് തങ്ങളുടെ പരിസരത്ത് മദ്യം വാറ്റിയിരുന്നവരെ അതില് നിന്നു പിന്തിരിപ്പിച്ചു. മദ്യത്തിന്റെ ദൂഷ്യ വശങ്ങളെക്കുറിച്ച് കുട്ടികളിലും അവബോധം സൃഷ്ടിച്ചു. വരുമാനത്തിനായി വാറ്റ് പോലെയുള്ള പ്രവൃത്തികളില് ഏര്‍പ്പെട്ടിരുന്ന സ്ത്രീകളെ മറ്റു കൈത്തൊഴിലുകള് പഠിപ്പിച്ച് അതില് നിന്നും പിന്തിരിപ്പിച്ചു. പാന് പരാഗ് പോലെയുള്ള വസ്തുക്കള് വില്ക്കുന്നതില് നിന്നും കടക്കാരെ പിന്തിരിപ്പിച്ചു. സ്കൂളില് പോകാതെ കടപ്പുറത്ത് കറങ്ങി നടക്കുന്ന കുട്ടികളെ സ്കൂളുകളിലേക്ക് എത്തിച്ചു. സാമ്പത്തികമായി പിന്നോക്കം നില്‍ക്കുന്ന കുട്ടികള്‍ക്ക് പഠിക്കുന്നതിനാവശ്യമായ സാമഗ്രികള് വാങ്ങിച്ചു കൊടുത്തു. വീടില്ലാത്തവര്‍ക്ക് വീട് വെച്ചു കൊടുത്തു. ടൂറിസം മേഖലയിലുള്ള പ്രദേശമായതിനാല് ചിലപ്പോള് കുട്ടികള് ചൂഷണത്തിന് ഇരയാവുന്നു എന്നറിഞ്ഞ് അവര്‍ക്ക് അത്തരം ചതിക്കുഴികളില് വീഴാതിരിക്കാനുള്ള അവബോധം ഉണ്ടാക്കികൊടുക്കുന്നു. കുട്ടികളുടെ മേല് മാതാപിതാക്കളുടെ ശ്രദ്ധയുണ്ടായിക്കേണ്ടതിന്റെ ആവശ്യകത മാതാപിതാക്കളെ ബോദ്ധ്യപ്പെടുത്തിക്കൊടുത്തു.... അങ്ങനെ അവര് ചെയ്ത, ഇപ്പോഴും ചെയ്യുന്ന കാര്യങ്ങള് വളരെ വലുതാണ്.\nഞാന് പ്രത്യേകം ശ്രദ്ധിച്ച ഒരു കാര്യം ആ സ്ത്രീകളുടെയൊക്കെ കണ്ണില് തിളങ്ങി നിന്ന ആത്മാഭിമാനത്തിന്‍റെ നക്ഷത്രങ്ങളാണ്. അവരുടെ ഓരോ വാക്കുകളിലും ആ ഭാവം നിറഞ്ഞു നിന്നിരുന്നു. ഒരു പക്ഷേ വീട്ടുകാരാല് പോലും വിലകല്പിക്കാതിരുന്ന ഒരു ഇന്നലെയില് നിന്ന് ഇന്നത്തെ ഈ നേട്ടങ്ങളില് എത്തി നില്‍ക്കുമ്പോള് അവരുടെയുള്ളില് നിന്നും സ്ഫുരിക്കുന്ന സന്തോഷത്തിന്റെ അംശമാവാം ആ തെളിച്ചം. പ്രാഥമിക വിദ്യാഭ്യാസം പോലും ലഭിച്ചിട്ടില്ലാത്ത അവര് ഏറെ ആത്മവിശ്വാസത്തോടെയും അഭിമാനത്തോടെയും സംസാരിക്കുന്നത് കേട്ടപ്പോള് എനിക്കും ഉള്ളില് സന്തോഷം തോന്നി. നന്നായി പഠിച്ച ഒരാളെ പോലെതന്നെ ഇംഗ്ലീഷ് വാക്കുകളും ഒട്ടും തെറ്റാതെ അവര് കൈകാര്യം ചെയ്യുന്നുണ്ടായിരുന്നു.\nവാസ്തവത്തില് ഇതല്ലേ ശരിക്കും സ്ത്രീശാക്തീകരണം? പലരും ഘോരഘോരം പ്രസംഗിച്ചു നടക്കുന്നതിനേക്കാള് എത്രയോ അധികം കാര്യങ്ങള് ഈ സഹോദരിമാര് നിശബ്ദം ചെയ്യുന്നു. അവര് അക്ഷരാര്‍ത്ഥത്തില് തന്നെ എത്രയോ കുടുംബങ്ങളുടെ വിളക്കാവുന്നു. അവരുടെ ഈ നേട്ടങ്ങളിലും സമൂഹനന്മയ്ക്ക് വേണ്ടി അവര് ചെയ്യുന്ന ഓരോ കാര്യങ്ങളിലും അഭിമാനം തോന്നി. ഇതിന്റെ പത്തിലൊന്നു പ്രതിബദ്ധത നാടു ഭരിക്കുന്ന ചിലര്‍ക്കെങ്കിലും ഉണ്ടായിരുന്നുവെങ്കില് ഈ നാട് എന്നേ 'ദൈവത്തിന്റെ സ്വന്തം നാടാ'യേനെ!\n'കുടുംബശ്രീ' എന്ന സംരംഭത്തിലൂടെ വളരെയധികം സ്ത്രീകള് തങ്ങളുടെ മൂല്യം തിരിച്ചറിഞ്ഞിരിക്കുന്നു. ഒരു സ്ത്രീ ശക്തിപ്പെടുമ്പോള് സമൂഹമാകമാനം ശക്തമാവുന്നു എന്നര്‍ത്ഥം വരുന്ന ഒരു വാക്യം എവിടെയോ കേട്ടിട്ടുണ്ട്. അത് ശരിയാണെന്ന് ഇത്തരം ആളുകള് തെളിയിക്കുന്നു. എന്തായാലും പരിപാടിയുടെ ജഡ്ജിമാര് അവര്‍ക്ക് നൂറില് എഴുപത്തിയേഴ് മാര്‍ക്കാണ് കൊടുത്തത്. എന്നാല് ഞാന് അവര്‍ക്ക് നൂറില് നൂറു മാര്‍ക്കും നല്‍കുന്നു. തങ്ങളില് അടിച്ചേല്‍പ്പിക്കപ്പെട്ട കുറവുകളും പരിമിതികളും കീഴടക്കി അവര് നേടിയ ഓരോ നേട്ടങ്ങളും പത്തരമാറ്റുള്ളവയാണ് എന്ന് ഞാന് വിശ്വസിക്കുന്നു.\nഅവസാനമായി ഒരു കാര്യം കൂടി സൂചിപ്പിക്കട്ടെ - അവരുടെ കൂട്ടത്തിലെ നിരാലംബരായവര്‍ക്ക് വീടുവെച്ചു കൊടുക്കാനും വിദ്യാര്‍ഥികള്‍ക്ക് പഠനസാമഗ്രികളും യൂണിഫോമും മറ്റും വാങ്ങാനുമെല്ലാം അവര് പണം കണ്ടെത്തിയത് അവരുടെ ഇടയില് നിന്നു തന്നെയാണ്. ഓരോ മാസത്തിലും അവര് തങ്ങളാലാവുന്ന പോലെ അതിലേക്ക് സംഭാവന ചെയ്യും. അയ്യായിരത്തിലധികം തുക പിരിഞ്ഞു കിട്ടാറുണ്ട് എന്ന് പറഞ്ഞു കേട്ടപ്പോള് എനിക്ക് അത്ര ആശ്ചര്യമൊന്നും തോന്നിയില്ല. മിക്കപ്പോഴും ഇല്ലാത്തവന് എന്ന് നമ്മള് കരുതുന്നവരാണ് ഉള്ളവരേക്കാള് അധികം മറ്റുള്ളവര്‍ക്ക് നല്‍കുന്നത് എന്നെനിക്ക് തോന്നിയിട്ടുണ്ട്. ഞാനടക്കം പലരും 'ആ ചിലവുണ്ട്, ഈ ചിലവുണ്ട് അല്ലെങ്കില് ഭാവിയില് ചിലവുണ്ടായേക്കാം' എന്ന തോന്നലില് സഹായിക്കാതെ സ്വാര്‍ത്ഥതയില് പിന് വലിയുമ്പോള് ഒരു നേരത്തെ അന്നത്തിനു കഷ്ടപ്പെടുന്ന ആളുകള് ഒന്നും നോക്കാതെ തങ്ങളുടെ കയ്യിലുള്ളത് യാതൊരു സങ്കോചവും കൂടാതെ മറ്റുള്ളവരെ സഹായിക്കുവാന് നല്‍കുന്നു. അത്തരം മനസ്സുകള്‍ക്ക് ഒരു വലിയ കൂപ്പുകൈ!\nകുടുംബശ്രീയെക്കുറിച്ച് കൂടുതലറിയാന് http://www.kudumbashree.org/ എന്ന സൈറ്റ് സന്ദര്‍ശിക്കുക\nCv Thankappan9July 2015 at 21:00\nകുടുംബശ്രീ സാരഥികളും ,ബന്ധപ്പെട്ട ഉദ്യോഗസ്ഥരും സത്യസന്ധരും,ആത്മാര്‍ത്ഥത ഉള്ളവരും കൂടിയായിരിക്കണം!\nCv Thankappan9July 2015 at 21:02\nപട്ടേപ്പാടം റാംജി9July 2015 at 21:59\nപട്ടേപ്പാടം റാംജി9July 2015 at 22:02\nഒരു വ്യക്തിയും സ്വാതന്ത്ര്യവും എന്താണെന്നു സ്വയം ബോദ്ധ്യപ്പെടുകയാണ് ഇത്തരം പ്രവര്ത്തികളിലൂടെ അവര് നേടുന്നത്. ഒപ്പം ലാഭം എന്നതിനപ്പുറത്തെക്ക് നല്ല സാധനങ്ങള് ലഭ്യമാക്കുക എന്ന ആത്മാര്‍ത്ഥത കൈമോശം വന്നിട്ടില്ലാത്ത മനസ്സുകള് കൂട്ടം ചേരുന്നത് നാടിന്റെ തന്റെ നന്മക്ക് ഏറെ ഗുണം ചെയ്യും. സ്വയം കാര്യങ്ങള് ചെയ്യാനുള്ള പ്രാപ്തി കൈവരിക്കുന്നതാണ് പ്രധാനം. അതിന് ധാരാളം സാഹചര്യങ്ങളും ഇതില് നിന്ന് ലഭിക്കുന്നു.\nShaheem Ayikar9July 2015 at 22:14\nഇനിയും ഒരുപാട് സ്ത്രീകളുടെ കണ്ണുകളിൽ ആത്മാഭിമാനത്തിന്റെ നക്ഷത്രങ്ങൾ ഇനിയും തിളങ്ങട്ടെ... എന്റെ ആശംസകൾ.\nUnknown 10 July 2015 at 07:40\nNisha, Well written.\nവീകെ 10 July 2015 at 16:31\nആ കൂട്ടായ്മക്ക് എല്ലാ ആശംസകളും...\najith 10 July 2015 at 19:59\nGirija Navaneethakrishnan 18 July 2015 at 00:53\nഇന്നലെ ഞാനും വളരെ അവിചാരിതമായാണ് ഈ പരിപാടി കാണാനിടയായത്. അന്നമനട പഞ്ചായത്തിലെ കുടുംബശ്രീ പ്രവർത്തകർ ആയിരുന്നു സംസാരിച്ചിരുന്നത്. ഒരു നിമിഷനേരത്തെയ്ക്ക് പോലും ചാനൽ ഒന്ന് മാറ്റണമെന്ന് തോന്നാതെ മുഴുവൻ കണ്ടിരുന്നു ആ പരിപാടി. ഇതിനെ കുറിച്ച് ഒരു പോസ്റ്റ് ഇടണമെന്ന് കരുതിയിരിക്കുമ്പോഴാണ് ഇന്ന് നിഷയുടെ ഈ പോസ്റ്റ് കാണാനിടയായത്. നിഷ പറഞ്ഞത് പോലെ അവരുടെ കണ്ണുകളിലെ അഭിമാനത്തിളക്കം നമുക്ക് തരുന്ന ഊർജ്ജം വളരെ വലുതാണ്.\nഅവരുടെ വാക്കുകൾ കേട്ടപ്പോൾ തോന്നി, ഇതാണ് യഥാർത്ഥ സ്ത്രീ സ്വാതന്ത്ര്യം എന്ന്. ദേഹം മറയാത്ത വസ്ത്രം ധരിച്ചും , തെരുവോരത്ത് ചുംബനം നടത്തിയും മറ്റും പലരും സ്വാതന്ത്ര്യം നേടിയെടുക്കാൻ ശ്രമിക്കുന്നതിനിടയിൽ ലോകത്തിനാകമാനം മാതൃകയായ ഇവരുടെ പ്രവർത്തനങ്ങൾ കണ്ടുപഠിച്ചിരുന്നെങ്കിൽ...അനുകരിച്ചിരുന്നെങ്കിൽ...കുടുംബശ്രീ പ്രവത്തകർ നമുക്കോരോരുത്തർക്കും മാതൃകയാണ്.\nഈ ലക്ഷ്യബോധവും ഒത്തൊരുമയും ആത്മാർഥതയും ഒരിക്കലും നിക്ഷിപ്ത താത്പ്പര്യങ്ങൾക്കും ചേരിതിരിവുകൾക്കും, അഴിമതിക ൾ ക്കും വഴി മാറാതെ എന്നും ഇതുപോലെ നില നിൽക്കട്ടെ എന്ന ഒരു പാർത്ഥന മാത്രം.


പഞ്ചാബില് വിഷമദ്യ ദുരന്തം; വിഷമദ്യം കഴിച്ച് മൂന്നുജില്ലകളിലായി മരിച്ചത് 26 പേർ |\nപഞ്ചാബില് വിഷമദ്യ ദുരന്തം; വിഷമദ്യം കഴിച്ച് മൂന്നുജില്ലകളിലായി മരിച്ചത് 26 പേർ\nപഞ്ചാബില് വിഷമദ്യം കഴിച്ച് 26 പേര് മരിച്ചു. അമൃത്സര്, ബറ്റാല, തര് താരന് ജില്ലകളിലാണ് ദുരന്തം. അമൃത്സറിലും തര് തരാനിലും പത്ത് പേര് വീതവും ബറ്റാലയില് ആറ് പേരുമാണ് മരിച്ചത്. സംഭവത്തില് ഉന്നതതല അന്വേഷണം ആരംഭിച്ചതായി മുഖ്യമന്ത്രി അമരിന്ദര് സിംഗ് പറഞ്ഞു. വിഷം കലര്‍ത്തിയ ചിലരെ പോലീസ് അറസ്റ്റ് ചെയ്തിട്ടുണ്ട്.\nജൂലൈ 29ന് മുച്ചല്, തങ്ക്ര ഗ്രാമങ്ങളിലാണ് ആദ്യ അഞ്ച് മരണങ്ങള് റിപ്പോര്‍ട്ട് ചെയ്യപ്പെട്ടത്. ജൂലൈ 30 ന് വൈകുന്നേരം മുച്ചലില് രണ്ട് പേര് കൂടി സംശയാസ്പദമായ സാഹചര്യത്തില് മരിച്ചു. ഒരാളെ ഗുരുതരാവസ്ഥയില് ആശുപത്രിയില് പ്രവേശിപ്പിച്ചു. ഇതിനുശേഷം മുച്ചാലിലും ബറ്റാലയിലും രണ്ട് പേര് വീതം മരിച്ചു. ഇന്ന് വീണ്ടും ബറ്റാലയില് അഞ്ച് പേരും താര് താരനില് 10 പേരും മരിച്ചു.\nജലന്ധറിലെ ഡിവിഷണല് കമ്മീഷണര്‍ക്കാണ് അന്വേഷണ ചുമതല. അന്വേഷണത്തിന് പോലീസിന്റെയും മറ്റു വിദഗ്ധരുടെയും സഹായം സ്വീകരിക്കാമെന്ന് മുഖ്യമന്ത്രി വ്യക്തമാക്കിയിട്ടുണ്ട്. ജലന്ധര് ഡെപ്യൂട്ടി കമ്മീഷണറും എക്‌സൈസ്, ടാക്‌സേഷന് വകുപ്പ് കമ്മീഷണറും മൂന്ന് ജില്ലകളിലെ എസ്പിമാരും അന്വേഷണത്തില് പങ്കാളികളാകും. അന്വേഷണത്തില് കുറ്റക്കാരെന്ന് കണ്ടെത്തിയവര്‍ക്കെതിരെ കര്‍ശന നടപടിയെടുക്കുമെന്ന് മുഖ്യമന്ത്രി അമരീന്ദര് പറഞ്ഞു.\nമദ്യത്തില് വിഷം കലര്‍ത്തിയ കേസില് ഒരു യുവതിയെ പോലീസ് അറസ്റ്റ് ചെയ്തു. ഈ സംഭവം കണക്കിലെടുത്ത് സംസ്ഥാനത്ത് പ്രവര്‍ത്തിക്കുന്ന വ്യാജവാറ്റ് കേന്ദ്രങ്ങളില് റെയ്ഡ് നടത്താന് മുഖ്യമന്ത്രി നിര്‍ദേശം നല്‍കിയിട്ടുണ്ട്. മരിച്ച നാല് പേരുടെ പോസ്റ്റ് മോര്‍ട്ടം ഇന്ന് നടക്കും. ഇതിന് ശേഷമേ മരണത്തിന്റെ കൃത്യമായ കാരണം വ്യക്തമാകുകയുള്ളൂ.


earthquake at Alaska | അലാസ്‌കയിൽ ഭൂകമ്പം; 7.5 തീവ്രത രേഖപ്പെടുത്തിയ ഭൂചലനത്തിന് പിന്നാലെ സുനാമി മുന്നറിയിപ്പും - MarunadanMalayalee.com\nഅലാസ്‌ക: അലാസ്‌കയിൽ ശക്തമായ ഭൂചലനം. റിക്ടർ സ്‌കെയിലിൽ 7.5 തീവ്രത രേഖപ്പെടുത്തിയ ഭൂകമ്പത്തിന് പിന്നാലെ സുനാമി മുന്നറിയിപ്പും പുറപ്പെടുവിച്ചു. തിങ്കളാഴ്ച വൈകുന്നേരമാണ് ഭൂചലനം ഉണ്ടായത്. വൈകിട്ട് 4.54ഓടെ സാൻഡ് പോയിന്റിന് 55 മൈൽ അകലെയാണ് ഭൂകമ്പം ഉണ്ടായത്.\nഭൂകമ്പം ഉണ്ടായി മിനട്ടുകൾക്കുള്ളിൽ നാഷണൽ വെഥർ സർവീസ് സുനാമി മുന്നറിയിപ്പും നൽകി. അലാസ്‌കയിലും അലാസ്‌കാ പെനിൻസുലയിലുമാണ് സുനാമി മുന്നറിയിപ്പ് നൽകിയത്. അനേകായിരങ്ങൾ തിങ്ങി പാർക്കുന്ന സാൻഡ് പോയിന്റ്, കോൾഡ് ബേ, കോഡിയാക് എന്നിവിടങ്ങളിലാണ് സുനാമി മുന്നറിയിപ്പ് നൽകിയത്.\nഡൽഹിയിലും സമീപപ്രദേശങ്ങളിലും ഭൂചലനം


ഒരായുധ വായ്പയുടെ ബാക്കിപത്രം – ISLAM MALAYALAM\nമദീനയില് സ്വഫ്‌വാന് എന്നു പേരായ ഒരു യഹൂദ പുരോഹിതനുണ്ടായിരുന്നു. അബൂവഹബ് എന്നാണ് അദ്ദേഹം പരക്കെ വിളിക്കപ്പെട്ടിരുന്നത്. അല്‍പം സമ്പത്തുള്ള കൂട്ടത്തിലായിരുന്നു സ്വഫ്‌വാന്. ചെറിയ തോതില് ആയുധ വ്യാപാരവും നടത്തിയിരുന്നു. ഒരര്‍ഥത്തില്, അതായിരുന്നു അയാളുടെ പ്രധാന വരുമാനമാര്‍ഗം. ഇത്തിരി കവിഞ്ഞ ദ്രവ്യാനുരാഗവും അയാള്‍ക്കുണ്ടായിരുന്നു.\nനബി തിരുമേനിയുമായി സൗഹാര്‍ദവുമുണ്ടായിരുന്നു അബൂവഹബിന്. റസൂല്, ഒരിക്കല് അദ്ദേഹത്തോട് അല്‍പം യുദ്ധോപകരണങ്ങള് ചോദിച്ചു. പ്രധാനമായും പടയങ്കികളാണ് റസൂലിന് വേണ്ടിയിരുന്നത്. കൂടാതെ, വാളുകള് അടക്കമുള്ള അല്‍പം ചില കൈയായുധങ്ങളും. ഖുറൈശികളുമായി ഒരു സംഘട്ടനത്തിന് നിര്‍ബന്ധിതമായ ഘട്ടത്തില് അടിയന്തരമായി വന്ന ആവശ്യമാണ്.\n‘ആയുധങ്ങളുടെ ഉടമസ്ഥത താങ്കള്‍ക്ക് പൂര്‍ണമായും വിട്ടുതരാനുള്ള കല്‍പ്പനയാണോ, അതോ ആവശ്യം കഴിയുന്ന മുറക്ക്, തിരിച്ചുതരും വിധമുള്ള വായ്പയാണോ?’ അയാള് തിരുമേനിയോട് ആരാഞ്ഞു.\n‘തികച്ചും വായ്പ. ആവശ്യം കഴിഞ്ഞാല് തിരിച്ചുതരാം.’\nനബിതിരുമേനി അപ്പോള് ആവശ്യപ്പെട്ടതെല്ലാം അദ്ദേഹം നല്‍കി. തിരിച്ചുകൊടുക്കാനുള്ള സമയവും നിശ്ചയിച്ചു.\nനിശ്ചിത സമയത്ത് അദ്ദേഹം തന്റെ ആയുധങ്ങള് തിരിച്ചുകൊണ്ടുപോകാന് വന്നു. എടുത്തു നിരത്തിയപ്പോഴാണ്, ഉപയോഗം മൂലം ചില അങ്കികള്‍ക്കും മറ്റു ആയുധങ്ങള്‍ക്കും കേടുപാടുകള് സംഭവിച്ചിട്ടുണ്ടെന്ന് കണ്ടത്. തിരുമേനിയുടെ ശ്രദ്ധയിലും അക്കാര്യം അപ്പോഴാണ് പെടുന്നത്. സ്വഫ്വാന്റെ മുഖത്ത് ഒരു തരം പാരവശ്യം നിഴലിട്ടു. അയാള് മൗനിയായി നിന്നു. തനിക്കുണ്ടായ സാമ്പത്തിക നഷ്ടം എങ്ങനെ നികത്തും എന്നോര്‍ത്താണ് അദ്ദേഹത്തിന്റെ മുഖം കെട്ടുപോയതെന്ന് റസൂല് മനസ്സിലാക്കി. ആ ഉപകരണങ്ങള്‍ക്ക് പറ്റിയ കേടുപാടുകള് പെട്ടെന്ന് തീര്‍ത്തുകൊടുക്കാനാവട്ടെ, അപ്പോള് അവിടെ സംവിധാനം ഒന്നുമുണ്ടായിരുന്നില്ല. തിരുമനസ്സിലും നല്ല പ്രയാസം തോന്നിയിരിക്കണം. അയാള് അങ്ങനെ മൗനിയായി നില്‍ക്കുന്നു.\nഎന്നാല് അയാളുടെ ശ്രദ്ധ അപ്പോള് കണ്ണെത്തും ദൂരത്ത് കൂട്ടമായി മേഞ്ഞുകൊണ്ടിരുന്ന ആടുമാടുകളില് ഉടക്കിനില്‍ക്കുന്നതായി തിരുമേനി കണ്ടു. അവയത്രയും ഇസ്‌ലാമിക മദീനയുടെ പൊതു ഉടമസ്ഥതയില് ഉള്ളവയായിരുന്നു. ധാരാളം ആടുകളും വേറെ ചില മൃഗങ്ങളും ചേര്‍ന്നു, സാമാന്യം നല്ലൊരു കൂട്ടം ഉണ്ട്.\n‘നോക്കൂ അബൂവഹബ്, ആ രണ്ടു കൊച്ചു കുന്നുകള്‍ക്കിടയില് ഇപ്പോള് മേയുന്ന കന്നുകാലികളെയെല്ലാം താങ്കള്‍ക്ക് കിട്ടിയാല്, താങ്കള്‍ക്ക് സന്തോഷമാകുമോ?’ റസൂല് ആ യഹൂദ പാതിരിയോട് ചോദിച്ചു.\nഅയാള് കൊതിയോടെ റസൂലിന്റെ മുഖത്തേക്കു നോക്കി.\n‘എന്നാല് അവിടെ ഇപ്പോള് കാണുന്ന വളര്‍ത്തു മൃഗങ്ങളെയെല്ലാം താങ്കള്‍ക്ക് തെളിച്ചുകൊണ്ടുപോകാം’- റസൂല് പറഞ്ഞു.\n‘അല്‍ബിദായ വന്നിഹായ’യില് ഇബ്‌നുകസീര് ഉദ്ധരിച്ച സംഭവമാണ് ഈ വിവരണത്തിനാധാരം. ജിദ്ദയിലെ കിംഗ് അബ്ദുല് അസീസ് സര്‍വകലാശാലയിലെ പ്രഫസര് ഡോ. സ്വാലിഹ് യഹ്‌യ അല് സഹ്‌റാനി ഈ സംഭവത്തെ ഉപജീവിച്ച് എഴുതിയ ഒരു കുറിപ്പില് എടുത്തുകാട്ടുന്നത്, തന്റെ നാട്ടിലെ ഒരു അമുസ്ലിം പൗരന്റെ ‘അമാനത്ത്’ എത്ര ഗൗരവത്തോടെയാണ് തിരുമേനി കൈകാര്യം ചെയ്തത് എന്നാണ്. സമാനമായ കുറേ സംഭവങ്ങളുടെ കൂട്ടത്തിലാണ് അദ്ദേഹം ഇതും വിവരിക്കുന്നത്.\nഎന്നാല് ഈ സംഭവത്തെ തനിച്ചെടുത്താല് പോലും, അതിനേക്കാളുപരി ഒരുപാട് കാര്യങ്ങള്, തിരുപ്രവൃത്തി സ്വയം വിളംബരം ചെയ്യുന്നതായി കാണാം. ആയുധങ്ങളുടെ ഉടമസ്ഥനായ സ്വഫ്‌വാന്, യഥാര്‍ഥ നഷ്ടം കൃത്യമായി കണക്കാക്കി നല്‍കിയിരുന്നെങ്കില് പോലും അദ്ദേഹം പൂര്‍ണമായും സംതൃപ്തന് ആകുമായിരുന്നു. റസൂലിന്റെ ദാനം അതിനേക്കാള് എത്രയോ മടങ്ങ് കൂടുതലായിരുന്നു. ഈ നടപടിയില് റസൂല് തിരുമേനി ആദ്യമായി പരിഗണിച്ചത്, ഇടപാട് മൂലം അദ്ദേഹത്തിനുണ്ടായ മനഃക്ലേശമാണ്. അത് പൂര്‍ണമായി ഒറ്റയടിക്ക് മായ്ച്ചുകളയാന് അവിടുന്ന് ആഗ്രഹിച്ചു. രണ്ടാമതായി, നഷ്ടപരിഹാരത്തോടൊപ്പം, വിലമതിക്കാനാവാത്ത ഉപകാരമാണ് താങ്കളുടെ വായ്പ മൂലം ലഭിച്ചതെന്നും, അതിന് കൃതജ്ഞത ഉണ്ടെന്നും, മേലിലും സഹകരണം തുടരണമെന്നും വാചികമായി പറയാതെ പ്രവൃത്തികൊണ്ട് അരുളുകയായിരുന്നു നബിതിരുമേനി. താല്‍ക്കാലികമായ ഭംഗിവാക്കുകള് പറയാന് ആര്‍ക്കാണ് സാധിക്കാത്തത്! ഏറ്റവുമൊടുവില്, ഇങ്ങനെയുള്ള അമാനത്തുകള് സാധാരണക്കാര് മുതല് ഭരണാധികാരികള് വരെ എങ്ങനെ കൈകാര്യം ചെയ്യണമെന്ന ഉത്കൃഷ്ട മാതൃകയും അവിടുന്ന് കാഴ്ചവെച്ചു. പൊതു ആവശ്യം ഉന്നയിച്ച് നടത്തുന്ന നിര്‍ബന്ധിത ഭൂമി ഏറ്റെടുക്കല് പോലെയുള്ള, സര്‍ക്കാര് നടപടികള് മൂലം മനം കരിയുന്ന പതിനായിരങ്ങള്‍ക്ക്, ഈ മാതൃകയുടെ മനോഹാരിത വേഗത്തില് മനസ്സിലാക്കാനാവും.\nഅവിശ്വസനീയമായ എന്തോ കേട്ടപോലെ സ്വഫ്വാന് റസൂലിന്റെ മുഖത്തേക്ക് ഏതാനും നിമിഷങ്ങള് കണ്ണിമക്കാതെ നോക്കിനിന്നു. ആ മുഖത്ത് തെളിയുന്ന ഉത്കൃഷ്ട ഗുണങ്ങളിലേക്കും തിരുമേനിയുടെ ശരീരഭാഷ വിളംബരം ചെയ്യുന്ന അത്യസാധാരണത്വങ്ങളിലേക്കും, തിരുമേനിയെ ജീവിതത്തില് നടാടെ കാണുന്നതു പോലെ സ്വഫ്‌വാന് മനക്കണ്ണുകള് കൊണ്ടു കൂടി സൂക്ഷ്മമായി നിരീക്ഷിച്ചു. വളരെ പെട്ടെന്ന് തന്റെ ബോധതലത്തില് ഒരു പുതുവെളിച്ചം പിറന്നപോലെ അയാള് റസൂലിനെ ആലിംഗനം ചെയ്തുകൊണ്ട് പറഞ്ഞു: ‘ഒരു പ്രവാചകനല്ലാതെ ഇങ്ങനെയൊരു മനസ്സ് ഉണ്ടാവുക സംഭവ്യമേ അല്ല.’ ഉടനെ സത്യസാക്ഷ്യ വാചകങ്ങള് ഉറക്കെ ചൊല്ലി അയാള് മുസ്‌ലിമായി. ശേഷം തന്റെ ധന മുതലുകളുടെ നേര്‍പകുതി, രാജ്യത്തിന്റെ പൊതുഖജനാവിലേക്ക് സംഭാവന ചെയ്തു


അതിബുദ്ധിമാന്മാരെ കുടുക്കുയത് അമിതാവേശം, കസ്റ്റംസ് അടപടലം പൂട്ടി - Pravasishabdam\nHome News അതിബുദ്ധിമാന്മാരെ കുടുക്കുയത് അമിതാവേശം, കസ്റ്റംസ് അടപടലം പൂട്ടി\nകോണ്‍സുലേറ്റ് ബാഗേജില് സ്വര്‍ണ്ണംകടത്തിയ അതിബുദ്ധിമാന്മാരെ കുടുക്കിയത് കസ്റ്റംസിന്റെ കൂര്‍മ്മബുദ്ധി. ബാഗേജ് കസ്റ്റംസ് പിടിച്ചെടുത്തപ്പോള് മുതല് സ്വപ്‌നയും സംഘവും കാണിച്ച അതിബുദ്ധിയാണ് ഇവരെ കുടുക്കിയത്. ബാഗേജ് വിട്ടുകിട്ടണമെന്ന് ആവശ്യപ്പെട്ട് നിലക്കാത്ത ഫോണ്‍കോളുകള്. ഉന്നതരുടെ ഫോണ്‍കോളുകള് വേറെയും. ഇതിന് മുന്‍പും കോണ്‌ലേറ്റിലേക്കുള്ള പാഴ്‌സലുകള് പലതവണ എത്തിയിട്ടുമ്ട് എന്നാല് അപ്പോഴൊന്നും ഇല്ലാതിരുന്ന ഫോണ്‍കോളുകള് താല്‍പര്യം ഇത് കസ്റ്റംസ് ഉദ്യോഗസ്ഥരില് സംശയം ഉണ്ടാക്കി. ഈ സംശയമാണ് രാജ്യത്തെ ഞെട്ടിച്ച സ്വര്‍ണ്ണക്കടത്ത് പിടികൂടുന്നതിന് സഹായിച്ചത്.\nബാഗ് പിടിച്ചെടുത്തത് മുതല് കസ്റ്റംസ് ഉദ്യോഗസ്ഥര്‍ക്കുമേല് സമ്മര്‍ദ്ദം ഏറെയായിരുന്നു. ബാഗ് വിട്ടുകിട്ടുന്നതിന് ഉന്നതങ്ങളില് നിന്ന് വിളി വന്നു. നിലയ്ക്കാത്ത ഫോണ് കോളുകള്. സമ്മര്‍ദ്ദങ്ങള്‍ക്ക് നടുവിലായിരുന്നു ഉദ്യോഗസ്ഥര്. എന്നാല് ഒരു സമ്മര്‍ദ്ദങ്ങള്‍ക്കും മുന്‍പില് വഴങ്ങാതെ ഉദ്യോഗസ്ഥര് ഉറച്ച് നിന്നതോടെയാണ് രാജ്യംകണ്ട ഏറ്റവും വലിയ സ്വര്‍ണ്ണക്കടത്ത് പുറത്ത് വന്നത്. ഇത്തരത്തില് എത്രയോ തവണ സ്വര്‍മ്ണക്കടത്ത് നടന്നിട്ടുണ്ട്. ഈ ഒരു തവണ മാത്രമാണ് പിടിക്കപ്പെട്ടത്. കോടാനുകോടികളുടെ സ്വര്‍ണ്ണക്കടത്ത് കോണ്‍സുലേറ്റ് ബാഗേജ് വഴി കടത്തിയിട്ടുണ്ട്. മുന്‍കാലങ്ങളില് വന്ന പാഴ്‌സലുകളെക്കുറിച്ചുള്ള അന്വേഷണം ആരംഭിക്കുമ്പോള് രാജ്യം ഞെട്ടുന്ന സ്വര്‍ണ്ണക്കടത്തിന്റെ വിവരങ്ങള് പുറത്ത് വരും.\nPrevious articleഇത്തരം ആരോപണങ്ങള് ഉയര്‍ന്നുവരുന്ന സാഹചര്യങ്ങള് പോലും ഉണ്ടാകാന് പാടില്ലാത്തതായിരുന്നു, സര്‍ക്കാരിനെ വിമര്‍ശിച്ച് ജനയുഗം\nNext articleസ്വര്‍ണം, മുഖ്യമന്ത്രി പിണറായി വിജയനെ പരിഹസിച്ച് ബിജെപി ദേശീയ വക്താവ്


ഇനി വാട്ട്‌സാപ്പ് വെബില് വീഡിയോ കോള് ചെയ്യാം | Newsthen l The news interactive\nHome/LIFE/ഇനി വാട്ട്‌സാപ്പ് വെബില് വീഡിയോ കോള് ചെയ്യാം\nഇനി വാട്ട്‌സാപ്പ് വെബില് വീഡിയോ കോള് ചെയ്യാം\nസോഷ്യല് മീഡിയ ആപ്പായ വാട്ട്‌സാപ്പ് വെബില് വീഡിയോ കോള് സൗകര്യം ലഭ്യമായി തുടങ്ങി.\nവാട്സാപ്പ് വെബ് വളരെ പതിയെ ആണ് ഈ സൗകര്യം ഉപയോക്താക്കള്‍ക്ക് ലഭ്യമാക്കിവരുന്നതെന്നാണ് റിപ്പോര്‍ട്ടുകള്. അതിനാല് തന്നെ പല ഉപയോക്താക്കള്‍ക്കും ഈ സൗകര്യം ഇപ്പോള് ഉപയോഗിക്കാന് സാധിച്ചേക്കില്ല. വാട്സാപ്പ് വെബിലെ പുതിയ സൗകര്യത്തിന്റെ സ്‌ക്രീന്‍ഷോട്ട് ചിത്രം വെരിഫൈഡ് ട്വിറ്റര് ഉപയോക്താവായ ഗിലെര്‍മോ ടോമോയോസ് പങ്കുവെച്ചു.\nവെബ് ആപ്പിന് മുകളില് സെര്‍ച്ച് ബട്ടന് സമീപത്തായാണ് വീഡിയോ വോയ്സ് കോള് ബട്ടനുകളും നല്‍കിയിരിക്കുന്നത്. പരീക്ഷണ ഘട്ടത്തിലായതിനാല് ഈ ബട്ടനുകള്‍ക്ക് സമീപത്തായി ‘beta’ എന്ന് എഴുതിയിട്ടുണ്ട്. ബീറ്റാ ഫീച്ചര് ആയതിനാല് വളരെ കുറച്ച് പേര്‍ക്ക് മാത്രമേ ഈ ഫീച്ചര് ലഭിക്കുകയുള്ളൂ.\nകോൺഗ്രസ് തിരഞ്ഞെടുപ്പ് മേല്‍നോട്ട സമിതിയുടെ പ്രഥമയോഗം ശനിയാഴ്ച


ഈ ജാതി സാധനങ്ങളേ നാടുകടത്തണം, ഗാന്ധിജിയുടെ രൂപത്തിലേക്ക് ഹിന്ദു മഹാ സഭ വെടിവയ്ച്ചു - Pravasishabdam\nHome Top one news ഈ ജാതി സാധനങ്ങളേ നാടുകടത്തണം, ഗാന്ധിജിയുടെ രൂപത്തിലേക്ക് ഹിന്ദു മഹാ സഭ വെടിവയ്ച്ചു\nഈ ജാതി സാധനങ്ങളേ നാടുകടത്തണം, ഗാന്ധിജിയുടെ രൂപത്തിലേക്ക് ഹിന്ദു മഹാ സഭ വെടിവയ്ച്ചു\nഇന്ത്യയിൽ 2019 പൊതു തിരഞ്ഞെടുപ്പിനു മുമ്പ് കലാപം ഉണ്ടാകും എന്നതിനു അടിവരയിട്ട് സംഘപരിവാറിലെ ഒരു സംഘടനയുടെ നീക്കം. ഏതൊരു ഇന്ത്യക്കാരനേയും വേദനിപ്പിക്കും വിധം ഗാന്ധിജിയുടെ രക്തസാക്ഷിത്വ ദിനത്തിൽ മഹാത്മജിയുടെ രൂപത്തിലേക്ക് നിറയൊഴിച്ചു. അലിഗഡില് ഹിന്ദു മഹാസഭ ദേശീയ സെക്രട്ടറി പൂജ ശകുന് പാണ്ഡെ ഗാന്ധിജിയുടെ കോലത്തിലേക്ക് വെടിയുതിർക്കുകയായിരുന്നു. ഗാന്ധിഘാതകനായ നാഥൂറാം വിനായക് ഗോഡ്‌സെയുടെ പ്രതിമയില് ഹാരാര്‍പ്പണം നടത്തി ഇന്ത്യയിലെ ജനങ്ങളെയെല്ലാം അപമാനിച്ചു.\nഇത്തരത്തിൽ ചെയ്തവർ ഹിന്ദുക്കൾ അല്ല. മറിച്ച് വിഘടനവാദികൾ ആണ്. രാജ്യദ്രോഹ കുറ്റമാണ് ഇവർ ചെയ്തത്. മഹാത്മാവിനെ അപകീർത്തിപ്പെടുത്തി തെരുവിൽ അഴിഞ്ഞാടാൻ വർഗീയവാദികൾക്ക് അവസരമൊരുക്കിയവര് ആരായിരുന്നാലും അവര്‍ക്ക് കാലം മാപ്പ് നല്‍കില്ല. രാജ്യത്ത് വര്‍ഗീയ കലാപം സൃഷ്ടിക്കുവാന് നടത്തിയ രാഷ്ട്രീയ ഗൂഡാലോചനയുടെ ഭാഗമാണ്. ഏതൊരു ഇന്ത്യക്കാരനേയുമ്മ് വേദനിപ്പിക്കും. അഹിംസയില്യൂടെ ഇന്ത്യക്ക് സ്വാതന്ത്ര്യം നേടി തന്ന മഹാത്മജിയേ വെടിവയ്ച്ച് കൊല്ലുന്ന നീചന്മാർ ഇപ്പോഴും ജീവിച്ചിരിക്കുന്നു. ഇവർ ഇന്ത്യയിൽ ജീവിക്കാൻ തന്നെ യോഗ്യരല്ല. ഇവരുടെ അനുയായികൾ പോലും ലജ്ജിച്ച് തല താഴ്ത്തണം\nPrevious articleകെഎസ്ആർടിസി എംഡി ടോമിൻ തച്ചങ്കരിയെ മാറ്റി; തീരുമാനം മന്ത്രിസഭായോഗത്തിൽ\nNext article57 യാത്രക്കാരുമായി 30 വർഷങ്ങൾക്ക് മുൻപ് പറന്നുയർന്ന വിമാനം നിലത്തിറങ്ങിയത് ഇപ്പോൾ… ചോദ്യങ്ങൾ നിരവധി


rape case tamilnadu former minister arrested | ലൈംഗികപീഡനം, മൂന്നുതവണ ഗർഭഛിദ്രം; മലേഷ്യക്കാരിയായ നടിയുടെ പരാതിയിൽ തമിഴ്‌നാട്ടിലെ മുൻ മന്ത്രി ബെംഗളൂരുവിൽ പിടിയിൽ; എ.ഐ.എ.ഡി.എം.കെ. നേതാവായ എം.മണികണ്ഠൻ അറസ്റ്റിലായത് ഒളിവിൽ കഴിയവെ - MarunadanMalayalee.com\nJune 20, 202104:07 PM IST Permalink\nബെംഗളുരു: വിവാഹവാഗ്ദാനം നൽകി പീഡിപ്പിച്ചെന്ന ഇന്ത്യൻ വംശജയായ മലേഷ്യക്കാരിയായ നടിയുടെ പരാതിയിൽ തമിഴ്‌നാട്ടിലെ മുൻ മന്ത്രിയും എ.ഐ.എ.ഡി.എം.കെ. നേതാവുമായ എ. മണികണ്ഠൻ അറസ്റ്റിൽ. ഞായറാഴ്ച രാവിലെ ബെംഗളൂരുവിൽനിന്നാണ് ചെന്നൈ സിറ്റി പൊലീസിന്റെ പ്രത്യേകസംഘം മണികണ്ഠനെ അറസ്റ്റ് ചെയ്തത്. വൈകാതെ പ്രതിയെ ചെന്നൈയിൽ എത്തിക്കും.\nമണികണ്ഠൻ ചതിച്ചതായി കഴിഞ്ഞ മാസം നടി പരാതി നൽകിയിരുന്നു. ചെന്നൈ അഡയാർ വനിതാ പൊലീസാണ് നടിയുടെ പരാതിയിൽ മണികണ്ഠനെതിരേ കേസ് രജിസ്റ്റർ ചെയ്തത്. പീഡനം, അനുവാദമില്ലാതെ ഗർഭഛിദ്രം നടത്തൽ, മുറിവേൽപ്പിക്കൽ, തട്ടിപ്പ് തുടങ്ങിയ കുറ്റങ്ങൾ ചുമത്തിയാണ് അഡയാർ വനിതാ പൊലീസ് കേസ് രജിസ്റ്റർ ചെയ്തിരിക്കുന്നത്.\n36 വയസ്സുകാരിയായ നടിയുമായി മുൻ മന്ത്രി വർഷങ്ങളായി ലിവിങ് ടുഗദർ ബന്ധത്തിലായിരുന്നുവെന്നാണു പരാതിയിലുള്ളത്. വിവാഹം കഴിക്കാമെന്നു വാഗ്ദാനം നൽകി മൂന്ന് തവണ ഗർഭിണിയാക്കി. നിർബന്ധിച്ച് ഗർഭഛിദ്രം നടത്തിച്ചു. അഞ്ച് വർഷത്തോളം തന്നോട് അടുപ്പം പുലർത്തിയിരുന്ന മണികണ്ഠൻ വിവാഹവാഗ്ദാനം നൽകി പല തവണ പീഡിപ്പിച്ചെന്നാണ് നടിയുടെ ആരോപണം. വിവാഹം കഴിക്കണമെന്ന് ആവശ്യപ്പെട്ടപ്പോൾ മലേഷ്യയിലെ ബന്ധുക്കളെ ഭീഷണിപ്പെടുത്തിയതായും പരാതിയിലുണ്ട്.\nകേസിൽ മുൻകൂർജാമ്യം തേടി മണികണ്ഠൻ മദ്രാസ് ഹൈക്കോടതിയെ സമീപിച്ചിരുന്നെങ്കിലും മൂന്ന് ദിവസം മുമ്പ് ജാമ്യാപേക്ഷ കോടതി തള്ളിയിരുന്നു. ഇതോടെ പ്രതി ഒളിവിൽ പോവുകയായിരുന്നു. മണികണ്ഠനായി മധുരയിലും രാമനാഥപുരത്തും വ്യാപകമായി തിരച്ചിൽ നടത്തിയ പൊലീസ് സംഘം ഒടുവിൽ ബെംഗളൂരുവിലെ ഒളിസങ്കേതത്തിൽനിന്നാണ് ഇയാളെ പിടികൂടിയത്.\n2017ലാണ് മണികണ്ഠൻ പരാതിക്കാരിയുമായി പരിചയത്തിലാകുന്നത്. അന്ന് മണികണ്ഠൻ ഐടി മന്ത്രിയായിരുന്നു. ദിവസങ്ങൾക്കുള്ളിൽ മന്ത്രി വിവാഹ അഭ്യർത്ഥന നടത്തി. ഈ സമയത്ത് മണികണ്ഠൻ വിവാഹിതനായിരുന്നു. വിവാഹം കഴിക്കാമെന്ന് വാഗ്ദാനം ചെയ്താണു മന്ത്രി ഗർഭഛിദ്രം നടത്തിച്ചത്. പീഡനത്തിനിരയായ സ്ത്രീ ഏതാനും തമിഴ് സിനിമകളിൽ അഭിനയിച്ചിട്ടുണ്ട്.\nവിവാഹത്തിന് ശേഷം കുഞ്ഞ് മതിയെന്നാണ് ആ സമയത്ത് മണികണ്ഠൻ പറഞ്ഞത്. എന്നാൽ, പിന്നീട് ഇയാൾ ബന്ധത്തിൽനിന്ന് പിന്മാറിയെന്നും കൊല്ലുമെന്ന് ഭീഷണിപ്പെടുത്തിയെന്നും നടിയുടെ പരാതിയിൽ പറയുന്നു.\nമലേഷ്യയിലേക്കു തിരിച്ചുപോയില്ലെങ്കിൽ നടിയുടെ നഗ്‌നചിത്രങ്ങളും വിഡിയോകളും സമൂഹമാധ്യമങ്ങളിലിടുമെന്നും മന്ത്രി ഭീഷണിപ്പെടുത്തിയതായും പരാതിയിലുണ്ട്. തന്റെ കുടുംബാംഗങ്ങൾക്ക് നേരെയും ഭീഷണിയുണ്ടായി. വാടക കൊലയാളികളെ ഉപയോഗിച്ച് തന്നെ കൊല്ലുമെന്ന് മണികണ്ഠൻ പറഞ്ഞതായും നടിയുടെ പരാതിയിലുണ്ട്.\nഎന്നാൽ ആരോപണങ്ങളെല്ലാം തെറ്റാണെന്നാണു മന്ത്രിയുടെ വാദം. പരാതിക്കാരിയെ അറിയില്ലെന്ന് ഒരു പ്രാദേശിക മാധ്യമത്തോടു മണികണ്ഠൻ പറഞ്ഞു. സംഭവത്തിൽ ഗൂഢാഡാലോചനയുണ്ടെന്നും പണം തട്ടിയെടുക്കുകയാണു ലക്ഷ്യമെന്നും മണികണ്ഠൻ പറയുന്നു. കേസെടുത്തതിന് പിന്നാലെ മാധ്യമങ്ങൾ ഇദ്ദേഹത്തെ ബന്ധപ്പെടാൻ ശ്രമിച്ചെങ്കിലും പ്രതികരണമുണ്ടായിരുന്നില്ല.\nതമിഴ്‌നാട്ടിലെ രാമനാഥപുരത്തുനിന്നുള്ള എംഎൽഎയായിരുന്നു മണികണ്ഠൻ. 2019 വരെ മന്ത്രിയായി തുടർന്നു. നേരത്തേ ചോദ്യം ചെയ്യാനായി ഇയാളെ പൊലീസ് വിളിപ്പിച്ചിരുന്നെങ്കിലും ഹാജരായില്ല. മധുര, രാമനാഥപുരം എന്നിവിടങ്ങളിലാണ് മണികണ്ഠനെ പിടികൂടുന്നതിന് പൊലീസ് ആദ്യം തിരച്ചിൽ നടത്തിയത്. അവിടെനിന്ന് കിട്ടിയത് ഡ്രൈവറെയും സഹായിയെയും മാത്രം. പ്രതിയുടെ ഭീഷണി സന്ദേശങ്ങളടങ്ങിയ വാട്‌സാപ് ചാറ്റുകളടക്കം നടി മാധ്യമങ്ങൾക്കു നൽകിയിരുന്നു. തുടർന്നാണു പൊലീസ് ബെംഗളൂരുവിൽ എത്തിയത്.


"പരിക്ക് മൂലം നാല് മാസത്തോളം കട്ടിലിൽ കിടന്ന നിഷു കുമാറിന്റെ അതിശയിപ്പിക്കുന്ന തിരിച്ചു വരവ്" - Goal Malayalam Sports\nബുധനാഴ്ച നടന്ന ഇന്ത്യൻ സൂപ്പർ ലീഗിൽ (ISL 2021-22) ഒഡീഷ എഫ്‌സിക്കെതിരായ പോരാട്ടത്തിൽ പരിക്കേറ്റ കേരള ബ്ലാസ്റ്റേഴ്‌സ് ക്യാപ്റ്റൻ ജെസ്സെലിനു പകരമായി നിഷു കുമാറിനെയാണ് പരിശീലകൻ രംഗത്തിറക്കിയത്.ഏകദേശം 10 മാസത്തിനുള്ളിൽ കേരള ബ്ലാസ്റ്റേഴ്സിനായി നിഷു കുമാറിന്റെ ആദ്യ ഇലവനിലെ ആദ്യ മത്സരം ആയിരുന്നു.ലെഫ്റ്റ് ബാക്കായ താരം മനോഹരമായ ഒരു ഗോൾ നേടി മത്സരം എന്നും ഓർമയിൽ നിൽക്കുന്ന ഒന്നായി മാറ്റിയെടുത്തു.2020 സെപ്റ്റംബറിൽ കേരള ബ്ലാസ്റ്റേഴ്സിൽ ചേർന്നതിന് ശേഷമുള്ള അവന്റെ ആദ്യ ഗോളായിരുന്നു ഇത്.\nനിഷുവിന്റെ മികച്ച പന്ത് നിയന്ത്രണവും ബുള്ളറ്റ് പോലെയുള്ള കൃത്യതയും കൊണ്ട് ഒഡിഷ വല കുലുങ്ങുകയായിരുന്നു. എന്നാൽ മൂന്ന് മാസം മുമ്പ് ഒരു പാസ് പോലും കളിക്കാൻ അദ്ദേഹം പാടുപെടുകയായിരുന്നു. കാൽമുട്ടിനേറ്റ പരിക്കിനെത്തുടർന്ന് അദ്ദേഹത്തിന് ദീർഘനാളത്തെ വിശ്രമം ആവശ്യമായിരുന്നു.ഇത് അദ്ദേഹത്തെ പിച്ചിൽ നിന്ന് ദീർഘകാലം അകറ്റി നിർത്തി. നീണ്ട എട്ട് മാസങ്ങൾക്ക് ശേഷം ഒക്ടോബറിലെ തന്റെ ആദ്യ പരിശീലന സെഷൻ നിഷു കുമാർ പൂർത്തിയാക്കി.\n” ഞാൻ കൊച്ചിയിലായിരുന്നുവെന്നും ഏകദേശം എട്ട് മാസത്തിന് ശേഷം ഞാൻ തിരികെ വരുകയായിരുന്നുവെന്നും ഞാൻ ഓർക്കുന്നു. ഞാൻ ഗ്രൗണ്ടിൽ പോയി പന്ത് തൊട്ടു – എന്റെ ജീവിതത്തിലെ ഏറ്റവും മികച്ച നിമിഷങ്ങളിൽ ഒന്നായിരുന്നു അത്” അദ്ദേഹം പറഞ്ഞു , പരിക്ക് പറ്റി തിരിച്ചു വന്ന സമയത്ത്5-6 ജഗിളുകൾ മാത്രമാണ് ചെയ്യാൻ കഴിഞ്ഞതെന്നും എനിക്ക് എന്താണ് സംഭവിച്ചതെന്ന് ചിന്തിച്ചെന്നും കഠിനാധ്വാനത്തിലൂടെയാണ് തിരിച്ചു വന്നതെന്നും നിഷു പറഞ്ഞു.തിരിച്ചുവരവിന് തയ്യാറെടുക്കുമ്പോൾ തനിക്ക് സ്വയം സംശയം ഉണ്ടായിരുന്നുവെന്ന് നിഷു സമ്മതിക്കുന്നു.\n“ഞാൻ ചില സമയങ്ങളിൽ എന്നെത്തന്നെ സംശയിക്കുകയും എനിക്ക് തിരിച്ചുവരാൻ കഴിയുമോ എന്ന് ചിന്തിക്കുകയും ചെയ്തു. ഞാൻ കരുതിയത് ജൈസെ മൈനേ ഛോഡാ ഥാ വൈസെ ഹോഗാ? (എനിക്ക് പരിക്കേൽക്കുന്നതിന് മുമ്പ് കാര്യങ്ങൾ അങ്ങനെ തന്നെയായിരിക്കുമോ?) ആ ഘട്ടത്തിൽ – നിങ്ങൾ സ്വയം സംശയിക്കും. എനിക്ക് അത് ചെയ്യാൻ കഴിയുമോ?” .24-കാരനെ സംബന്ധിച്ചിടത്തോളം ഇത് ഒരു പരീക്ഷണമായിരുന്നു. അസ്ഥി മജ്ജയിൽ ദ്രാവകം ഒഴുകുന്ന അസ്ഥി എഡിമ എന്ന രോഗാവസ്ഥയായിരുന്നു അദ്ദേഹത്തിന് . നാല് മാസത്തോളമായി നിഷു കട്ടിലിൽ തന്നെയായിരുന്നു.\n“കഴിഞ്ഞ സീസണിന്റെ തുടക്കത്തിൽ തന്നെ എനിക്ക് മുട്ടിൽ എന്തോ അനുഭവപ്പെട്ടിരുന്നു, പക്ഷേ എനിക്ക് കളിക്കാൻ ആഗ്രഹമുണ്ടായിരുന്നു. ഇത് ആദ്യം എന്റെ ഇടതു കാൽമുട്ടിലായിരുന്നു, പക്ഷേ കളിക്കാൻ ഞാൻ എന്നെ നിർബന്ധിക്കുകയും വേദനസംഹാരികൾ കഴിക്കുകയും ചെയ്തു. എനിക്ക് പുറത്ത് ഇരിക്കാൻ തോന്നിയില്ല. പരിക്ക് കൂടുതൽ വഷളായി, ഒമ്പത് ഗെയിമുകൾ കഴിഞ്ഞ് എനിക്ക് ശരിയായി നടക്കാനോ പടികൾ കയറാനോ പോലും കഴിഞ്ഞില്ല. ആ സമയത്ത് കളിക്കാൻ ഞാൻ എന്നെത്തന്നെ ഒരുപാട് നിർബന്ധിച്ചു, പക്ഷേ ഇപ്പോൾ അതിൽ ഖേദിക്കുന്നു… ഒരുപക്ഷെ 2-3 ആഴ്ച ഞാൻ വിശ്രമിച്ചിരുന്നെങ്കിൽ കഴിഞ്ഞ വർഷം ഞാൻ കൂടുതൽ ഗെയിമുകൾ കളിക്കുമായിരുന്നു” നിഷു പറഞ്ഞു.\n“ഇടത് കാൽമുട്ടിന് ശേഷം, അത് എന്റെ വലത് കാൽമുട്ടിലേക്കും വന്നു, അത് ഗുരുതരാവസ്ഥയിലായിരുന്നു. 2-3 മാസത്തിനുള്ളിൽ ഞാൻ സുഖം പ്രാപിക്കുമെന്ന് ഡോക്ടർമാർ പറഞ്ഞു, പക്ഷേ ഇതിന് കൂടുതൽ സമയമെടുത്തു, എന്റെ ഇടത് കാൽമുട്ട് സുഖം പ്രാപിക്കാൻ ഏകദേശം നാല് മാസമെടുത്തു, എന്റെ വലത് കാൽമുട്ടിലേക്ക് വന്നപ്പോൾ, അത് 2-3 മാസമെടുത്തു. എനിക്ക് പൂർണ്ണമായ ബെഡ് റെസ്റ്റിൽ ആയിരിക്കുകയും എന്റെ കാൽമുട്ടിൽ സമ്മർദ്ദം ചെലുത്തുകയും ചെയ്യേണ്ടതുണ്ട്, അല്ലാത്തപക്ഷം അത് സുഖപ്പെടില്ല. ഇത് എന്നെ സംബന്ധിച്ചിടത്തോളം വളരെ മോശം ഘട്ടമായിരുന്നു. ”\nഉത്തർപ്രദേശിലെ മുസാഫർനഗറിലുള്ള നിഷുവിന് കുടുംബത്തിൽ നിന്നും സുഹൃത്തുക്കളിൽ നിന്നും വളരെയധികം പിന്തുണയുണ്ടായിരുന്നു. ഫുട്ബോൾ കഴിവുകൾ കൊണ്ട് പ്രത്യേകിച്ച് അറിയപ്പെടാത്ത ഒരു പ്രദേശത്ത് നിന്ന് വരുന്ന താരമാണ് നിഷു . ഇന്ത്യൻ ഫുട്ബോളിലെ അദ്ദേഹത്തിന്റെ ഉയർച്ച നിരവധി യുവാക്കളെ കായികരംഗത്തേക്ക് നയിക്കാൻ പ്രേരിപ്പിച്ചു. ഫുട്ബോൾ ഒരു കരിയറായി പിന്തുടരുന്നതിന് ചുറ്റുമുള്ള ആളുകൾ അവനെ പരിഹസിച്ച ഒരു കാലമുണ്ടായിരുന്നു, എന്നാൽ ഇന്ന് അവർ അവനെകുറിച് അഭിമാനിക്കുന്നുണ്ടാവാം.\nഒരു പ്രൊഫഷണൽ ഫുട്ബോൾ കളിക്കാരനാകാനുള്ള നിഷുവിന്റെ ആദ്യ ചുവടുവയ്പ്പ് 2011-ൽ 11 വയസ്സുള്ളപ്പോൾ ചണ്ഡീഗഡ് ഫുട്ബോൾ അക്കാദമിയിൽ (സിഎഫ്എ) ചേർന്നതോടെയാണ്.“എന്റെ മാതാപിതാക്കൾ, പ്രത്യേകിച്ച് എന്റെ അച്ഛൻ, എന്നെ വളരെയധികം പിന്തുണച്ചു. എന്റെ അച്ഛൻ ജോലിയിൽ നിന്ന് സമയമെടുത്ത് എന്റെ എല്ലാ ജില്ലാ, സംസ്ഥാന ഗെയിമുകൾക്കും വരുമായിരുന്നു. ഞാൻ ലഖ്‌നൗ സ്‌പോർട്‌സ് കോളേജിൽ ചേരാൻ തയ്യാറെടുക്കുകയായിരുന്നു, എന്നാൽ എന്റെ സീനിയർമാരിൽ ഒരാൾ എന്നോട് പറഞ്ഞു, CFA ആണ് മികച്ച ഓപ്ഷൻ. ഞാൻ ലഖ്‌നൗവിലേക്ക് പോകാൻ അച്ഛന് താൽപ്പര്യമുണ്ടായിരുന്നു. അന്ന് രാത്രി ഞങ്ങൾ വഴക്കിട്ടു, എനിക്ക് CFA യിലേക്ക് പോകണമെന്ന് ഞാൻ പറഞ്ഞു, അവൻ എന്നെ ബോധ്യപ്പെടുത്താൻ ശ്രമിച്ചു, പക്ഷേ ഒടുവിൽ ജൈസ തുംഹാര മർസി ഹേ (നിങ്ങളുടെ ഇഷ്ടം പോലെ) എന്ന് പറഞ്ഞു. 2009-ൽ ഞാൻ ട്രയലുകൾക്കായി CFA-യിലേക്ക് പോയി… ഞാൻ എടുത്ത ഏറ്റവും മികച്ച തീരുമാനമായിരുന്നു അത്,” അദ്ദേഹം പറയുന്നു.\n“ഞാൻ അണ്ടർ 19 ൽ കളിക്കുമ്പോൾ എനിക്ക് ചില സർക്കാർ ജോലി ഓഫറുകൾ ലഭിച്ചു. എന്റെ അച്ഛന്റെ എല്ലാ സുഹൃത്തുക്കളും ഞങ്ങളുടെ അയൽക്കാരും എന്റെ സുഹൃത്തുക്കളും പോലും എനിക്ക് ഒരു ജോലി എടുക്കണമെന്ന് പറഞ്ഞു. ഞാൻ എവിടെ നിന്നാണ് വരുന്നത്, നിങ്ങൾക്ക് ജോലിയുണ്ടെങ്കിൽ നിങ്ങൾ വിജയിച്ചു. അതുകൊണ്ട് ജോലി ഏറ്റെടുക്കാൻ അച്ഛൻ എന്നെ പ്രേരിപ്പിച്ചു. ആ സമയത്ത് എനിക്ക് വളരെയധികം സമ്മർദ്ദം അനുഭവപ്പെട്ടു, എനിക്ക് കുറച്ച് ഓഫറുകൾ ഉള്ളതിനാൽ ചിലപ്പോൾ എനിക്ക് ജോലി ചെയ്യാൻ തുടങ്ങിയേക്കാം. പക്ഷെ ഞാൻ വേണ്ട എന്ന് പറഞ്ഞു, കാരണം ആ സമയത്ത് എനിക്ക് ഫുട്ബോളിൽ നിന്ന് ഒരു കരിയർ ഉണ്ടാക്കാൻ കഴിയുമെന്ന് എനിക്കറിയാമായിരുന്നു” അദ്ദേഹം പറഞ്ഞു.\nസീസണിൽ സാവധാനത്തിൽ തുടങ്ങിയ നിഷു ആദ്യ 10 മത്സരങ്ങളിൽ ബെഞ്ചിലിരുന്നു.”എന്നാൽ സീസണിന്റെ തുടക്കത്തിൽ ഞാൻ പൂർണ്ണമായും തയ്യാറായിരുന്നില്ല. ശാരീരികക്ഷമതയുടെ കാര്യത്തിൽ, ഞാൻ അത്ര ശക്തനായിരുന്നില്ല. ഞാൻ സുഖം പ്രാപിച്ച് തിരിച്ചെത്തി, ആ സമയത്ത് ഒരു ഗെയിമിന് തയ്യാറായിരുന്നില്ല. ടീമിൽ എല്ലാവരും മികച്ച പ്രകടനം നടത്തുന്നതിനാൽ കോച്ചിനും ഇത് ബുദ്ധിമുട്ടാണ്, എനിക്ക് തിരിച്ചുവരവ് എളുപ്പമല്ല, പക്ഷേ ഞാൻ പോരാടുകയാണ്. എന്റെ സമയം വരും. അപ്നാ ടൈം ആയേഗാ” നിഷു പറഞ്ഞു.ഞായറാഴ്‌ച നിലവിലെ ചാമ്പ്യൻ മുംബൈ സിറ്റി എഫ്‌സിയെയാണ് ഇവാൻ വുകൊമാനോവിച്ചിന്റെ ടീം അടുത്തതായി നേരിടുക.


Home KERALA കൃത്യനിര്‍വഹണം തടസ്സപ്പെടുത്തി; പെണ്‍കുട്ടിക്കെതിരേ പൊലീസ് കേസ്\nകൊല്ലം ചടയമംഗലത്ത് കൃത്യനിര്‍വ്വഹണം തടസ്സപ്പെടുത്തിയ പെണ്‍കുട്ടിക്കെതിരേ പൊലീസ് കേസ് എടുത്തു. ഗൗരി നന്ദ എന്ന പെണ്‍കുട്ടിക്കെതിരേയാണ് കേസെടുത്തത്. സംഭവത്തെ കുറിച്ച് പൊലീസ് പറയുന്നത് ഇങ്ങനെ. എടിഎമ്മില് നിന്നും പണം പിന്‍വലിക്കാനെത്തിയതാണ് പെണ്‍കുട്ടി. ഇതിനിടെ സാമൂഹിക അകലം പാലിക്കാത്തതിന്റെ പേരില് അവിടെയുണ്ടായിരുന്ന ഒരു മുതിര്‍ന്ന വ്യക്തിക്ക് പൊലീസ് നോട്ടീസ് നല്‍കി.\nഇതിന് പിന്നാലെ നോട്ടീസ് നല്‍കിയ വ്യക്തിയും പൊലീസും തമ്മില് ആദ്യം വാക്കുതര്‍ക്കം ഉണ്ടായി. ഇത് ശ്രദ്ധയില്‍പെട്ട പെണ്‍കുട്ടി തര്‍ക്കത്തിന്റെ കാരണം തിരക്കി. ഇതോടെ പൊലീസ് പെണ്‍കുട്ടിക്കും നോട്ടീസ് നല്‍കി. തുടര്‍ന്ന് പോലീസും പെണ്‍കുട്ടിയും തമ്മില് തര്‍ക്കമായി. എന്നാൽ പെണ്‍കുട്ടിയില് നിന്ന് പിഴ ഈടാക്കിയിട്ടില്ല. കൊ വിഡ് മാനദണ്ഡം പാലിച്ചില്ലെന്ന് കാണിച്ചാണ് നോട്ടീസ് നല്‍കിയത്.\nസാമൂഹിക അകലം പാലിക്കാത്തതിനാണ് നോട്ടീസെങ്കില് പൊലീസിന് എന്തുകൊണ്ട് നോട്ടീസ് നല്‍കുന്നില്ലെന്ന് പെണ്‍കുട്ടി ചോദിച്ചു. പോലീസ് നല്‍കിയ നോട്ടീസ് പെണ്‍കുട്ടി കൈപറ്റിയുമില്ല. വൈകീട്ടോടെ പെണ്‍കുട്ടിക്കെതിരേ കേസെടുക്കാന് പോലീസ് തീരുമാനിക്കുകയായിരുന്നു.\nകൃത്യനിര്‍വ്വഹണം തടസ്സപ്പെടുത്തല്, കൊവിഡ് മാനദണ്ഡങ്ങള് പാലിച്ചില്ല എന്നീ രണ്ടു വകുപ്പുകള് പ്രകാരമാണ് കേസ് ചുമത്തിയിരിക്കുന്നത്. ജാമ്യം ലഭിക്കാവുന്ന വകുപ്പുകള് തന്നെയാണ് ചുമത്തിയതെന്ന് പോലീസ് പറയുന്നു.\nPrevious articleആദ്യം നീ ഇതിന് ഒരു പരിഹാരം ഉണ്ടാക്ക്, എന്നാലെ എനിക്ക് പാടാന് പറ്റൂ മമ്മൂക്ക ഉറപ്പിച്ച് പറഞ്ഞു: രമേഷ് പിഷാരടി\nNext articleവൈകുന്നേരം ചായയ്ക്കൊപ്പം കഴിക്കാം വയണയില അപ്പം\nസംസ്ഥാനത്ത് ഇന്ന് 5471 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 6.36\nനെടുനീളൻ ഇംഗീഷ്കേട്ട് കണ്ണുതള്ളി ചെന്നിത്തല; ഷാൾ അണിയിച്ച് ആദരിച്ചു; വിഡിയോ


ലഹരി വിതരണം ചെയ്യാനെത്തിയ ആളെ നാട്ടുകാര് പിടികൂടി\nSun Feb 24 2019 09:31:22 GMT+0530 (IST)\nനാദാപുരം: പാറക്കടവില് ലഹരി വിതരണം ചെയ്യാനെത്തിയ യുവാവിനെ നാട്ടുകാര് പിടികൂടി പോലിസില് ഏല്‍പ്പിച്ചു. ഇന്നലെ ഉച്ചയോടെയാണ് സംഭവം. പാറക്കടവ് ടൗണില് കഞ്ചാവും മറ്റ് ലഹരി വസ്തുക്കളും വ്യാപകമായി വിതരണം ചെയ്യുന്നതായി നേരത്തെ ആരോപണമുണ്ടായിരുന്നു.\nലഹരിക്കെതിരെ നാട്ടുകാര് ശക്തമായ ബോധവല്‍ക്കരണ പരിപാടികളും സംഘടിപ്പിച്ചിരുന്നു. അതിനിടെയാണ് കണ്ണൂര് ജില്ലയില് നിന്നെത്തിയ ഒരു യുവാവ് പാറക്കടവിലെ വിദ്യാര്‍ഥിക്ക് ലഹരി വസ്തു നല്‍കുന്നത് കണ്ടതോടെയാണ് നാട്ടുകാര് യുവാവിനെ പിടികൂടിയത്.\nതുടര്‍ന്ന് വളയത്ത് നിന്നും പോലിസ് സംഘം എത്തിയതോടെ യുവാവിനെ നാട്ടുകാര് പോലിസിന് കൈമാറി. പോലിസ് നടത്തിയ പരിശോധനയില് യുവാവിന്റെ പക്കല് ലഹരി വസ്തുക്കള് കണ്ടെത്താന് കഴിയാത്തതിനാല് പോലിസ് അയാളെ വിട്ടയച്ചു.


Uthara Unni Archives - Newscom - Malayalam News\n-14 min. ago-രാഹുലിനും പന്തിനും അർദ്ധ സെഞ്ച്വറി; ഇന്ത്യക്ക് മികച്ച സ്കോർ\n3 min. ago-ഞായറാഴ്ച യാത്രക്കാരുടെ ആവശ്യാനുസരണം കെഎസ്ആർടിസി സർവ്വീസ് നടത്തും\n26 min. ago-സാമന്തയും നാഗചൈതന്യയും വീണ്ടും ഒന്നിക്കുന്നു? വിവാഹമോചന പ്രസ്താവന നീക്കം ചെയ്തു!\nTag: Uthara Unni\nസിനിമയില് അത്ര സജീവമല്ലെങ്കിലും ഉത്തര ഉണ്ണി എന്ന താരം സമൂഹമാധ്യമങ്ങളില് നിറസാന്നിധ്യമാണ്. താരം വെള്ളിത്തിരയില് പ്രത്യക്ഷപ്പെട്ടിട്ടുള്ള കഥാപാത്രങ്ങള് ശ്രദ്ധിക്കപ്പെട്ടിട്ടുമുണ്ട്. അടുത്തിടെ ഉത്തര ഉണ്ണിയുടെ വിവാഹ ചിത്രങ്ങളും വീഡിയോയുമെല്ലാം സോഷ്യല്‍മീഡിയയില് ശ്രദ്ധിക്കപ്പെട്ടിരുന്നു. ഇപ്പോഴിതാ താരം സമൂഹമാധ്യമങ്ങളില് പങ്കുവെച്ച ഒരു കുറിപ്പാണ് ശ്രദ്ധ നേടുന്നത്. ടെഡി ബെയറിനൊപ്പമുള്ള വ്യത്യസ്ത ചിത്രങ്ങള് പങ്കുവെച്ച താരം ജീവിതത്തില് നമുക്കെല്ലാവര്‍ക്കും ഒരു കരടി…